CELEX: 32012R0475
Language: mt
Date: 2012-06-05 00:00:00
Title: Regolament tal-Kummissjoni (UE) Nru 475/2012 tal- 5 ta’ Ġunju 2012 li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill fir-rigward tal-Istandard Internazzjonali tal-Kontabbiltà (IAS) 1 u l-Istandard Internazzjonali tal-Kontabbiltà (IAS) 19  Test b’relevanza għaż-ŻEE

6.6.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 146/1
               
            REGOLAMENT TAL-KUMMISSJONI (UE) Nru 475/2012
      tal-5 ta’ Ġunju 2012
      li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill fir-rigward tal-Istandard Internazzjonali tal-Kontabbiltà (IAS) 1 u l-Istandard Internazzjonali tal-Kontabbiltà (IAS) 19
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1606/2002 tal-Parlament Ewropew u tal-Kunsill tad-19 ta' Lulju 2002 rigward l-applikazzjoni ta' standards internazzjonali tal-kontabbiltà (1), u b’mod partikolari l-Artikolu 3(1) tiegħu,
      Billi:
      
                  (1)
               
               
                  Permezz tar-Regolament tal-Kummissjoni (KE) Nru 1126/2008 (2) ġew adottati ċerti standards internazzjonali u interpretazzjonijiet li kienu fis-seħħ fil-15 ta’ Ottubru 2008.
               
            
                  (2)
               
               
                  Fis-16 ta’ Ġunju 2011, il-Bord tal-Istandards Internazzjonali tal-Kontabbiltà (IASB) ippubblika emendi għall-IAS 1 Preżentazzjoni tar-Rapporti Finanzjarji – Preżentazzjoni ta’ Punti ta’ Dħul Komprensiv ieħor (iktar 'il quddiem "l-emendi għall-IAS 1”) u għall-IAS 19 Benefiċċji tal-Impjegati, (minn issa ‘lquddiem “l-Emendi għall-IAS 19”). L-għan tal-emendi għall-IAS 1 huwa li jikkjarifika iktar il-preżentazzjoni tal-għadd dejjem jiżdied ta’ punti ta’ dħul komprensiv ieħor, u li jassisti l-utenti tar-rapporti finanzjarji biex jiddistingwu bejn il-punti ta’ dħul komprensiv ieħor li sussegwentement jistgħu jerġgħu jkunu kklassifikati għar-rapport tal-introjtu, u dawk li qatt ma jerġgħu jkunu kklassifikati għar-rapport tal-introjtu. Rigward l-emendi għall-IAS 19, dawn għandhom jgħinu jgħinu lill-utenti tar-rapporti finanzjarji jifhmu aħjar kif pjanijiet ta’ benefiċċju definiti jaffettwaw il-pożizzjoni finanzjarja ta’ entità, il-prestazzjoni finanzjarja u l-likwidità tal-flus. L-għan ta' dan l-Istandard huwa li jistabbilixxi l-kontabilità u d-divulgazzjoni għall-benefiċċji tal-impjegati.
               
            
                  (3)
               
               
                  Il-konsultazzjoni mal-Grupp ta’ Esperti Tekniċi (TEG) tal-Grupp Konsultattiv Ewropew għar-Rapportar Finanzjarju (EFRAG) tikkonferma li l-emendi għall-IAS 1 u l-emendi għall-IAS 19 jissodisfaw il-kriterji tekniċi għall-adozzjoni stipulati fl-Artikolu 3(2) tar-Regolament (KE) Nru 1606/2002.
               
            
                  (4)
               
               
                  Ir-Regolament (KE) Nru 1126/2008 għandu għalhekk jiġi emendat b’dan il-mod.
               
            
                  (5)
               
               
                  Il-miżuri stipulati f'dan ir-Regolament huma skont l-opinjoni tal-Kumitat Regolatorju dwar il-Kontabbiltà,
               
            ADOTTAT DAN IR-REGOLAMENT:
      Artikolu 1
      L-Anness għar-Regolament (KE) Nru 1126/2008 għandu jiġi emendat kif ġej:
      
                  (1)
               
               
                  l-Istandard Internazzjonali tal-Kontabilità (IAS) 1 Preżentazzjoni tar-Rapporti Finanzjarji huwa emendat kif stipulat fl-Anness għal dan ir-Regolament;
               
            
                  (2)
               
               
                  L-Istandard Internazzjonali tar-Rappurtar Finanzjarju (IFRS) 1, IFRS 5, IFRS 7, IAS 12, IAS 20, IAS 21, IAS 32, IAS 33 u IAS 34 huma emendati skond l-emendi għall-IAS 1 kif stipulat fl-Anness għal dan ir-Regolament;
               
            
                  (3)
               
               
                  L-Istandard Internazzjonali tal-Kontabilità (IAS) 19 Benefiċċji tal-Impjegati għandu jiġi emendat kif stipulat fl-Anness għal dan ir-Regolament;
               
            
                  (4)
               
               
                  L-Istandard Internazzjonali tar-Rappurtar Finanzjarju (IFRS) 1, IFRS 8, IFRS 13, IAS 1, IAS 24, u l-Interpretazzjoni 14 tal-Kumitat Permanenti tal-Interpretazzjonijiet (SIC) huma emendati skont l-emendi għall-IAS 19 kif stipulat fl-Anness għal dan ir-Regolament;
               
            Artikolu 2
      1.   Kull kumpanija għandha tapplika l-emendi msemmija fil-punti (1), u (2) tal-Artikolu 1, sa mhux aktar tard mid-data tal-bidu tal-ewwel sena finanzjarja tagħha li tibda fl-1 ta’ Lulju 2012 jew wara..
      2.   Kull kumpanija għandha tapplika l-emendi msemmija fil-punti (3), u (4) tal-Artikolu 1, sa mhux aktar tard mid-data tal-bidu tal-ewwel sena finanzjarja tagħha li tibda fl-1 ta’ Jannar 2013 jew wara.
      Artikolu 3
      Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-5 ta’ Ġunju 2012.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 243, 11.9.2002, p. 1
      
      
         (2)  ĠU L 320, 29.11.2008, p. 1.
      
         ANNESS
         
            STANDARDS INTERNAZZJONALI TAL-KONTABBILTÀ
         
         
                     IAS 1
                  
                  
                     
                                 
                                    IAS 1
                                 
                              
                              
                                 Preżentazzjoni tar-Rapporti Finanzjarji – Preżentazzjoni ta’ Punti ta’ Dħul Komprensiv Ieħor
                                 
                              
                           
               
                     IAS 19
                  
                  
                     
                                 
                                    IAS 19
                                 
                              
                              
                                 
                                    Benefiċċji tal-Impjegati
                                 
                              
                           
               “Riproduzzjoni awtorizzata fiż-Żona Ekonomika Ewropea. Id-drittijiet kollha eżistenti huma riżervati barra ż-ŻEE, bl-eċċezzjoni tad-dritt ta’ kkupjar għall-użu personali jew skopijiet oħra ta’ kummerċ ġust. Aktar tagħrif jista’ jinkiseb mill-IASB fuq http://www.ifrs.org”
         
            EMENDI GĦALL-IAS 1
         
         
            
               Preżentazzjoni ta' Rapporti Finanzjarji
            
         
         Il-paragrafu 7 ġie emendat.
         
                  
                     7
                  
                  
                     It-termini li ġejjin jintużaw f'dan l-Istandard bit-tifsiriet speċifikati:
                     …
                     In-noti jkun fihom informazzjoni barra dik ippreżentata fir-rapport tal-pożizzjoni finanzjarja, fir-rapport(i) tal-profitt jew it-telf (ir-rapport tal-introjtu) u l-introjtu komprensiv ieħor, …
                  
               Il-paragrafu 10 huwa emendat, jiżdied il-paragrafu 10A u jitħassar il-paragrafu 12.
         
                  
                     10
                  
                  
                     Sett komplet ta’ rapporti finanzjarji jkun fih:
                     … rapport tal-profitt jew it-telf u introjtu komprensiv ieħor għall-perjodu;
                     …
                     Entità tista' tuża titli għar-rapporti differenti minn dawk li jintużaw f'dan l-Istandard. Pereżempju, entità tista' tuża t-titlu "rapport tal-introjtu komprensiv" minflok "rapport tal-profitt jew it-telf u introjtu komprensiv ieħor".
                  
               
                  
                     10A
                  
                  
                     Entità tista' tippreżenta rapport tal-profitt jew it-telf singolu u l-introjtu komprensiv ieħor, bil-profitt jew it-telf u introjtu komprensiv ieħor ippreżentati f'żewġ taqsimiet. It-taqsimiet għandhom jiġu ppreżentati flimkien, bit-taqsima tal-profitt jew it-telf ippreżentata l-ewwel, segwita direttament mit-taqsima tal-introjtu komprensiv ieħor. Entità tista' tippreżenta t-taqsima tal-profitt jew it-telf f'rapport tal-introjtu separat. F'dak il-każ, ir-rapport tal-profitt jew it-telf separat għandu jippreċedi immedjatament ir-rapport li jippreżenta l-introjtu komprensiv, li għandu jibda mill-profitt jew it-telf.
                  
               L-intestaturi fuq il-paragrafi 81 u 82 u l-paragrafi 82 huma emendati u l-paragrafu 81 jitħassar. Il-paragrafi 81A u 81B, jiżdiedu l-intestatura u l-paragrafu 82A, u jitħassru l-paragrafi 83 u 84.
         
            Rapport tal-profitt jew it-telf u tal-introjtu komprensiv ieħor
         
         
                  
                     81A
                  
                  
                     Ir-rapport tal-profitt jew it-telf u tal-introjtu komprensiv ieħor (ir-rapport tal-introjtu komprensiv) għandhom jippreżentaw, barra mit-taqsimiet tal-profitt jew it-telf u tal-introjtu komprensiv ieħor:
                     
                                 (a)
                              
                              
                                 il-profitt jew it-telf;
                              
                           
                                 (b)
                              
                              
                                 it-total tal-introjtu komprensiv ieħor;
                              
                           
                                 (c)
                              
                              
                                 l-introjtu komprensiv ieħor għall-perjodu, li jkun it-total tal-profitt jew it-telf u l-introjtu komprensiv ieħor.
                              
                           Jekk tippreżenta rapport tal-profitt jew it-telf separat, entità ma tippreżentax it-taqsima tal-profitt jew it-telf fir-rapport li jippreżenta l-introjtu komprensiv.
                  
               
                  
                     81B
                  
                  
                     Entità għandha tippreżenta l-entrati li ġejjin, apparti mit-taqsimiet tal-profitt jew it-telf u tal-introjtu komprensiv ieħor, bħala allokazzjoni tal-profitt jew it-telf u tal-introjtu komprensiv ieħor għall-perjodu:
                     
                                 (a)
                              
                              
                                 il-profitt jew it-telf għall-perjodu attribwibbli għal:
                                 
                                             (i)
                                          
                                          
                                             interessi nonkontrollanti, u
                                          
                                       
                                             (ii)
                                          
                                          
                                             sidien tal-kumpanija prinċipali.
                                          
                                       
                           
                                 (b)
                              
                              
                                 l-introjtu komprensiv għall-perjodu attribwibbli għal:
                                 
                                             (i)
                                          
                                          
                                             interessi nonkontrollanti, u
                                          
                                       
                                             (ii)
                                          
                                          
                                             sidien tal-kumpanija prinċipali.
                                          
                                       
                           Jekk tippreżenta profitt jew telf f'rapport separat, entità għandha tippreżenta (a) f'dak ir-rapport.
                  
               
            L-informazzjoni li trid tiġi ppreżentata fit-taqsima tal-profitt jew it-telf jew ir-rapport tal-profitt jew it-telf
         
         
                  
                     82
                  
                  
                     Minn barra l-entrati rikjesti skont l-IFRS l-oħra, it-taqsima tal-profit jew telf jew ir-rapport tal-profitt jew it-telf għandu jinkludi entrati ta’ partita li jippreżentaw l-ammonti li ġejjin għall-perjodu:
                     
                                 (a)
                              
                              
                                 id-dħul;
                              
                           
                                 (b)
                              
                              
                                 il-kost tal-finanzjament;
                              
                           
                                 (c)
                              
                              
                                 il-porzjon tal-profitt jew it-telf ta’ kumpaniji assoċjati u ta’ impriżi konġunti kkontabilizzati skont il-metodu tal-ekwità;
                              
                           
                                 (d)
                              
                              
                                 l-ispiża tat-taxxa;
                              
                           
                                 (e)
                              
                              
                                 [imħassar]
                              
                           
                                 (ea)
                              
                              
                                 ammont singolu għat-total tal-operazzjonijiet mhux imkomplija (ara l-IFRS 5).
                              
                           
                                 (f)–(i)
                              
                              
                                 [imħassar]
                              
                           
               
            Informazzjoni li trid tkun ippreżentata fit-taqsima tal-introjtu komprensiv ieħor
         
         
                  
                     82A
                  
                  
                     It-taqsima tal-introjtu komprensiv ieħor għandha tippreżenta l-entrati ta’ partita għall-ammonti tal-introjtu komprensiv ieħor fil-perjodu, ikklassifikati skont it-tip (inkluż is-sehem tal-introjtu komprensiv ieħor tal-assoċjati u tal-impriżi konġunti kkontabilizzat bl-użu tal-metodu tal-ekwità) u raggruppati f'dawk li, skont l-IFRS l-oħra:
                     
                                 (a)
                              
                              
                                 ma jkunux ser jiġu riklassifikati sussegwentement fi profitt jew telf; u
                              
                           
                                 (b)
                              
                              
                                 ikunu ser jiġu riklassifikati sussegwentement fi profitt jew telf meta l-kondizzjonijiet speċifiċi jiġu ssodisfati.
                              
                           
               Il-paragrafi 85–87, 90, 91, 94, 100 u 115 u l-intestatura fuq il-paragrafu 97 jiġu emendati u jiżdied il-paragrafu 139J.
         
                  
                     85
                  
                  
                     Entità għandha tippreżenta entrati ta’ partita, intestaturi u subtotali addizzjonali fir-rapport(i) li jippreżentaw il-profitt jew it-telf u l-introjtu komprensiv ieħor meta tali preżentazzjoni tkun relevanti biex tinftiehem il-prestazzjoni finanzjarja tal-entità.
                  
               
                  
                     86
                  
                  
                     Minħabba li l-effetti tal-attivitajiet, tranżazzjonijiet u avvenimenti oħra varji ta’ entità jvarjaw fil-frekwenza, fil-potenzjal għall-qligħ jew it-telf u fil-prevedibilità tagħhom, id-divulgazzjoni tal-komponenti tal-prestazzjoni finanzjarja tgħin biex l-utenti jifhmu l-prestazzjoni finanzjarja miksuba u biex isiru projezzjonijiet tal-prestazzjoni finanzjarja futura. Entità tinkludi entrati ta’ partita addizzjonali fir-rapport(i) tal-profitt jew it-telf u tal-introjtu komprensiv ieħor u temenda d-deskrizzjonijiet użati u l-ordni ta' entrati meta dan ikun neċessarju biex jiġu spjegati l-elementi tal-prestazzjoni finanzjarja. …
                  
               
                  
                     87
                  
                  
                     Entità ma għandha tippreżenta l-ebda entrata ta’ introjtu jew spiża bħala entrati straordinarji, fir-rapport(i) li jippreżentaw il-profitt jew it-telf u l-introjtu komprensiv ieħor jew fin-noti.
                  
               
                  
                     90
                  
                  
                     Entità għandha tiddivulga l-ammont ta' taxxa fuq l-introjtu relatat ma' kull entrata ta' introjtu komprensiv ieħor, inklużi aġġustamenti tar-riklassifikazzjoni, jew fir-rapport tal-profitt jew it-telf u tal-introjtu komprensiv ieħor jew fin-noti.
                  
               
                  
                     91
                  
                  
                     Entità tista' tippreżenta entrati ta’ introjtu komprensiv ieħor jew:
                     
                                 (a)
                              
                              
                                 netti mill-effetti relatati tat-taxxa,
                              
                           
                                 (b)
                              
                              
                                 jew qabel l-effetti relatati tat-taxxa b'ammont wieħed muri għall-ammont aggregat tat-taxxa fuq l-introjtu b'rabta ma' dawk l-entrati.
                              
                           Jekk tagħżel l-alternattiva (b), l-entità għandha talloka t-taxxa bejn l-entrati li jistgħu jiġu riklassifikati sussegwentement għat-taqsima tal-profitt jew it-telf u dawk li mhux ser jiġu riklassifikali sussegwentement għat-taqsima tal-profitt jew it-telf.
                  
               
                  
                     94
                  
                  
                     Entità tista' tippreżenta aġġustamenti ta' riklassifikazzjoni fir-rapport(i) tal-profitt jew it-telf u tal-introjtu komprensiv ieħor jew fin-noti. Entità li tkun qed tippreżenta l-aġġustamenti tar-riklassifikazzjoni fin-noti, tippreżenta l-entrati tal-introjtu komprensiv ieħor wara kwalunkwe aġġustament tar-riklassifikazzjoni relatat.
                  
               
            Informazzjoni li tiġi ppreżentata fir-rapport(i) tal-profitt jew it-telf u tal-introjtu komprensiv ieħor jew fin-noti.
         
         
                  
                     100
                  
                  
                     L-entitajiet huma mħeġġa jippreżentaw l-analiżi fil-paragrafi 99 fir-rapport(i) li jippreżentaw il-profitt jew it-telf u l-introjtu komprensiv ieħor.
                  
               
                  
                     115
                  
                  
                     F’ċerti ċirkustanzi, jista’ jkun neċessarju jew mixtieq li l-ordni tal-punti speċifiċi fin-noti tvarja. Pereżempju, entità tista' tikkombina informazzjoni dwar bidliet fil-valur ġust rikonoxxuti fil-profitt jew it-telf ma' informazzjoni fuq il-maturitiajiet ta’ strumenti finanzjarji, għalkemm id-divulgazzjonijiet tal-ewwel jirrigwardaw ir-rapport(i) li jippreżentaw il-profitt jew it-telf u l-introjtu komprensiv ieħor, u dawk tal-aħħar jirrigwardaw ir-rapport tal-pożizzjoni finanzjarja. Madankollu, entità żżomm struttura sistematika għan-noti sakemm dan ikun prattikabbli.
                  
               
                  
                     139J
                  
                  
                     
                        Preżentazzjoni ta’ Entrati ta’ Introjtu Komprensiv Ieħor (Emendi għall-IAS 1), maħruġ f'Ġunju 2011, emenda l-paragrafi 7, 10, 82, 85–87, 90, 91, 94, 100 u 115, żied il-paragrafi 10A, 81A, 81B u 82A, u ħassar il-paragrafi 12, 81, 83 u 84. Entità għandha tapplika dawk l-emendi għall-perjodi annwali li jibdew mill-1 ta’ Lulju 2012 jew wara. Hija permessa applikazzjoni qabel. Jekk entità tapplika l-emendi għal perjodu li jiġi qabel għandha tiddivulga dak il-fatt.
                  
               
            EMENDI GĦAL IFRS OĦRAJN
         
         Dan l-appendiċi jippreżenta l-emendi f'IFRSs oħra li huma konsegwenza tal-fatt li l-Bord qiegħed joħroġ l-ementi għall-IAS 1 Preżentazzjoni tar-Rapporti Finanzjarji. Entità għandha tapplika l-emendi meta tapplika l-emendi għall-IAS 1 fil-Preżentazzjoni tal-Entrati ta’ Introjtu Komprensiv Ieħor.
         
            IFRS 1   
               Adozzjoni għall-ewwel darba tal-Istandards Internazzjonali tar-Rappurtar Finanzjarju
            
         
         Il-paragrafu 21 huwa emendat u jiżdied il-paragrafu 39K.
         
                  
                     21
                  
                  
                     Sabiex jikkonformaw mal-IAS 1, l-ewwel rapporti finanzjarji ta’ entità mħejjija skont l-IFRS għandhom jinkludu ta’ mill-inqas tliet rapporti tal-pożizzjoni finanzjarja, żewġ rapporti tal-profitt jew it-telf u tal-introjtu komprensiv ieħor, żewġ rapporti separati tal-profitt jew it-telf (jekk ippreżentati), żewġ rapporti tal-flussi ta’ flus u żewġ rapporti tal-bidliet fl-ekwità u noti relatati, inkluża informazzjoni komparattiva.
                  
               
                  
                     39K
                  
                  
                     
                        Preżentazzjoni tal-Entrati ta’ Introjtu Komprensiv Ieħor (Emendi għall-IAS 1), maħruġ f'Ġunju 2011, emenda l-paragrafu 21. Entità għandha tapplika dik l-emenda meta tapplika l-IAS 1 kif emendat f'Ġunju 2011.
                  
               
            IFRS 5   
               Assi Mhux Kurrenti Miżmuma għall-Bejgħ u Operazzjonijiet li Ma Tkomplewx
            
         
         Il-paragrafu 33A huwa emendat u żdied il-paragrafu 44I.
         
                  
                     33A
                  
                  
                     Jekk entità tippreżenta l-entrati tal-profitt jew it-telf f'rapport separat kif deskritt fil-paragrafu 10A tal-IAS 1 (kif emendat fl-2011), tiġi ppreżentata f'dak ir-rapport taqsima identifikata bħala li tirreferi għal operazzjonijiet li ma tkomplewx.
                  
               
                  
                     44I
                  
                  
                     
                        Preżentazzjoni tal-Entrati ta’ Introjtu Komprensiv Ieħor (Emendi għall-IAS 1), maħruġ f'Ġunju 2011, emenda l-paragrafu 33A. Entità għandha tapplika dik l-emenda meta tapplika l-IAS 1 kif emendat f'Ġunju 2011.
                  
               
            IFRS 7   
               Strumenti Finanzjarji: Divulgazzjoni
            
         
         Il-paragrafu 27B huwa emendat u żdied il-paragrafu 44Q.
         
                  
                     27B
                  
                  
                     Għal kejliet tal-valur ġust rikonoxxuti fir-rapport tal-pożizzjoni finanzjarja entità għandha tiddivulga għal kull klassi ta’ strumenti finanzjarji:
                     …
                     
                                 (c)
                              
                              
                                 għal kejliet tal-valur ġust fil-Livell 3 tal-ġerarkija tal-valuri ġusti, rikonċiljazzjoni mill-bilanċi tal-bidu sal-bilanċi tat-tmiem, bid-divulgazzjoni separata tal-bidliet matul il-perjodu attribwibbli għal dawn li ġejjin:
                                 
                                             (i)
                                          
                                          
                                             qligħ jew telf totali għall-perjodu rikonoxxut fil-profitt jew it-telf, u deskrizzjoni ta’ fejn ikunu ppreżentati fir-rapport(i) tal-profitti jew telf u tal-introjtu komprensiv ieħor;
                                          
                                       …
                              
                           
                                 (d)
                              
                              
                                 l-ammont ta’ qligħ jew telf totali għall-perjodu f’(c)(i) hawn fuq inklużi fil-profitt jew it-telf li jkun attribwibbli għal qligħ jew telf relatati ma’ dawk l-assi u obbligazzjonijiet miżmuma fit-tmiem tal-perjodu tar-rapportar u deskrizzjoni ta’ fejn dak il-qligħ jew telf ikun ppreżentat fir-rapport(i) tal-profitti jew telf u tal-introjtu komprensiv ieħor.
                              
                           …
                  
               
                  
                     44Q
                  
                  
                     
                        Preżentazzjoni tal-Entrati ta’ Introjtu Komprensiv Ieħor (Emendi għall-IAS 1), maħruġ f'Ġunju 2011, emenda l-paragrafu 27B. Entità għandha tapplika dik l-emenda meta tapplika l-IAS 1 kif emendat f'Ġunju 2011.
                  
               
            IAS 12   
               Taxxi fuq l-Introjtu
            
         
         Il-paragrafu 77 huwa emendat, jitħassar il-paragrafu 77A u jiżdied il-paragrafu 98B.
         
                  
                     77
                  
                  
                     L-ispiża (introjtu) tat-taxxa marbuta mal-profitt jew it-telf mill-attivitajiet ordinarji għandha tkun ippreżentata bħala parti mir-rapport(i) tal-profitti jew telf u tal-introjtu komprensiv ieħor.
                  
               
                  
                     98B
                  
                  
                     
                        Preżentazzjoni tal-Entrati ta’ Introjtu Komprensiv Ieħor (Emendi għall-IAS 1), maħruġ f'Ġunju 2011, emenda l-paragrafu 77 u ħassar il-paragrafu 77A. Entità għandha tapplika dawk l-emendi meta tapplika l-IAS 1 kif emendat f'Ġunju 2011.
                  
               
            L-IAS 20   
               Kontabilità għal Għotjiet Pubbliċi u Divulgazzjoni ta' Assistenza Pubblika
            
         
         Il-paragrafu 29 huwa emendat, jiżdied il-paragrafu 29A u jiżdied il-paragrafu 46.
         
                  
                     29
                  
                  
                     Sovvenzjonijiet relatati mal-introjtu jiġu ppreżentati bħala parti mill-profitt jew it-telf, jew separatament jew taħt intestatura ġenerali bħal ‘Introjtu ieħor’; alternattivament, jitnaqqsu fir-rapportar tal-ispiża relatata.
                  
               
                  
                     46
                  
                  
                     
                        Preżentazzjoni tal-Entrati ta’ Introjtu Komprensiv Ieħor (Emendi għall-IAS 1), maħruġ f'Ġunju 2011, emenda l-paragrafu 29 u ħassar il-paragrafu 29A. Entità għandha tapplika dawk l-emendi meta tapplika l-IAS 1 kif emendat f'Ġunju 2011.
                  
               
            IAS 21   
               L-Effetti tal-Bidliet fir-Rati tal-Kambju
            
         
         Il-paragrafu 39 huwa emendat u jiżdied il-paragrafu 60H.
         
                  
                     39
                  
                  
                     Ir-riżultati u l-pożizzjoni finanzjarja ta' entità li l-munita funzjonali tagħha ma tkunx il-munita ta' ekonomija iperinflazzjonarja għandhom jinqalbu f'munita ta' preżentazzjoni differenti billi jintużaw il-proċeduri li ġejjin:
                     …
                     
                                 (b)
                              
                              
                                 l-introjtu u l-ispejjeż għal kull rapport li jippreżenta l-profitt jew it-telf u l-introjtu komprensiv ieħor (i.e. inkluż komparattivi) għandhom jiġu jinqalbu skont ir-rati tal-kambju fid-dati tat-tranżazzjonijiet; u
                              
                           
                                 (c)
                              
                              
                                 …
                              
                           
               
                  
                     60H
                  
                  
                     
                        Preżentazzjoni tal-Entrati ta’ Introjtu Komprensiv Ieħor (Emendi għall-IAS 1), maħruġ f'Ġunju 2011, emenda l-paragrafu 39. Entità għandha tapplika dik l-emenda meta tapplika l-IAS 1 kif emendat f'Ġunju 2011.
                  
               
            IAS 32   
               Strumenti Finanzjarji: Preżentazzjoni
            
         
         Il-paragrafu 40 huwa emendat u jiżdied il-paragrafu 97K.
         
                  
                     40
                  
                  
                     Id-dividendi kklassifikati bħala spiża jistgħu jiġu ppreżentati fir-rapport(i) tal-profitt jew telf u tal-introjtu komprensiv ieħor jew mal-imgħax fuq obbligazzjonijiet oħra jew bħala entrata separata. Minbarra r-rekwiżiti ta’ dan l-Istandard, id-divulgazzjoni ta’ imgħax u dividendi hija soġġetta għar-rekwiżiti tal-IAS 1 u l-IFRS 7. F'xi ċirkustanzi, minħabba d-differenzi bejn l-imgħax u dividendi relatati ma' materji bħad-deduċibbiltà mit-taxxa, ikun preferibbli li dawn jiġu ddivulgati separatament fir-rapport(i) tal-profitt jew telf u tal-introjtu komprensiv ieħor. Divulgazzjonijiet dwar l-effetti tat-taxxa jsiru b'konformità mal-IAS 12.
                  
               
                  
                     97K
                  
                  
                     
                        Preżentazzjoni tal-Entrati ta’ Introjtu Komprensiv Ieħor (Emendi għall-IAS 1), maħruġ f'Ġunju 2011, emenda l-paragrafu 40. Entità għandha tapplika dik l-emenda meta tapplika l-IAS 1 kif emendat f'Ġunju 2011.
                  
               
            IAS 33   
               Qligħ Sehem b'Sehem
            
         
         Il-paragrafi 4A, 67A, 68A u 73A huma emendati u jiżdied il-paragrafu 74D.
         
                  
                     4A
                  
                  
                     Jekk tippreżenta l-entrati ta’ profitt jew telf f'rapport separat kif deskritt fil-paragrafu 10A tal-IAS 1 Preżentazzjoni ta’ Rapporti Finanzjarji (kif emendat fl-2011), entità tippreżenta l-qligħ sehem b’sehem f'dak ir-rapport separat biss.
                  
               
                  
                     67A
                  
                  
                     Jekk tippreżenta l-entrati tal-profitt jew it-telf f'rapport separat kif deskritt fil-paragrafu 10A tal-IAS 1 (kif emendat fl-2011), entità tippreżenta l-qligħ sehem b’sehem bażiku u dilwit, kif meħtieġ mill-paragrafi 66 u 67, f'dak ir-rapport separat.
                  
               
                  
                     68A
                  
                  
                     Jekk tippreżenta l-entrati tal-profitt jew it-telf f'rapport separat kif deskritt fil-paragrafu 10A tal-IAS 1 (kif emendat fl-2007), entità tippreżenta l-qligħ sehem b’sehem bażiku u dilwit għall-operazzjonijiet li ma tkomplewx, kif meħtieġ fil-paragrafu 68, f’dak ir-rapport separat jew fin-noti.
                  
               
                  
                     73A
                  
                  
                     Il-paragrafu 73 japplika wkoll għal entità li tiddivulga, minn barra l-qligħ sehem b'sehem bażiku u dilwit, l-ammonti kull sehem bl-użu ta’ entrata rapportata tal-profitt jew it-telf, għajr dik meħtieġa minn dan l-Istandard.
                  
               
                  
                     74D
                  
                  
                     
                        Preżentazzjoni tal-Entrati ta’ Introjtu Komprensiv Ieħor (Emendi għall-IAS 1), maħruġ f'Ġunju 2011, emenda l-paragrafi 4A, 67A, 68A u 73A. Entità għandha tapplika dawk l-emendi meta tapplika l-IAS 1 kif emendat f'Ġunju 2011.
                  
               
            IAS 34   
               Rappurtar Finanzjarju Interim
            
         
         Il-paragrafi 8, 8A, 11A u 20 huma emendati u jiżdied il-paragrafu 51.
         
                  
                     8
                  
                  
                     Rapport finanzjarju interim għandu jinkludi, bħala minimu, il-komponenti li ġejjin:
                     …
                     
                                 (b)
                              
                              
                                 rapport fil-qosor jew rapporti fil-qosor tal-profitt jew it-telf u tal-introjtu komprensiv ieħor;
                              
                           
                                 (c)
                              
                              
                                 …
                              
                           
               
                  
                     8A
                  
                  
                     Jekk tippreżenta l-entrati tal-profitt jew it-telf f'rapport separat kif deskritt fil-paragrafu 10A tal-IAS 1 (kif emendat fl-2011), entità tippreżenta informazzjoni interim imqassra minn dak ir-rapport.
                  
               
                  
                     11A
                  
                  
                     Jekk tippreżenta l-entrati tal-profitt jew it-telf f'rapport separat kif deskritt fil-paragrafu 10A tal-IAS 1 (kif emendat fl-2011), entità tippreżenta l-qligħ sehem b’sehem bażiku u dilwit f'dak ir-rapport.
                  
               
                  
                     20
                  
                  
                     Ir-rapporti interim għandhom jinkludu rapporti finanzjarji interim (fil-qosor jew sħaħ) għall-perijodi li ġejjin:
                     …
                     
                                 (b)
                              
                              
                                 rapporti tal-profitt jew it-telf u tal-introjtu komprensiv ieħor għall-perjodu interim kurrenti u kumulattivament għas-sena finanzjarja kurrenti sad-data kurrenti, b'rapporti komparattivi tal-profitt jew it-telf u tal-introjtu komprensiv ieħor għall-perjodi interim komparabbli (kurrenti u sad-data kurrenti) tas-sena finanzjarja ta’ qabel. Kif permess mill-IAS 1 (kif emendat fl-2011), rapport interim jista' jippreżenta għal kull perjodu rapport jew rapporti tal-profitt jew it-telf u tal-introjtu komprensiv ieħor.
                              
                           
               
                  
                     51
                  
                  
                     
                        Preżentazzjoni tal-Entrati ta’ Introjtu Komprensiv Ieħor (Emendi għall-IAS 1), maħruġ f'Ġunju 2011, emenda l-paragrafi 8, 8A, 11A u 20. Entità għandha tapplika dawk l-emendi meta tapplika l-IAS 1 kif emendat f'Ġunju 2011.
                  
               
            STANDARD INTERNAZZJONALI TAL-KONTABILITÀ 19
         
         
            
               Benefiċċji tal-Impjegati
            
         
         GĦAN
         
                  
                     1
                  
                  
                     L-għan ta’ dan l-Istandard huwa li jistabbilixxi l-kontabilità u d-divulgazzjoni tal-benefiċċji tal-impjegati. Dan l-Istandard jeħtieġ li entità tirrikonoxxi:
                     
                                 (a)
                              
                              
                                 obbligazzjoni meta xi impjegat ikun ipprovda servizz bi skambju għal benefiċċji tal-impjegati li għandhom jitħallsu fil-futur; u
                              
                           
                                 (b)
                              
                              
                                 spiża meta l-entità tikkonsma l-benefiċċju ekonomiku li jirriżulta minn servizz mogħti minn impjegat bi skambju għal benefiċċji tal-impjegati.
                              
                           
               KAMP TA' APPLIKAZZJONI
         
                  
                     2
                  
                  
                     Dan l-Istandard għandu jiġi applikat minn impjegatur fil-kontabilità għall-benefiċċji kollha tal-impjegati, ħlief għal dawk li għalihom japplika l-IFRS 2 Pagament ibbażat fuq Ishma.
                  
               
                  
                     3
                  
                  
                     Dan l-Istandard ma jittrattax ir-rapportar minn pjanijiet ta’ benefiċċji tal-impjegati (ara l-IAS 26 Kontabilità u Rappurtaġġ minn Pjanijiet ta' Benefiċċju tal-Irtirar).
                  
               
                  
                     4
                  
                  
                     Il-benefiċċji tal-impjegati li għalihom japplika dan l-Istandard jinkludu dawk li jingħataw:
                     
                                 (a)
                              
                              
                                 skont pjanijiet formali jew ftehimiet formali oħra bejn entità u impjegati individwali, gruppi ta’ impjegati jew ir-rappreżantanti tagħhom;
                              
                           
                                 (b)
                              
                              
                                 skont obbligi leġiżlattivi, jew permezz ta’ arranġamenti industrijali, fejn entitajiet jintalbu jikkontribwixxu f’pjanijiet nazzjonali, tal-istat, industrijali jew oħrajn bejn għadd ta’ impjegaturi; jew
                              
                           
                                 (c)
                              
                              
                                 minn dawk il-prattiċi informali li jagħtu lok għal obbligu kostruttiv. Prattiċi informali jwasslu għal obbligu kostruttiv fejn l-entità m’għandha l-ebda alternattiva realistika għajr li tħallas il-benefiċċji tal-impjegati. Eżempju ta’ obbligu kostruttiv huwa meta bidla fil-prattiċi informali tikkawża dannu inaċċettabbli lir-relazzjoni tagħha mal-impjegati.
                              
                           
               
                  
                     5
                  
                  
                     Il-benefiċċji tal-impjegati jinkludu:
                     
                                 (a)
                              
                              
                                 benefiċċji tal-impjegati fuq perjodu qasir ta' żmien, bħal dawn li ġejjin, jekk ikunu mistennija li jiġu saldati bis-sħiħ qabel tnax-il xhar tal-perjodu annwali tar-rappurtaġġ li fih l-impjegati jrendu s-servizzi relatati:
                                 
                                             (i)
                                          
                                          
                                             pagi, salarji u kontribuzzjonijiet tas-sigurta soċjali;
                                          
                                       
                                             (ii)
                                          
                                          
                                             liv annwali mħallas u liv tal-mard imħallas;
                                          
                                       
                                             (iii)
                                          
                                          
                                             kondiviżjoni tal-profitti u bonusijiet; u
                                          
                                       
                                             (iv)
                                          
                                          
                                             benefiċċji mhux monetarji (bħal kura medika, akkomodazzjoni, karozzi u oġġetti jew servizzi b’xejn jew issussidjati) għall-impjegati attwali;
                                          
                                       
                           
                                 (b)
                              
                              
                                 benefiċċji ta' wara l-impjieg, bħal dawn li ġejjin:
                                 
                                             (i)
                                          
                                          
                                             benefiċċji tal-irtirar (eż. penzjonijiet u pagamenti ta' somom f'daqqa mal-irtirar); u
                                          
                                       
                                             (ii)
                                          
                                          
                                             benefiċċji oħra ta’ wara l-impjieg, bħal assigurazzjoni fuq il-ħajja ta’ wara l-impjieg u kura medika ta’ wara l-impjieg;
                                          
                                       
                           
                                 (c)
                              
                              
                                 benefiċċji tal-imġjegati oħra fuq perjodu twil ta' żmien, bħal dawn li ġejjin:
                                 
                                             (i)
                                          
                                          
                                             assenzi fuq perjodu twil ta' żmien imħallsa, bħal liv għal servizz twil jew liv sabatiku;
                                          
                                       
                                             (ii)
                                          
                                          
                                             benefiċċji ta' ġubilew jew oħrajn għal servizz twil; u
                                          
                                       
                                             (iii)
                                          
                                          
                                             benefiċċji għal perjodu twil ta' żmien għal diżabbiltà; u
                                          
                                       
                           
                                 (d)
                              
                              
                                 benefiċċji għat-temm tal-impieg.
                              
                           
               
                  
                     6
                  
                  
                     Benefiċċji tal-impjegati jinkludu benefiċċji mogħtija jew lill-impjegati jew lid-dipendenti jew lill-benefiċjarji tagħhom u jistgħu jiġi saldati b'pagamenti (jew l-għoti ta’ oġġetti jew servizzi) magħmula jew direttament lill-impjegati, lill-irġiel u n-nisa tagħhom, lit-tfal u dipendenti oħra, bħal kumpaniji tal-assigurazzjoni.
                  
               
                  
                     7
                  
                  
                     Impjegat jista’ jipprovdi servizzi lil entità fuq bażi full-time, part-time, permanenti, każwali jew temporanja. Għall-finijiet ta’ dan l-Istandard, impjegati jinkludu diretturi u persunal maniġerjali ieħor.
                  
               DEFINIZZJONIJIET
         
                  
                     8
                  
                  
                     It-termini li ġejjin jintużaw f'dan l-Istandard bit-tifsiriet speċifikati:
                     
                                  
                              
                              
                                 
                                    Definizzjonijiet tal-benefiċċji tal-impjegati
                                 
                                 
                                    Benefiċċji tal-impjegati huma l-forom kollha ta’ korrispettiv mogħtija minn entità bi skambju għal servizzi mogħtija minn impjegati jew għal tmiem ta' impjieg.
                                 
                                    Benefiċċji tal-impjegati fuq perjodu qasir ta' żmien huma benefiċċji tal-impjegati (minbarra benefiċċji tat-tmiem l-impjieg) li huma mistennija li jiġu saldati bis-sħiħ wara tmiem il-perjodu annwali ta' rappurtaġġ li fih l-impjegati jrendu s-servizz relatat.
                                 
                                    Benefiċċji ta' wara l-impjieg huma benefiċċji tal-impjegati (minbarra benefiċċji tat-temm l-impjieg u benefiċċji tal-impjegati fuq perjodu qasir ta' żmien ) li huma pagabbli wara li jintemm l-impjieg.
                                 
                                    Benefiċċji oħra tal-impjegati fuq perjodu twil ta' żmien huma l-benefiċċji kollha tal-impjegati minbarra l-benefiċċji tal-impjegati fuq perjodu qasir ta' żmien, ta' wara l-impjieg u dawk ta' wara li jintemm l-impjieg.
                                 
                                    Benefiċċji tat-tmiem l-impjieg huma l-benefiċċji tal-impjegati bi skambju għat-tmiem tal-impjieg ta' impjegat b'riżultat ta' jew:
                                 
                                             (a)
                                          
                                          
                                             deċiżjoni tal-entità li ttemm l-impjieg ta' impjegat qabel id-data normal tal-irtirar; jew
                                          
                                       
                                             (b)
                                          
                                          
                                             deċiżjoni ta’ impjegat li jaċċetta offerta ta' benefiċċji biex itemm l-impjieg.
                                          
                                       
                           
                                  
                              
                              
                                 
                                    Definizzjonijiet relatati mal-klassifikazzjoni tal-pjanijiet
                                 
                                 
                                    Pjanijiet ta’ benefiċċju ta’ wara l-impieg huma arranġamenti formali jew informali skont liema entità tipprovdi benefiċċji ta’ wara l-impieg lil impjegat wieħed jew aktar.
                                 
                                    Pjanijiet ta’ kontribuzzjoni definita huma pjanijiet ta’ benefiċċji ta’ wara l-impjieg skont liema entità tħallas kontribuzzjonijiet fissi f’entità separata (fond) u ma jkollha l-ebda obbligu legali jew kostruttiv biex tħallas aktar kontribuzzjonijiet jekk il-fond ma jkollux assi biżżejjed biex iħallas il-benefiċċji kollha tal-impjegati relatati mas-servizzi tal-impjegati fil-perjodi kurrenti u ta’ qabel.
                                 
                                    Pjanijiet ta’ benefiċċji definit huma pjanijiet ta’ benefiċċji ta’ wara l-impjieg minbarra l-pjanijiet ta’ kontribuzzjoni definita.
                                 
                                    Pjanijiet bejn għadd ta’ impjegaturi huma pjanijiet ta’ kontribuzzjoni definita (minbarra l-pjanijiet tal-istat) jew pjanijiet ta’ benefiċċju definit (minbarra l-pjanijiet tal-istat) li:
                                 
                                             (a)
                                          
                                          
                                             jippuljaw l-assi kontribwiti minn diversi entitajiet li m'humiex taħt kuntroll komuni; u
                                          
                                       
                                             (b)
                                          
                                          
                                             jużaw dawk l-assi biex jipprovdu benefiċċji lill-impjegati ta’ aktar minn entità waħda, fuq il-bażi li l-livelli tal-kontribuzzjoni u tal-benefiċċji huma ddeterminati mingħajr ma titqies l-identità tal-entità li timpjega lill-impjegati.
                                          
                                       
                           
                                  
                              
                              
                                 
                                    Definizzjonijiet relatati mal-obbligazzjoni tal-benefiċċju definit nett (assi)
                                 
                                 
                                    L-obbligazzjoni tal-benefiċċju definit nett (assi) huwa d-defiċit jew is-surplus, aġġustat għal kwalunkwe effett tal-limitar ta' assi ta' benefiċċju definit nett għal-limitu tal-assi.
                                 Il-defiċit jew surplus
                                    huwa:
                                 
                                 
                                             (a)
                                          
                                          
                                             il-valur preżenti tal-obbligu ta’ benefiċċju definit bit-tnaqqis
                                          
                                       
                                             (b)
                                          
                                          
                                             tal-valur ġust tal-assi tal-pjan (jekk jeżisti).
                                          
                                       Il-limitu tal-assi huwa l-valur preżenti ta' kwalunkwe benefiċċju ekonomiku disponibbli fil-forma ta' rifużjonijiet mill-pjan jew tnaqqis fil-kontribuzzjonijiet futuri lill-pjan.
                                 Il-valur preżenti ta’ obbligu ta’ benefiċċju definit huwa l-valur preżenti, mingħajr ma jitnaqqsu kwalunkwe assi tal-pjan, ta’ pagamenti futuri mistennija u meħtieġa biex jissalda l-obbligu li jirriżulta mis-servizz tal-impjegati fil-perjodi kurrenti u ta’ qabel.
                                 
                                    Assi tal-Pjan jinkludu:
                                 
                                             (a)
                                          
                                          
                                             assi miżmuma minn fond tal-benefiċċji tal-impjegati għal perjodu twil ta' żmien; u
                                          
                                       
                                             (b)
                                          
                                          
                                             poloz kwalifikattivi tal-assigurazzjoni.
                                          
                                       
                                    Assi miżmuma minn fond tal-benefiċċji tal-impjegati għal perjodu twil ta' żmien huma assi (minbarra strumenti finanzjarji mhux trasferibbli maħruġa mill-entità relatriċi) li:
                                 
                                             (a)
                                          
                                          
                                             jinżammu minn entità (fond) li hija legalment separata mill-entità relatriċi u li teżisti biss biex tħallas jew tiffinanzja l-benefiċċji tal-impjegati; u
                                          
                                       
                                             (b)
                                          
                                          
                                             jistgħu jintużaw biss biex iħallsu jew jiffinanzjaw fondi tal-benefiċċji għall-impjegati, li m’humiex disponibbli għall-kredituri tal-entità relatriċi stess (anke f’każ ta falliment), u ma jistgħux jiġu rritornati lill-entità relatriċi, sakemm jew:
                                             
                                                         (i)
                                                      
                                                      
                                                         l-assi li jibqgħu mill-fond ikunu biżżejjed biex jissodisfaw l-obbligi kollha relatati tal-pjan tal-benefiċċji tal-impjegati jew tal-entità relatriċi; jew
                                                      
                                                   
                                                         (ii)
                                                      
                                                      
                                                         l-assi huma rritornati lill-entità relatriċi biex din tkun rimborżata għall-benefiċċji tal-impjegati mħallsa diġà.
                                                      
                                                   
                                       
                                    Polza kwalifikattiva tal-assigurazzjoni hija polza tal-assigurazzjoni (*) maħruġa minn assiguratur li mhuwiex parti relatata (kif iddefinit fl-IAS 24 Żvelar fuq Partijiet Relatati) mal-entità relatriċi, jekk ir-rikavat mill-polza:
                                 
                                             (a)
                                          
                                          
                                             jista’ jintuża biss biex jitħallsu jew jiġu ffinanzjati benefiċċji għall-impjegati skont pjan ta’ benefiċċju definit; u
                                          
                                       
                                             (b)
                                          
                                          
                                             mhuwiex disponibbli għall-kredituri tal-entità relatriċi stess (anke jekk f’falliment) u ma jistax jitħallas lill-entità relatriċi, ħlief jekk jew:
                                             
                                                         (i)
                                                      
                                                      
                                                         ir-rikavat ikun jirrappreżenta assi żejda li mhumiex meħtieġa biex il-polza tissodisfa l-obbligi kollha relatati tal-benefiċċji tal-impjegati; jew
                                                      
                                                   
                                                         (ii)
                                                      
                                                      
                                                         ir-rikavat huwa rritornat lill-entità relatriċi biex din tiġi rimborżata għall-benefiċċji tal-impjegati mħallsa diġà.
                                                      
                                                   
                                       
                                    Valur ġust huwa l-ammont li bih ikun jista’ jiġi skambjat l-assi, jew saldata xi obbligazzjoni bejn partijiet infurmati u disponibbli, fi tranżazzjoni distakkata.
                              
                           
                                  
                              
                              
                                 
                                    Definizzjonijiet relatati mal-kost tal-benefiċċju definit
                                 
                                 
                                    Kost tas-servizz jinkludi:
                                 
                                             (a)
                                          
                                          
                                             
                                                il-kost tas-servizz kurrenti, li huwa ż-żieda fil-valur preżenti ta’ obbligu ta’ benefiċċju definit li jirriżulta mis-servizz tal-impjegati fil-perjodu kurrenti;
                                          
                                       
                                             (b)
                                          
                                          
                                             
                                                il-kost tas-servizz passat, li huwa l-bidla fil-valur preżenti tal-obbligu tal-benefiċċju definit għas-servizzi tal-impjegati f’perijodi ta’ qabel, li jirriżulta minn emenda fil-pjan (l-introduzzjoni jew l-irtirar ta’, jew it-tibdiliet fi pjan tal-benefiċċju definit) jew tnaqqis (tnaqqis sinifikanti mill-entità fl-għadd ta' impjegati koperti minn pjan); u
                                          
                                       
                                             (c)
                                          
                                          
                                             kwalunkwe qligħ jew telf mas-saldu.
                                          
                                       
                                    Imgħax nett fuq l-obbligazzjoni netta tal-benefiċċju definit (assi) huwa l-bidla matul il-perjodu fl-obbligazzjoni netta tal-benefiċċju definit (assi) li tirriżulta mill-mogħdija taż-żmien.
                                 
                                    Kejl mill-ġdid tal-obbligazzjoni netta tal-benefiċċju definit (assi) jinkludi:
                                 
                                             (a)
                                          
                                          
                                             qligħ u telf attwarjali;
                                          
                                       
                                             (b)
                                          
                                          
                                             ir-redditu fuq l-assi tal-pjan, bl-esklużjoni tal-ammonti inklużi fl-imgħax nett fuq l-obbligazzjoni netta tal-benefiċċju definit (assi); u
                                          
                                       
                                             (c)
                                          
                                          
                                             kwalunkwe bidla fil-limitu tal-assi, bl-esklużjoni tal-ammonti inklużi fl-imgħax nett fuq l-obbligazzjoni netta tal-benefiċċju definit (assi);
                                          
                                       
                                    Qligħ u telf attwarjarali huma tibdiliet fil-valur preżenti tal-obbligu tal-benefiċċju definit li jirriżultaw minn:
                                 
                                             (a)
                                          
                                          
                                             aġġustamenti mill-esperjenza (l-effetti tad-differenzi bejn is-suppożizzjonijiet attwarjali ta’ qabel u dak li fil-fatt seħħ); u
                                          
                                       
                                             (b)
                                          
                                          
                                             l-effetti ta' tibdiliet f'suppożizzjonijiet attwarjali.
                                          
                                       Ir-redditu fuq l-assi tal-pjan huwa l-imgħax, id-dividendi u introjtu ieħor li jirriżulta mill-assi tal-pjan, flimkien ma’ qligħ jew telf realizzat u mhux realizzat mill-assi tal-pjan, bit-tnaqqis ta':
                                 
                                             (a)
                                          
                                          
                                             kwalunkwe kostijiet tal-immaniġjar tal-pjan tal-assi; u
                                          
                                       
                                             (b)
                                          
                                          
                                             kwalunkwe taxxa pagabbli mill-pjan innifsu, għajr it-taxxa inkluża fis-supposizzjonijiet attwarjali wżati biex jitkejjel il-valur preżenti tal-obbligu tal-benefiċċju definit.
                                          
                                       
                                    Saldu huwa tranżazzjoni li telimina l-obbligi legali jew kostruttivi kollha oħra għal parti mill-benefiċċji jew għall-benefiċċji kollha pprovduti taħt pjan ta’ benefiċċju definit, għajr għal pagament tal-benefiċċji lil, jew f'isem l-impjegati li huwa stabbilit fit-termini tal-pjan u inkluż fis-suppożizzjonijiet attwarjali.
                              
                           
               BENEFIĊĊJI GĦALL-IMPJEGATI FUQ PERJODU QASIR TA' ŻMIEN
         
                  
                     9
                  
                  
                     Benefiċċji tal-impjegati fuq perjodu qasir ta' żmien jinkludu affarijiet bħal dawn li ġejjin, jekk ikun mistenni li jiġu saldati bis-sħiħ qabel tnax-il xahar wara t-tmiem tal-perjodu tar-rappurtaġġ li fih l-impjegati jagħtu s-servizzi relatati:
                     
                                 (a)
                              
                              
                                 pagi, salarji u kontribuzzjonijiet tas-sigurta soċjali;
                              
                           
                                 (b)
                              
                              
                                 liv annwali mħallas u liv tal-mard imħallas;
                              
                           
                                 (c)
                              
                              
                                 qsim tal-profitti u bonusijiet; u
                              
                           
                                 (d)
                              
                              
                                 benefiċċji mhux monetarji (bħal kura medika, akkomodazzjoni, karozzi u oġġetti jew servizzi b'xejn jew issussidjati) għal impjegati attwali.
                              
                           
               
                  
                     10
                  
                  
                     Entità ma għandhiex għalfejn tikklassifika mill-ġdid benefiċċju tal-impjegati fuq perjodu qasir ta' żmien jekk l-istennijiet l-entità ta' meta ser isir is-saldu jinbidlu temporanjament. Madankollu, jekk jinbidlu l-karatteristiċi tal-benefiċċju (bħal bidla minn benefiċċju mhux akkumulattiv għal benefiċċju akkumulattiv) jew jekk bidla fl-istennijiet ta' meta ser isir is-saldu ma tkunx temporanja, l-entità għandha tqis jekk il-benefiċċji għandhomx jissodisfaw id-definizzjoni tal-benefiċċji tal-impjegati fuq perjodu qasir ta' żmien.
                  
               
            Rikonoxximent u kejl
         
         
            Il-benefiċċji kollha tal-impjegati fuq perjodu qasir ta' żmien
         
         
                  
                     11
                  
                  
                     Meta impjegat ikun ta servizz lil entità matul perjodu ta’ kontabilità, l-entità għandha tirrikonoxxi l-ammont mhux skontat ta’ benefiċċji tal-impjegati fuq perjodu qasir ta' żmien li jkun mistenni li jitħallas bi skambju għal dak is-servizz:
                     
                                 (a)
                              
                              
                                 bħala obbligazzjoni (spiża dovuta), wara li jitnaqqas kull ammont imħallas diġà. Jekk l-ammont imħallas diġà jeċċedi l-ammont mhux skontat tal-benefiċċji, entità għandha tirrikonoxxi dak l-eċċess bħala assi (spiża mħallsa minn qabel) sakemm il-ħlas minn qabel iwassal għal, pereżempju, tnaqqis fi ħlasijiet futuri jew rifużjoni fi flus.
                              
                           
                                 (b)
                              
                              
                                 bħala spiża, sakemm IFRS ieħor ma jkunx jeħtieġ jew jippermetti l-inklużjoni tal-benefiċċji fil-kost ta’ assi (ara, pereżempju, l-IAS 2 Inventarji u l-IAS 16 Proprjetà, Impjanti u Tagħmir).
                              
                           
               
                  
                     12
                  
                  
                     Il-paragrafi 13, 16 u 19 jispjegaw kif entità għandha tapplika l-paragrafu 11 għal benefiċċji tal-impjegati fuq perjodu qasir ta' żmien fil-forma ta' assenzi mħallsa u pjanijiet ta' kondiviżjoni tal-profitti u bonusijiet.
                  
               
            Assenzi mħallsa fuq perjodu qasir ta' żmien
         
         
                  
                     13
                  
                  
                     Entità għandha tirrikonoxxi l-kost mistenni ta’ benefiċċji tal-impjegati fuq perjodu qasir ta' żmien fil-forma ta assenzi mħallsa skont il-paragrafu 11 kif ġej:
                     
                                 (a)
                              
                              
                                 fil-każ ta' assenzi mħallsa akkumulattivi, meta l-impjegati jagħtu servizz li jżid l-intitolament tagħhom għal assenzi mħallsa futuri;
                              
                           
                                 (b)
                              
                              
                                 fil-każ ta' assenzi mħallsa mhux akkumulattivi, meta jseħħu l-assenzi.
                              
                           
               
                  
                     14
                  
                  
                     Entità tista’ tħallas l-impjegati għall-assenza għal diversi raġunijiet inklużi btajjel, mard u diżabbiltà fuq perjodu qasir ta' żmien, maternità jew paternità, servizz ta’ ġurati u dak militari. Intitolament għal assenzi mħallsa jaqa' taħt żewġ kategoriji:
                     
                                 (a)
                              
                              
                                 akkumulattiv; u
                              
                           
                                 (b)
                              
                              
                                 mhux akkumulattiv.
                              
                           
               
                  
                     15
                  
                  
                     Assenzi mħallsa akkumulattivi huma dawk li jintwiertu u li jkunu jistgħu jintużaw f’perjodi futuri jekk l-intitolament tal-perjodu kurrenti ma jintużax kollu. Assenzi mħallsa akkumulattivi jistgħu jkunu jew vestiti (fi kliem ieħor, l-impjegati huma intitolati għal ħlas fi flus għal intitolament mhux użat meta jitilqu l-entità) jew mhux vestiti (meta l-impjegati ma humiex intitolati għal ħlas fi flus għal intitolament mhux użat meta jitilqu). Jinħoloq obbligu hekk kif l-impjegati jagħtu servizz li jżid l-intitolament tagħhom għal assenzi mħallsa futuri. L-obbligu jeżisti, u huwa rikonoxxut, anke jekk l-assenzi mħallsa ma jkunux vestiti, għalkemm il-possibbiltà li l-impjegati jistgħu jitilqu qabel jużaw intitolament mhux vestit akkumulat taffettwa l-kejl ta’ dak l-obbligu.
                  
               
                  
                     16
                  
                  
                     Entità għandha tkejjel l-kost mistenni ta’ assenzi mħallsa akkumulattivi, bħala l-ammont addizzjonali li l-entità tistenna li tħallas b’riżultat tal-intitolament mhux użat li jkun akkumula fl-aħħar tal-perjodu tar-rappurtaġġ.
                  
               
                  
                     17
                  
                  
                     Il-metodu speċifikat fil-paragrafu ta’ qabel ikejjel l-obbligu skont l-ammont tal-ħlasijiet addizzjonali li huma mistennija li jirriżultaw biss mill-fatt li l-benefiċċju jakkumula. F’ħafna każijiet, entità tista’ ma jkollhiex bżonn tagħmel komputazzjonijiet iddettaljati biex testima li m’hemm l-ebda obbligu materjali għal assenzi mħallsa mhux użati. Pereżempju, obbligu ta' liv tal-mard x'aktarx ikun materjali biss jekk ikun hemm ftehim formali jew informali li liv tal-mard imħallas mhux użat jista jittieħed bħala liv imħallas.
                     
                        Eżempju li jispjega l-paragrafi 16 u 17
                     
                     Entità għandha 100 impjegat, li kull wieħed u waħda minnhom huma intitolati għal ħamest ijiem ta' xogħol liv tal-mard imħallas kull sena. Liv tal-mard mhux użat jista' jintieret għal sena kalendarja waħda. Il-frank tal-mard jitnaqqas l-ewwel mill-intitolament tas-sena kurrenti u mbagħad minn kull bilanċ miżmum mis-sena ta qabel (fuq bażi LIFO). Fit-31 ta’ Diċembru 20X1 il-medja tal-intitolament mhux użata hija jumejn għal kull impjegat. L-entità tistenna, skont l-esperjenza li mhijiex mistennija tinbidel, li 92 impjegat mhux ser jieħdu aktar minn ħamest ijiem liv tal-mard imħallas fl-20X2 u li t-tmien impjegati li jifdal ser jieħdu medja ta’ sitt ijiem u nofs kull wieħed.
                     
                        L-entità tistenna li ser tħallas 12-il jum addizzjonali ta’ ħlas għall-mard b’riżultat tal-intitolament mhux użat li jkun akkumula fil-31 ta’ Diċembru 20X1 (ġurnata u nofs kull wieħed, għal tmien impjegati). Għalhekk, l-entità tirrikonoxxi obbligazzjoni daqs tnax-il jum ta' ħlas għall-mard.
                     
                  
               
                  
                     18
                  
                  
                     Assenzi mħallsa mhux akkumulattivi ma jintirtux: huma jiskadu jekk l-intitolament tal-perjodu kurrenti ma jintużax kollu u ma jintitolawx lill-impjegati għal ħlas fi flus għal dak l-intitolament mhux użat mat-tluq mill-entità. Dan huwa ġeneralment il-każ tal-ħlas għall-mard (sakemm intitolament passat mhux użat ma jżidx intitolament futur), il-liv tal-maternità jew tal-paternità u assenzi mħallsa għal servizz ta’ ġurati jew militari. Entità ma tirrikonoxxi l-ebda obbligazzjoni jew spiża sakemm ma sseħħ l-assenza, minħabba li s-servizz tal-impjegati ma jżidx l-ammont tal-benefiċċju.
                  
               
            Pjanijiet ta’ qsim tal-profitti u bonusijiet
         
         
                  
                     19
                  
                  
                     Entità għandha tirrikonoxxi l-kost mistenni tal-qsim tal-profitti u tal-ħlasijiet tal-bonusijiet skont il-paragrafu 11 meta, u biss meta:
                     
                                 (a)
                              
                              
                                 l-entità għandha obbligu preżenti legali jew kostruttiv li twettaq dawn il-ħlasijiet bħala riżultat ta' avvenimenti passati; u
                              
                           
                                 (b)
                              
                              
                                 tista’ ssir stima affidabbli tal-obbligu.
                              
                           Jeżisti obbligu preżenti meta, u biss meta, l-entità ma jkollha l-ebda alternattiva realistika ħlief li tħallas.
                  
               
                  
                     20
                  
                  
                     Skont xi pjanijiet ta’ qsim tal-profitti, l-impjegati jirċievu sehem mill-profitt biss jekk jibqgħu mal-entità għal perjodu speċifiku. Dawn il-pjanijiet joħolqu obbligu kostruttiv billi l-impjegati jagħtu servizz li jżid l-ammont li għandu jitħallas jekk jibqgħu fis-servizz sat-tmiem il-perjodu speċifikat. Il-kejl ta' dawn l-obbligi kostruttivi jirriflettu l-possibbiltà li xi impjegati jistgħu jitilqu mingħajr ma jirċievu ħlasijiet ta' qsim tal-profitti.
                     
                        Eżempju li jispjega l-paragrafu 20
                     
                     Pjan ta' qsim tal-profitti jeżiġi li entità tħallas proporzjon speċifikat mill-profitt tagħha għas-sena lil impjegati li jservu matul is-sena. Jekk ma jkunx hemm impjegati li jitilqu matul is-sena, il-ħlasijiet totali tal-qsim tal-profitt għas-sena ser ikunu 3 % tal-profitt. L-entità testima li d-dawran tal-istaff ser inaqqas il-ħlasijiet għal 2.5 fil-mija tal-profitt.
                     
                        L-entità tirrikonoxxi obbligazzjoni u spiża ta’ 2.5 fil-mija tal-profitt.
                     
                  
               
                  
                     21
                  
                  
                     Entità jista' ma jkollha l-ebda obbligu legali li tħallas bonus. Madankollu, f'xi każijiet, entità jkollha prassi li tħallas bonusijiet. F'dawn il-każijiet, l-entità għandha obbligu kostruttiv minħabba li l-entità ma għandha l-ebda alternattiva realistika ħlief li tħallas il-bonus. Il-kejl tal-obbligu kostruttiv jirrifletti l-possibbiltà li xi impjegati jistgħu jitilqu mingħajr ma jirċievu bonus.
                  
               
                  
                     22
                  
                  
                     Entità tista’ tagħmel stima affidabbli tal-obbligu legali jew kostruttiv tagħha skont pjan ta’ qsim tal-profitti jew ta’ bonus meta, u biss meta:
                     
                                 (a)
                              
                              
                                 it-termini formali tal-pjan jinkludu formola biex jiġi stabbilit l-ammont tal-benefiċċju;
                              
                           
                                 (b)
                              
                              
                                 l-entità tistabbilixxi l-ammonti li għandhom jitħallsu qabel ma r-rapporti finanzjarji jkunu awtorizzati biex jinħarġu; jew
                              
                           
                                 (c)
                              
                              
                                 il-prattika passata tagħti evidenza ċara tal-ammont tal-obbligu kostruttiv tal-entità.
                              
                           
               
                  
                     23
                  
                  
                     L-obbligu skont il-pjanijiet tal-qsim tal-profitti u l-bonus jirriżulta mis-servizz ta' impjegati u mhux minn xi tranżazzjoni mas-sidien tal-entità. Għalhekk, l-entità tirrikonoxxi l-kost tal-pjanijiet tal-qsim tal-profitti u l-bonus mhux bħala distribuzzjoni tal-profitti iżda bħala spiża.
                  
               
                  
                     24
                  
                  
                     Jekk il-qsim tal-profitti u l-ħlasijiet tal-bonus ma jkunux mistennija jiġu saldati għal kollox qabel tnax-il xahar wara t-tmiem il-perjodu tar-rappurtaġġ annwali li fih l-impjegati jagħtu s-servizzi relatati, dawk il-ħlasijiet huma benefiċċji oħra tal-impjegati fuq perjodu twil ta' żmien (ara l-paragrafi 153-158).
                  
               
            Divulgazzjoni
         
         
                  
                     25
                  
                  
                     Għalkemm dan l-Istandard ma jeħtieġx id-divulgazzjoni speċifika dwar benefiċċji tal-impjegati fuq perjodu qasir ta' żmien, din id-divulgazzjoni tista' tkun meħtieġa minn IFRSs oħra. Pereżempju, l-IAS 24 jeħtieġ divulgazzjoni dwar il-benefiċċji tal-impjegati għall-personal importanti fil-maniġment. L-IAS 1 Preżentazzjoni ta’ Rapporti Finanzjarji jeżiġi d-divulgazzjoni tal-ispiża fuq il-benefiċċji tal-impjegati.
                  
               BENEFIĊĊJI TA’ WARA L-IMPJIEG: DISTINZJONI BEJN PJANIJIET TA’ KONTRIBUZZJONI DEFINITA U PJANIJIET TA’ BENEFIĊĊJU DEFINIT
         
                  
                     26
                  
                  
                     Benefiċċji ta’ wara l-impjieg jinkludu affarijiet bħal dawn li ġejjin:
                     
                                 (a)
                              
                              
                                 benefiċċji tal-irtirar (eż. penzjonijiet u ħalsijiet ta' somma f'daqqa mal-irtirar); u
                              
                           
                                 (b)
                              
                              
                                 benefiċċji oħra ta' wara l-impjieg, bħal assigurazzjoni fuq il-ħajja ta' wara l-impjieg u kura medika ta' wara l-impjieg.
                              
                           Arranġamenti fejn entità tagħti benefiċċji ta' wara l-impjieg huma pjanijiet ta' benefiċċji ta' wara l-impjieg. Entità tapplika dan l-Istandard għall-arranġamenti kollha; kemm jekk jinvolvu u kemm jekk ma jinvolvux l-istabbilment ta’ entità separata biex tirċievi l-kontribuzzjonijiet u biex tħallas il-benefiċċji.
                  
               
                  
                     27
                  
                  
                     Pjanijiet ta’ benefiċċji ta’ wara l-impjieg huma kklassifikati jew bħala pjanijiet ta’ kontribuzzjoni definita jew bħala pjanijiet ta’ benefiċċju definit, skont is-sustanza ekonomika tal-pjan kif toħroġ mit-termini u l-kundizzjonijiet prinċipali tiegħu.
                  
               
                  
                     28
                  
                  
                     Fil-każ ta' pjanijiet ta' kontribuzzjoni definita l-obbligu legali jew kostruttiv tal-entità huwa limitat għall-ammont li tkun ftiehmet li tikkontribwixxi fil-fond. B’hekk, l-ammont ta’ benefiċċji ta’ wara l-impjieg li jirċievi l-impjegat stabbilit bl-ammont ta’ kontribuzzjonijiet imħallsa mill-entità (u forsi wkoll mill-impjegat) lil pjan ta’ benefiċċji ta’ wara l-impjieg jew lil kumpanija tal-assigurazzjoni, flimkien mar-redditi mill-investimenti li jirriżultaw mill-kontribuzzjonijiet. B’konsegwenza, ir-riskju attwarjali (li l-benefiċċji jkunu anqas milli mistennija) u r-riskju tal-investiment (li l-assi investiti ma jkunux biżżejjed biex jissodisfaw il-benefiċċji mistennija) jaqa’, sostanzjalment fuq l-impjegat.
                  
               
                  
                     29
                  
                  
                     Eżempji ta’ każijiet fejn obbligu ta’ entità mhuwiex limitat għall-ammont li hija tiftiehem li tikkontribwixxi fil-fond huma meta l-entità jkollha obbligu legali jew kostruttiv permezz ta’:
                     
                                 (a)
                              
                              
                                 formula tal-pjan tal-benefiċċju li ma tkunx marbuta biss mal-ammont ta' kontribuzzjonijiet u li tkun teħtieġ lill-entità tipprovdi aktar kontribuzzjonijiet jekk l-assi ma jkunx biżżejjed biex jissodisfaw il-benefiċċji fil-formula tal-pjan tal-benefiċċju;
                              
                           
                                 (b)
                              
                              
                                 garanzija, kemm indirettata permezz ta' pjan jew direttament, ta' redditu speċifikat fuq il-kontribuzzjonijiet; jew
                              
                           
                                 (c)
                              
                              
                                 dawk il-prattiċi informali li jagħtu lok għal obbligu kostruttiv. Pereżempju, jista’ jkun hemm obbligu kostruttiv meta entità jkollha storja ta’ benefiċċji li jiżdiedu għall-impjegati ta’ qabel biex ilaħħqu mal-inflazzjoni, anke fejn ma jkunx hemm obbligu legali li tagħmel dan.
                              
                           
               
                  
                     30
                  
                  
                     Skont pjanijiet ta’ benefiċċju definit:
                     
                                 (a)
                              
                              
                                 l-obbligu tal-entità huwa li tipprovdi l-benefiċċji miftiehma lill-impjegati attwali u dawk ta’ qabel; u
                              
                           
                                 (b)
                              
                              
                                 riskju attwarjali (li l-benefiċċji jiswew aktar milli mistenni) u r-riskju tal-investiment, fis-sustanza, jaqgħu fuq l-entità. Jekk l-esperjenzi attwarjali jew ta’ investiment huma agħar milli mistenni, jista’ jiżdied l-obbligu tal-entità.
                              
                           
               
                  
                     31
                  
                  
                     Il-paragrafi 32-49 jispjegaw id-distinzjoni bejn pjanijiet ta’ kontribuzzjoni definita u pjanijiet ta’ benefiċċju definit fil-kuntest ta’ pjanijiet bejn għadd ta’ impjegaturi, pjanijiet ta' benefiċċju definit li jaqsam ir-riskji bejn entitajiet taħt kontroll komuni, pjanijiet tal-istat u benefiċċji assigurati.
                  
               
            Pjani bejn għadd ta’ impjegauti
         
         
                  
                     32
                  
                  
                     Entità għandha tikklassifika pjan bejn għadd ta’ impjegaturi bħala pjan ta’ kontribuzzjoni definita jew pjan ta’ benefiċċju definit skont it-termini tal-pjan (inkluż kwalunkwe obbligu kostruttiv li jmur lil hinn mit-termini formali).
                  
               
                  
                     33
                  
                  
                     Jekk entità tipparteċipa fi pjan ta' benefiċċju definit bejn għadd ta' impjegaturi, sakemm ma jkunx japplika l-paragrafu 34, għandha:
                     
                                 (a)
                              
                              
                                 tikkontabilzza s-sehem proporzjonat tagħha mill-obbligu tal-benefiċċju definit, l-assi tal-pjan u l-kostijiet assoċjati mal-pjan bl-istess mod bħal kwalunkwe pjan ieħor ta' benefiċċju definit; u
                              
                           
                                 (b)
                              
                              
                                 tiddivulga l-informazzjoni meħtieġa mill-paragrafi 135-148 (għajr il-paragrafu 148(d)).
                              
                           
               
                  
                     34
                  
                  
                     Meta ma jkunx hemm informazzjoni suffiċjenti biex wieħed juża kontabilità ta' benefiċċju definit għal pjan ta' benefiċċju definit bejn għadd ta' impjegaturi, l-entità għandha:
                     
                                 (a)
                              
                              
                                 tikkontabilizza għal pjan skont il-paragrafi 51 u 52 bħal li kieku kien pjan ta' kontgribuzzjoni definita; u
                              
                           
                                 (b)
                              
                              
                                 tiddivulga l-informazzjoni meħtieġa mill-paragrafu 148.
                              
                           
               
                  
                     35
                  
                  
                     Eżempju wieħed ta’ pjan ta' benefiċċju definit bejn għadd ta’ impjegaturi huwa wieħed fejn:
                     
                                 (a)
                              
                              
                                 il-pjan huwa ffinanzjat fuq il-bażi pay-as-you-go: il-kontribuzzjonijiet huma stabbiliti f’livell li huwa mistenni li jkun suffiċjenti biex jitħallsu l-benefiċċji li jsiru dovuti fl-istess perjodu; u benefiċċji futuri akwistati matul il-perjodu kurrenti jitħallsu b'kontribuzzjonijiet futuri; u
                              
                           
                                 (b)
                              
                              
                                 il-benefiċċji tal-impjegatii huma stabbiliti bit-tul ta’ żmien tas-servizz tagħhom u l-entitajiet parteċipanti m’għandhom l-ebda mezz realistiku li jirtiraw mill-pjan mingħajr ma jħallsu kontribuzzjoni għall-benefiċċji miksuba mill-impjegati sad-data tal-irtirar. Dan il-pjan joħloq riskju attwarjali għall-entità: jekk il-kost aħħari tal-benefiċċji li jkunu diġà miksuba fl-aħħar tal-perjodu tar-rappurtaġġ ikun aktar milli mistennija, l-entità jkollha jew iżżid il-kontribuzzjonijiet tagħha jew tipperswadi lill-impjegati biex jaċċettaw tnaqqis fil-benefiċċji. Għalhekk, dan il-pjan huwa pjan ta' benefiċċju definit.
                              
                           
               
                  
                     36
                  
                  
                     Meta jkun hemm informazzjoni suffiċjenti dwar pjan ta' benefiċċju definit bejn għadd ta’ impjegautri, l-entità tikkontabilizza s-sehem proporzjonat tagħha mill-obbligu ta’ benefiċċju definit, l-assi tal-pjan u l-kost tal-benefiċċju ta’ wara l-impjieg assoċjata mal-pjan, bl-istess mod bħal fil-każ ta’ kwalunkwe pjan ieħor ta’ benefiċċju definit. Madankollu, entità tista' ma tkunx f'pożizzjoni li tidentifika s-sehem tagħha mill-pożizzjoni finanzjarja sottostanti u l-prestazzjoni tal-pjan b'mod affidabbli biżżejjed għal skopijiet ta' kontabilità. Dan jista' jseħħ jekk:
                     
                                 (a)
                              
                              
                                 il-pjan jesponi lill-entitajiet parteċipanti għal riskji attwarjali assoċjati mal-impjegati attwali u dawk ta' qabel, ta' entitajiet oħra, bir-riżultat li ma jkun hemm l-ebda bażi konsistenti u affidabbli biex jiġu allokati l-obbligu, l-assi tal-pjan u l-kost għall-entitajiet individwali li jipparteċipaw fil-pjan. jew
                              
                           
                                 (b)
                              
                              
                                 l-entità ma jkollhiex aċċess għal biżżejjed informazzjoni dwar il-pjan biex tissodisfa r-rekwiżiti ta’ dan l-Istandard;
                              
                           F’dawk il-każijiet, l-entità tikkontabilizza l-pjan daqs li kieku kien pjan ta’ kontribuzzjoni definita u tiddivulga l-informazzjoni meħtieġa mill-paragrafu 148.
                  
               
                  
                     37
                  
                  
                     Jista' jkun hemm ftehim kuntrattwali bejn il-pjan ta' għadd ta' impjegaturi u l-parteċipanti tiegħu li jiddetermina kif is-surplus fil-pjan ser jiġi mqassam lill-parteċipanti (jew id-defiċit iffinanzjat). Parteċipant fi pjan bejn għadd ta' impjegaturi bi ftehim bħal dan li jikkontabilizza l-pjan bħala pjan ta' kontribuzzjoni definita b'konformità mal-paragrafu 34 għandu jirrikonoxxi l-assi jew l-obbligazzjoni li jirriżultaw mill-ftehim kuntrattwali u l-introjtu jew l-spiża li tirriżulta fi profitt jew telf.
                     
                        Eżempju li jispjega l-paragrafu 37
                         (**)
                     
                     Entità tipparteċipa fi pjan ta' benefiċċju definit bejn għadd ta' impjegaturi li ma tippreparax valwazzjoni tal-pjan abbażi tal-IAS 19. Għalhekk hi tikkontabilizza l-pjan bħal li kieku kien pjan ta’kontribuzzjoni definita. Valwazzjoni mhux skont l-IAS 19 tal-finazjament turi defiċit ta' CU 100 miljun fil-pjan. Il-pjan ftiehem mal-impjegaturi parteċipanti fil-pjan, b'kuntratt, skeda ta' kontribuzzjonijiet li ser jeliminaw d-defiċit matul il-ħames snin li ġejjin. Il-kontribuzzjonijiet totali tal-entità skont il-kuntratt huma ta’ CU 8 miljuni.
                     
                        L-entità tirrikonoxxi obbligazzjoni għal kontribuzzjonijiet aġġustati għal valur taż-żmien tal-flus u spiża ugwali fil-profitt jew it-telf.
                     
                  
               
                  
                     38
                  
                  
                     Pjanijiet bejn għadd ta' impjegaturi huma distinti minn pjanijiet ta' amministrazzjoni tal-gruppi. Pjan ta’ amministrazzjoni tal-gruppi huwa sempliċiment aggregazzjoni ta’ pjanijiet ta’ impjegatur wieħed ikkumbinati sabiex jippermettu lill-impjegaturi parteċipanti jippuljaw l-assi tagħhom għal skopijiet ta’ investiment u jnaqqsu l-kostijiet tal-immaniġġjar u tal-amministrazzjoni tal-investimenti, iżda l-klejms tal-impjegaturi differenti ssegregati għall-benefiċċju uniku tal-impjegati tagħhom. Il-pjanijiet ta’ amministrazzjoni tal-gruppi ma joħolqu l-ebda problema ta’ kontabilità partikolari minħabba li diġà hemm informazzjoni biex wieħed jittrattahom bl-istess mod bħal kwalunkwe pjan ieħor ta’ impjegatur wieħed, u minħabba li dawn il-pjani ma jesponux lill-entitajiet parteċipanti għal riskji attwarjali assoċjati mal-impjegati attwali u preċedenti ta’ entitajiet oħra. Id-definizzjonijiet f’dan l-Istandard jeżiġu li entità tikklassifika pjan ta’ amministrazzjoni tal-gruppi bħala pjan ta’ kontribuzzjoni definita jew pjan ta’ benefiċċju definit skont it-termini tal-pjan (inkluż kwalunkwe obbligu kostruttiv li jmur lil hinn mit-termini formali).
                  
               
                  
                     39
                  
                  
                     Waqt li tiddetermina meta tirrikonoxxi, u kif tkejjel, obbligazzjoni marbuta mal-istralċ ta' pjan ta' benefiċċji definit bejn għadd ta' impjegaturi, jew l-irtirar ta' entità minn pjan ta' benefiċċju definit bejn għadd ta' impjegaturi, entità għandha tapplika l-IAS 37 Provvedimenti, Obbilgazzjonijiet Kontinġenti u Assi Kotinġenti.
                  
               
            Pjanijiet ta’ benefiċċju definit li jaqsmu r-riskji bejn l-entitajiet taħt kontroll komuni
         
         
                  
                     40
                  
                  
                     Pjanijiet ta’ benefiċċju definit li jaqsmu r-riskji bejn entitajiet taħt kontroll komuni, pereżempju, kumpanija prinċipali u s-sussidjarja tagħha, mhumiex pjanijiet bejn għadd ta’ impjegaturi.
                  
               
                  
                     41
                  
                  
                     Entità parteċipanti fi pjan bħal dan għandha tikseb informazzjoni dwar il-pjan kollu, imkejla f'konformità ma' dan l-Istandard abbażi tas-suppożizzjonijiet li japplikaw għall-pjan kollu. Jekk hemm ftehim kuntrattwali jew politika ddikjarata biex jiġi impost fuq l-entitajiet individwali tal-grupp il-kost nett tal-benefiċċju definit għal pjan kollu hekk kif imkejjel skont dan l-Istandard, l-entità għandha, fir-rapporti finanzjarji separati jew individwali tagħha, tirrikonoxxi l-kost nett tal-benefiċċju definit hekk kif iddebitat. Jekk mhemmx ftehim jew politika bħal din, il-kost nett tal-benefiċċju definit għandu jiġi rikonoxxut fir-rapporti finanzjarji separati jew individwali tal-entità tal-grupp li hi legalment l-impjegatur li qed tisponsorja l-pjan. L-entitajiet l-oħrajn tal-grupp għandhom, fir-rapporti finanzjarji separati jew individwali tagħhom, jirrikonoxxu kost li jkun daqs il-kontribuzzjoni pagabbli tagħhom għal dak il-perjodu.
                  
               
                  
                     42
                  
                  
                     Parteċipazzjoni fi pjan bħal dan hi tranżazzjoni bejn partijiet relatati għal kull entità individwali tal-grupp. Entità għandha għalhekk, fir-rapporti finanzjarji separati jew individwali tagħha, tiddivulga l-informazzjoni meħieġa mill-paragrafu 149.
                  
               
            Pjanijiet tal-Istat
         
         
                  
                     43
                  
                  
                     Entità għandha tikkontabilizza pjan tal-istat bl-istess mod li tagħmel għal pjan bejn għadd ta’ impjegaturi (ara l-paragrafi 32 -39).
                  
               
                  
                     44
                  
                  
                     Pjani tal-istat huma stabbiliti b’leġiżlazzjoni sabiex ikopru l-entitajiet kollha (jew l-entitajiet kollha f’kategorija partikolari, pereżempju, industrija speċifika) u huma mħaddma mill-gvern lokali jew nazzjonali jew minn korp ieħor (pereżempju, aġenzija awtonoma maħluqa speċifikament għal dan il-għan) li mhijiex soġġetta għall-kontroll jew l-influwenza tal-entità ta’ rapportar. Xi pjanijiet stabbiliti minn entità jipprovdu kemm benefiċċji obbligatorji, bħal sostituzzjoni tal-benefiċċji li li kieku jkunu koperti taħt pjan tal-istat u benefiċċji volontarji addizzjonali. Pjanijiet bħal dawn mhumiex pjanijiet tal-Istat.
                  
               
                  
                     45
                  
                  
                     Pjanijiet tal-istat huma kkaratterizzati bħala benefiċċju definit jew bħala kontribuzzjoni definita, skont l-obbligu tal-entità skont il-pjan. Ħafna pjanijiet tal-istat huma ffinanzjati fuq bażi ta’ pay-as-you-go: kontribuzzjonijiet huma stabbiliti f’livell li huwa mistenni li jkun biżżejjed sabiex jitħallsu l-benefiċċji meħtieġa li jkunu dovuti fl-istess perjodu; benefiċċji futuri miksuba matul il-perjodu kurrenti jitħallsu minn kontribuzzjonijiet futuri. Madankollu, fil-biċċa l-kbira tal-pjanijiet tal-istat, l-entità ma għandha ebda obbligu legali jew kostruttiv li tħallas dawk il-benefiċċji futuri: l-uniku obbligu tagħha huwa li tħallas il-kontribuzzjonijiet li jsiru dovuti u jekk l-entità tieqaf timpjega membri tal-pjan tal-istat, ma jkollha ebda obbligazzjoni li tħallas il-benefiċċji miksuba mill-impjegati tagħha stess fis-snin preċedenti. Għal din ir-raġuni, il-pjanijiet tal-istat huma normalment pjanijiet ta’ kontribuzzjoni definita. Madankollu, meta pjan tal-istat ikun pjan ta’ benefiċċju definit, entità tapplika tapplika l-paragrafi 32-39.
                  
               
            Benefiċċji assigurati
         
         
                  
                     46
                  
                  
                     Entità tista’ tħallas primjums tal-assigurazzjoni biex tiffinanzja pjan ta’ benefiċċju ta’ wara l-impjieg. L-entità għandha tittratta tali pjan bħala pjan ta’ kontribuzzjoni definita sakemm l-entità ma jkollhiex (jew direttament jew indirettament permezz ta’ pjan) obbligu legali jew kostruttiva li:
                     
                                 (a)
                              
                              
                                 tħallas il-benefiċċji tal-impjegati direttament meta jsiru dovuti; jew
                              
                           
                                 (b)
                              
                              
                                 tħallas aktar ammonti jekk l-assiguratur ma jħallasx il-benefiċċji tal-impjegati futuri kollha marbuta mas-servizzi tal-impjegati fil-perjodi kurrenti u preċedenti.
                              
                           Jekk l-entità żżomm tali obbligu legali jew kostruttiv, l-entità għandha tittratta l-pjan bħala pjan ta' benefiċċju definit.
                  
               
                  
                     47
                  
                  
                     Il-benefiċċji assigurati b’polza tal-assigurazzjoni ma jeħtieġx li jkollhom relazzjoni diretta jew awtomatika mal-obbligu tal-entità għall-benefiċċji tal-impjegati. Pjanijiet ta’ benefiċċju ta’ wara l-impjieg li jinvolvu poloz tal-assigurazzjoni huma soġġetti għall-istess distinzjoni bejn kontabilità u ffinanzjar bħal pjanijiet iffinanzjati oħrajn.
                  
               
                  
                     48
                  
                  
                     Meta entità tiffinanzja obbligu ta’ benefiċċju ta’ wara l-impjieg billi tikkontribwixxi għal polza tal-assigurazzjoni li taħtha l-entità (jew direttament, indirettament permezz tal-pjan, permezz tal-mekkaniżmu għall-istipular ta’ poloz futuri jew permezz ta’ relazzjoni ma' partijiet relatata mal-assiguratur) iżżomm obbligu legali jew kostruttiv, il-pagament tal-primjums ma jammontax għal arranġament ta’ kontribuzzjoni definita. Minn dan jirriżulta li l-entità:
                     
                                 (a)
                              
                              
                                 tikkontabilizza polza tal-assigurazzjoni kwalifikanti bħala assi tal-pjan (ara l-paragrafu 8); u
                              
                           
                                 (b)
                              
                              
                                 tirrikonoxxi poloz tal-assigurazzjoni oħra bħala drittijiet tar-rimborż (jekk il-poloz jissodisfaw il-kriterju fil-paragrafu 116).
                              
                           
               
                  
                     49
                  
                  
                     Meta polza tal-assigurazzjoni tkun f’isem parteċipant speċifikat tal-pjan jew f'isem grupp ta’ parteċipanti tal-pjan u l-entità ma jkollhiex obbligu legali jew kostruttiv sabiex tkopri kwalunkwe telf fil-polza, l-entità ma għandha ebda obbligu li tħallas benefiċċji lill-impjegati filwaqt li l-assiguratur għandu r-responsabbiltà unika li jħallas il-benefiċċji. Il-pagament ta’ primjums fissi taħt tali kuntratti huwa, fis-sustanza s-sald tal-obbligu ta’ benefiċċju tal-impjegati, aktar milli investiment biex jiġi ssodisfat l-obbligu. Konsegwentament, l-entità ma għaddx għandha assi jew obbligazzjoni. Għalhekk, entità tittratta tali pagamenti bħala kontribuzzjonijiet fi pjan ta’ kontribuzzjoni definita.
                  
               BENEFIĊĊJI TA’ WARA L-IMPJIEG: PJANIJIET TA’ KONTRIBUZZJONI DEFINITA
         
                  
                     50
                  
                  
                     Il-kontabilità għal pjanijiet ta’ kontribuzzjoni definita hija sempliċi minħabba li l-obbligu tal-entità relatriċi għal kull perjodu huwa ddeterminata bl-ammonti li għandhom jiġu kkontribwiti għal dak il-perjodu. Konsegwentament, ma jinħtieġu l-ebda suppożizzjonijiet attwarjali biex ikejlu l-obbligu jew l-ispiża u ma hemm l-ebda possibbiltà ta’ xi qligħ jew telf attwarjali. Barra minn hekk, l-obbligi jitkejlu fuq bażi mhux skontat, ħlief meta ma jkunux mistennija jiġu saldati għal kollox qabel tnax-il xahar wara tmiem il-perjodu li fih l-impjegati jkunu taw is-servizz relatat.
                  
               
            Rikonoxximent u kejl
         
         
                  
                     51
                  
                  
                     Meta impjegat ikun ta servizz lil entità matul xi perjodu, l-entità għandha tirrikonoxxi l-kontribuzzjoni pagabbli fi pjan ta’ kontribuzzjoni definita bi skambju għal dak is-servizz:
                     
                                 (a)
                              
                              
                                 bħala obbligazzjoni (spiża dovuta), wara li titnaqqas kull kontribuzzjoni diġà mħallsa. Jekk il-kontribuzzjoni mħallsa diġà teċċedi l-kontribuzzjoni dovuta għas-servizz qabel il-perjodu tar-rappurtaġġ, l-entità għandha tirrikonoxxi dak l-eċċess bħala assi (spiża mħallsa minn qabel) sakemm dak il-prepagament ser iwassal, pereżempju, għal tnaqqis fi ħlasijiet futuri jew rifużjoni fi flus.
                              
                           
                                 (b)
                              
                              
                                 bħala spiża, ħlief jekk IFRS ieħor jeżiġix jew jippermettix l-inklużjoni tal-kontribuzzjoni fil-kost ta’ assi (ara, pereżempju, l-IAS 2 u l-IAS 16).
                              
                           
               
                  
                     52
                  
                  
                     Meta l-kontribuzzjonijiet fi pjan ta’ kontribuzzjoni definita ma jkunux mistennija jiġu saldati għal kollox qabel tnax-il xahar wara tmiem il-perjodu tar-rappurtaġġ annwali li fih l-impjegati jagħtu s-servizz relatat, il-kontribuzzjonijiet għandhom ikunu skontati bl-użu tar-rata ta’ skont speċifika ta fil-paragrafu 83.
                  
               
            Divulgazzjoni
         
         
                  
                     53
                  
                  
                     Entità għandha tiddivulga l-ammont rikonoxxut bħala spiża għall-pjanijiet ta’ kontribuzzjoni definita.
                  
               
                  
                     54
                  
                  
                     Meta jkun meħtieġ mill-IAS 24, entità tiddivula informazzjoni dwar il-kontribuzzjonijiet fi pjanijiet ta’ kontribuzzjoni definita għal persunal maniġerjali importanti.
                  
               BENEFIĊĊJI TA’ WARA L-IMPJIEG: PJANIJIET TA’ BENEFIĊĊJU DEFINIT
         
                  
                     55
                  
                  
                     Il-kontabilità ta’ pjanijiet ta’ benefiċċju definit hija kumplessa minħabba li jkun hemm bżonn ta' suppożizzjonijiet attwarjali biex ikejlu l-obbligu u l-ispiża u hemm possibbiltà ta’ qligħ u telf attwarjali. Barra minn hekk, l-obbligazzjonijiet jitkejlu fuq bażi skontata minħabba li dawn jistgħu jiġu saldati ħafna snin wara li l-impjegati jkunu taw is-servizz relatat.
                  
               
            Rikonoxximent u kejl
         
         
                  
                     56
                  
                  
                     Pjanijiet ta’ benefiċċju definit jistgħu ma jkunux iffinanzjati, jew jistgħu jkunu ffinanzjati għal kollox jew parzjalment minn kontribuzzjonijiet minn entità, u xi kultant mill-impjegati tagħha, għal ġo entità jew fond, li jkun legalment separat mill-entità relatriċi u li minnu jitħallsu l-benefiċċji tal-impjegati. Il-ħlas ta’ benefiċċji ffinanzjati, meta jsiru dovuti, jiddependi mhux biss fuq il-qagħda finanzjarja u l-prestazzjoni tal-investiment tal-fond iżda wkoll fuq l-abbiltà tal-entità u r-rieda, li tagħmel tajjeb għal kwalunkwe nuqqas fl-assi tal-fond. Għalhekk l-entità, fis-sustanza, tissottoskrivi r-riskji attwarjali u tal-investimenti assoċjati mal-pjan. Konsegwentament, l-ispiża rikonoxxuta għal pjan ta’ benefiċċju definit mhijiex neċessarjament l-ammont tal-kontribuzzjoni dovuta għall-perjodu.
                  
               
                  
                     57
                  
                  
                     Il-kontabilità minn entità għal pjanijiet ta’ benefiċċju definit tinvolvi l-passi li ġejjin:
                     
                                 (a)
                              
                              
                                 tiddermina d-defiċit jew is-surplus. Dan jinvolvi:
                                 
                                             (i)
                                          
                                          
                                             l-użu ta’ teknika attwarjali, il-metodu tal-unità tal-kreditu pproġettata, biex issir stima affidabbli tal-kost aħħari għall-entità għall-benefiċċju li l-impjegati jkunu kisbu għas-servizz tagħhom fil-perjodi kurrenti u preċedenti. Dan jitlob li entità tiddetermina l-ammont ta' benefiċċju li huwa attribwibbli għall-perjodi kurrenti u preċedenti (ara l-paragrafi 70-74) u li tagħmel stimi (suppożizzjonijiet attwarjali) dwar varjabbli demografiċi (bħad-dawran u mortalità tal-impjegati) u varjabbli finanzjarji (bħal żidiet futuri fis-salarji u l-ispejjeż mediċi) li jinfluwenzaw il-kost tal-benefiċċju (ara l-paragrafi 75-98).
                                          
                                       
                                             (ii)
                                          
                                          
                                             l-applikazzjoni ta’ rata ta’ skont fuq dak il-benefiċċju ħalli jiġi ddeterminat il-valur preżenti tal-obbligu tal-benefiċċju definit u l-kost tas-servizz kurrenti (ara l-paragrafi 67-69 u 83-86).
                                          
                                       
                                             (iii)
                                          
                                          
                                             it-tnaqqis tal-valur ġust ta’ kwalunkwe assi tal-pjan (ara l-paragrafi 113-115) mill-valur preżenti tal-obbligu tal-benefiċċju definit.
                                          
                                       
                           
                                 (b)
                              
                              
                                 id-determinazzjoni tal-ammont tal-obbligazzjoni netta tal-benefiċċju definit (assi) bħala l-ammont tad-defiċit jew is-surplus diterminat f'(a), aġġustat għal kwalunkwe effett tal-limitar ta' assi nett tal-benefiċċju definit għal-limitu massimu tal-assi (ara l-paragrafu 64).
                              
                           
                                 (c)
                              
                              
                                 id-determinazzjoni tal-ammonti li għandhom jiġu rikonoxxuti fi profitt jew telf:
                                 
                                             (i)
                                          
                                          
                                             il-kost tas-servizz kurrenti (ara l-paragrafi 70-74).
                                          
                                       
                                             (ii)
                                          
                                          
                                             kwalunkwe kost tas-servizz passat u l-qligħ jew it-telf mas-saldu (ara l-paragrafi 99-112).
                                          
                                       
                                             (iii)
                                          
                                          
                                             l-imgħax nett fuq l-obbligazzjoni netta tal-benefiċċju definit (assi) (ara l-paragrafi 123-126).
                                          
                                       
                           
                                 (d)
                              
                              
                                 id-determinazzjoni tal-kejl mill-ġdid tal-obbligazzjoni netta tal-benefiċċju definit (assi), li għandha tiġi rikonoxxuta f' introjtu komperenżiv ieħor, li fiha:
                                 
                                             (i)
                                          
                                          
                                             qligħ u telf attwarjali (ara l-paragrafi 128 u 129);
                                          
                                       
                                             (ii)
                                          
                                          
                                             ir-redditu fuq l-assi tal-pjan, bl-esklużjoni tal-ammonti inklużi fl-imgħax nett fuq l-obbligazzjoni netta tal-benefiċċju definit (assi) (ara l-paragrafu 130); u
                                          
                                       
                                             (iii)
                                          
                                          
                                             kwalunkwe bidla fil-limitu massimu tal-assi (ara l-paragrafu 64), bl-esklużjoni tal-ammonti inklużi fl-imgħax nett fuq l-obbligazzjoni netta tal-benefiċċju definit (assi).
                                          
                                       
                           Meta entità jkollha aktar minn pjan wieħed ta' benefiċċju definit, l-entità tapplika dawn il-proċeduri għal kull pjan materjali separatament.
                  
               
                  
                     58
                  
                  
                     Entità għandha tiddetermina l-obbligazzjoni netta tal-benfiċċju definiti (assi) b’regolarità suffiċjenti b’mod li l-ammonti rikonoxxuti fir-rapporti finanzjarji ma jvarjawx materjalment mill-ammonti li jkunu stabbiliti fi tmiem il-perjodu tar-rappurtaġġ.
                  
               
                  
                     59
                  
                  
                     Dan l-Istandard jinkoraġġixxi, iżda ma jitlobx, li entità tinvolvi attwarju kkwalifikat fil-kejl tal-obbligi materjali kollha tal-benefiċċji ta’ wara l-impjieg. Għal raġunijiet prattiċi, entità tista’ titlob attwarju kkwalifikat biex iwettaq valwazzjoni dettaljata tal-obbligu qabel tmiem il-perjodu tar-rappurtaġġ. Madankollu, ir-riżultati ta’ dik il-valwazzjoni huma aġġornati għal kwalunkwe tranżazzjonijiet materjali u bidliet materjali oħra fiċ-ċirkostanzi (inklużi bidliet fil-prezzijiet tas-suq u r-rati tal-imgħax) sat-tmiem il-perjodu tar-rappurtaġġ.
                  
               
                  
                     60
                  
                  
                     F’xi każijiet, l-istimi, il-medji u l-komputazzjonijiet għal qosor jistgħu jipprovdu approssimazzjoni affidabbli tal-komputazzjonijiet dettaljati illustrati f’dan l-Istandard.
                  
               
            Kontabilizzazzjoni tal-obbligu kostruttiv
         
         
                  
                     61
                  
                  
                     Entità għandha tikkontabilizza mhux biss l-obbligu legali tagħha taħt it-termini formali ta’ pjan ta’ benfiċċju definit, iżda wkoll kwalunkwe obbligu kostruttiv li jirriżulta mill-prattiċi informali tal-entità. Il-prattiċi informali jwasslu għal obbligu kostruttiv fejn l-entità ma għandha l-ebda alternattiva realistika għajr li tħallas il-benefiċċji tal-impjegati. Eżempju ta’ obbligu kostruttiv huwa meta bidla fil-prattiċi informali tal-entità tikkawża dannu inaċċettabbli fir-relazzjoni tagħha mal-impjegati.
                  
               
                  
                     62
                  
                  
                     It-termini formali ta’ pjan ta’ benefiċċju definit jistgħu jippermettu lil entità li ttemm l-obbligu tagħha skont il-pjan. Madankollu, ġeneralment huwa diffiċli għal entità li ttemm l-obbligu tagħha skont pjan (mingħajr ħlas) jekk tkun trid iżżomm lill-impjegati. Għalhekk, fin-nuqqas ta’ provi għall-kuntrarju, il-kontabilizzazzjoni tal-benefiċċji ta’ wara l-impjieg tassumi li entità li attwalment qiegħda twiegħed dawn il-benefiċċji ser tkompli tagħmel dan matul il-bqija tal-ħajja tax-xogħol tal-impjegati.
                  
               
            Rapport tal-pożizzjoni finanzjarja
         
         
                  
                     63
                  
                  
                     Entità għandha tirrikonoxxi l-obbligazzjoni netta tal-benefiċċju definit (assi) fir-rapport tal-pożizzjoni finanzjarja.
                  
               
                  
                     64
                  
                  
                     Meta entità jkollha surplus fi pjan tal-benefiċċji definit, din għandha tkejjel l-assi nett tal-benefiċċju definit fl-anqas ta':
                     
                                 (a)
                              
                              
                                 is-surplus fil-pjan tal-benefiċċju definit; u
                              
                           
                                 (b)
                              
                              
                                 il-limitu massimu tal-assi, iddeterminat permezz tar-rata ta’ skont speċifikata fil-paragrafu 83.
                              
                           
               
                  
                     65
                  
                  
                     Assi nett ta' benefiċċju definit jista’ jirriżulta fejn pjan ta’ benefiċċju definit kien soprafinanzjat jew fejn ikun sar qligħ attwarjali. Entità tirrikonoxxi assi nett ta' benefiċċju definit f’dawn il-każijiet minħabba li:
                     
                                 (a)
                              
                              
                                 l-entità tikkontrolla riżorsa, li hija l-abbiltà li tuża s-surplus biex tiġġenera benefiċċji futuri;
                              
                           
                                 (b)
                              
                              
                                 dak il-kontroll huwa riżultat ta' avvenimenti tal-passat (kontribuzzjonijiet imħallsa mill-entità u servizz mogħti mill-impjegat); u
                              
                           
                                 (c)
                              
                              
                                 huma disponibbli benefiċċji ekonomiċi futuri lill-entità fil-forma ta' tnaqqis f'kontribuzzjonijiet futuri jew rifużjoni fi flus, jew direttament lill-entità jew indirettament lil pjan ieħor f'defiċit. Il-limitu massimu tal-assi huwa l-valur preżenti ta’ dawk il-benefiċċji futuri.
                              
                           
               
            Rikonoxximent u kejl: il-valur preżenti tal-obbligi ta' benefiċċju definit u l-kost tas-servizz kurrenti
         
         
                  
                     66
                  
                  
                     Il-kost aħħari ta’ pjan ta’ benefiċċju definit jista’ jiġi influwenzat minn bosta varjabbli, bħas-salarji finali, id-dawran u l-mortalità, il-kontribuzzjonijiet tal-impjegati u x-xejriet fl-ispejjeż mediċi. Il-kost aħħari tal-pjan mhuwiex ċert u huwa probabbli li din l-inċertezza ser tkompli għal perjodu twil ta’ żmien. Sabiex jiġu mkejla l-valur preżenti tal-obbligi ta’ benefiċċju ta’ wara l-impjieg u l-kost relatat ta’ servizz kurrenti, huwa neċessarju li:
                     
                                 (a)
                              
                              
                                 jiġi applikat il-metodu ta’ valwazzjoni attwarjali (ara l-paragrafi 67-69);
                              
                           
                                 (b)
                              
                              
                                 jiġi attribwit benefiċċju għall-perjodi ta’ servizz (ara l-paragrafi 70-74); u
                              
                           
                                 (c)
                              
                              
                                 jsiru suppożizzjonijiet attwarjali (ara l-paragrafi 75-98).
                              
                           
               
            Il-metodu tal-valwazzjoni attwarjali
         
         
                  
                     67
                  
                  
                     Entità għandha tuża’ l-metodu tal-unità tal-kreditu pproġettata, sabiex tiddetermina l-valur preżenti tal-obbligi tal-benefiċċju definit tagħha u l-kost tas-servizz kurrenti relatat u, fejn ikun japplika, il-kost tas-servizz passat.
                  
               
                  
                     68
                  
                  
                     Il-Metodu tal-unità tal-kreditu proġettat (xi drabi magħruf bħala l-metodu tal-benefiċċju dovut prorata skont is-servizz jew bħala l-metodu ta’ benefiċċju/snin għas-servizz) iqis kull perjodu ta’ servizz bħala li jagħti lok għall-unità addizzjonali ta’ intitolament għall-benefiċċju (ara l-paragrafi 70-74) u jkejjel kull unità b’mod separat sabiex jasal għall-obbligu finali (ara l-paragrafi 75-98).
                     
                        Eżempju li jispjega l-paragrafu 68
                     
                     Benefiċċju ta’ somma f'daqqa pagabbli mat-terminazzjoni ta’ servizz u li jkun jammonta għal 1 % tas-salarju finali ta’ kull sena ta’ servizz. Is-salarju fis-sena nru 1 huwa CU 10 000 u huwa ssoponut li ser jiżdied bi 7 fil-mija (kompost) kull sena. Ir-rata ta’ skont użata hija ta' 10 fil-mija kull sena. It-tabella li ġejja turi kif l-obbligu jakkumula għal impjegat li huwa mistenni jitlaq fl-aħħar tas-sena nru 5, jekk wieħed jassumi li ma hemm l-ebda bidla fis-suppożizzjonijiet attwarjali. Għal raġunijiet ta' sempliċità, dan l-eżempju jinjora l-aġġustament addizzjonali meħtieġ sabiex tiġi riflessa l-probabbiltà li l-impjegat jista' jitlaq l-entità f'data qabel jew wara.
                     
                                 
                                    Sena
                                 
                              
                              
                                 
                                    1
                                 
                              
                              
                                 
                                    2
                                 
                              
                              
                                 
                                    3
                                 
                              
                              
                                 
                                    4
                                 
                              
                              
                                 
                                    5
                                 
                              
                           
                                  
                              
                              
                                 
                                    CU
                                 
                              
                              
                                 
                                    CU
                                 
                              
                              
                                 
                                    CU
                                 
                              
                              
                                 
                                    CU
                                 
                              
                              
                                 
                                    CU
                                 
                              
                           
                                 
                                    Benefiċċju attribwit għal:
                                 
                              
                              
                                  
                              
                           
                                 
                                             —
                                          
                                          
                                             is-snin preċedenti
                                          
                                       
                              
                                 
                                    0 
                                 
                              
                              
                                 
                                    131 
                                 
                              
                              
                                 
                                    262 
                                 
                              
                              
                                 
                                    393 
                                 
                              
                              
                                 
                                    524 
                                 
                              
                           
                                 
                                             —
                                          
                                          
                                             is-sena kurrenti (1 % tas-salarju finali)
                                          
                                       
                              
                                 
                                    131 
                                 
                              
                              
                                 
                                    131 
                                 
                              
                              
                                 
                                    131 
                                 
                              
                              
                                 
                                    131 
                                 
                              
                              
                                 
                                    131 
                                 
                              
                           
                                 
                                             —
                                          
                                          
                                             is-snin kurrenti u preċedenti
                                          
                                       
                              
                                 
                                    131 
                                 
                              
                              
                                 
                                    262 
                                 
                              
                              
                                 
                                    393 
                                 
                              
                              
                                 
                                    524 
                                 
                              
                              
                                 
                                    655 
                                 
                              
                           
                                 
                                    L-obbligu fil-bidu
                                 
                              
                              
                                 —
                              
                              
                                 
                                    89 
                                 
                              
                              
                                 
                                    196 
                                 
                              
                              
                                 
                                    324 
                                 
                              
                              
                                 
                                    476 
                                 
                              
                           
                                 
                                    Imgħax b’10 %
                                 
                              
                              
                                 —
                              
                              
                                 
                                    9 
                                 
                              
                              
                                 
                                    20 
                                 
                              
                              
                                 
                                    33 
                                 
                              
                              
                                 
                                    48 
                                 
                              
                           
                                 
                                    Il-kost tas-servizz kurrenti
                                 
                              
                              
                                 
                                    89 
                                 
                              
                              
                                 
                                    98 
                                 
                              
                              
                                 
                                    108 
                                 
                              
                              
                                 
                                    119 
                                 
                              
                              
                                 
                                    131 
                                 
                              
                           
                                 
                                    L-obbligu fit-terminazzjoni
                                 
                              
                              
                                 
                                    89 
                                 
                              
                              
                                 
                                    196 
                                 
                              
                              
                                 
                                    324 
                                 
                              
                              
                                 
                                    476 
                                 
                              
                              
                                 
                                    655 
                                 
                              
                           
                        Nota:
                     
                                 
                                    1
                                 
                              
                              
                                 L-obbligu fil-bidu huwa l-valur preżenti tal-benefiċċju attribwit għas-snin preċedenti.
                              
                           
                                 
                                    2
                                 
                              
                              
                                 Il-kost tas-servizz kurrenti huwa l-valur preżenti tal-benefiċċju attribwit għas-sena kurrenti.
                              
                           
                                 
                                    3
                                 
                              
                              
                                 L-obbligu fit-terminazzjoni huwa l-valur preżenti tal-benefiċċju attribwit għas-snin kurrenti u preċedenti.
                              
                           
               
                  
                     69
                  
                  
                     Entità tapplika rata ta’ skont għall-obbligu totali ta’ benefiċċju ta’ wara l-impjieg, anke jekk parti mill-obbligu tkun mistennija li tiġi saldata qabel tnax-il xahar wara l-perjodu tar-rappurtaġġ.
                  
               
            L-attribuzzjoni ta' benefiċċju għall-perjodi ta’ servizz
         
         
                  
                     70
                  
                  
                     Meta tiddetermina l-valur preżenti tal-obbligi ta' benefiċċju definit tagħha u l-kost tas-servizz kurrenti relatat u, meta jkun japplika, il-kost tas-servizz fil-passat, entità għandha tattribwixxi benefiċċju għall-perjodi ta’ servizz skont il-formula tal-benefiċċji tal-pjan. Iżda jekk servizz ta’ impjegat fis-snin tal-aħħar ser iwassal għal livell materjalment ogħla ta’ benefiċċju milli fis-snin tal-bidu, entità għandha tattribwixxi benefiċċju fuq bażi lineari minn:
                     
                                 (a)
                              
                              
                                 id-data meta servizz minn impjegat l-ewwel wassal għall-benefiċċji skont il-pjan (kemm jekk il-benefiċċji jkunu kundizzjonali fuq servizz ulterjuri, kif ukoll jekk ma jkunx) sa
                              
                           
                                 (b)
                              
                              
                                 id-data meta servizz ulterjuri minn impjegat ma jwassal għal ebda ammont materjali ta’ benefiċċji ulterjuri skont il-pjan, għajr minn aktar żidiet fis-salarju.
                              
                           
               
                  
                     71
                  
                  
                     Il-metodu tal-unità tal-kreditu proġettata jeħtieġ li entità tattribwixxi benefiċċju għall-perjodu kurrenti (sabiex tiddetermina l-kost tas-servizz kurrenti) u l-perjodi kurrenti u preċedenti (sabiex tiddetermina l-valur preżenti tal-obbligi ta’ benefiċċju definit). Entità tattribwixxi benefiċċju għall-perjodi li fihom jinħoloq l-obbligu li tipprovdi l-benefiċċji wara l-impjieg. Dak l-obbligu jinħoloq hekk kif l-impjegati jagħtu servizzi bi skambju għall-benefiċċji ta’ wara l-impjieg li entità tistenna li tħallas fil-perjodi futuri ta’ rappurtaġġ. Tekniki attwarjali jippermettu li entità tkejjel dak l-obbligu b'biżżejjed affidabilità sabiex tiġġustifika r-rikonoxximent ta' obbligazzjoni.
                     
                        Eżempji li jispjegaw il-paragrafu 71
                     
                     
                              
                                 1
                              
                              
                                 Pjan ta' benefiċċju definit jipprovdi benefiċċju ta' somma f'daqqa ta' CU 100 għal kull sena ta' servizz, pagabbli mal-irtirar.
                                 
                                    Jingħata benefiċċju ta' CU 100 għal kull sena. Il-kost tas-servizz kurrenti huwa l-valur preżenti ta’ CU 100. Il-valur preżenti tal-obbligu ta’ benefiċċju definit huwa l-valur preżenti ta’ CU 100, immultiplikat bin-numru ta’ snin ta’ servizz sat-tmiem il-perjodu ta' rappurtaġġ.
                                 
                                 
                                    Jekk il-benefiċċju huwa pagabbli immedjatament meta l-impjegat jitlaq l-entità, l-kost tas-servizz kurrenti u l-valur preżenti tal-obbligu ta’ benefiċċju definit jirriflettu d-data li fiha l-impjegat huwa mistenni jitlaq. Għalhekk, minħabba l-effett tal-iskont, dawn huma anqas mill-ammonti li jkunu determinati kieku l-impjegat telaq fi tmiem il-perjodu tar-rappurtaġġ.
                                 
                              
                           
                              
                                 2
                              
                              
                                 Pjan jipprovdi pensjoni fix-xahar ta' 0.2 fil-mija tal-aħħar salarju għal kull sena ta' servizz.. Il-pensjoni hija pagabbli mill-età ta' 65.
                                 
                                    Benefiċċju ugwali għall-valur preżenti, fid-data mistennija għall-irtirar, pensjoni ta' kull xahar ta' 0.2 fil-mija tal-aħħar salarju stmat pagabbli mid-data tal-irtirar mistennija sad-data mistennija tal-mewt hija attribwita għal kull sena ta' servizz. Il-kost tas-servizz kurrenti huwa l-valur preżenti ta' dak il-benefiċċju. Il-valur preżenti tal-obbligu ta' benefiċċju definit huwa l-valur preżenti tal-pagamenti tal-pensjoni ta' kull xahar ta' 0.2 fil-mija tal-aħħar salarju, immultiplikat bin-numru ta' snin ta' servizz sat-tmiem il-perjodu tar-rappurtaġġ. Il-kost tas-servizz kurrenti u l-valur preżenti tal-obbligu ta’ benefiċċju definit huma skontati peress li l-pagamenti tal-pensjoni jibdew fl-età ta’ 65.
                                 
                              
                           
               
                  
                     72
                  
                  
                     Is-servizz ta' impjegat jagħti lok għall-obbligu taħt il-pjan ta’ benefiċċju definit anke jekk il-benefiċċji huma kundizzjonali fuq l-impjieg futur (fi kliem ieħor mhumiex vestiti). Is-servizz ta' impjegat qabel id-data tal-vestiment jagħti lok għall-obbligu kostruttiv peress li fi tmiem ta’ kull perjodu tar-rappurtaġġ suċċessiva, l-ammont ta' servizz futur li impjegat ikollu jagħti qabel ma jkun intitolat għall-benefiċċju jonqos. Meta tkejjel l-obbligu ta' benefiċċju definit tagħha, entità tikkunsidra l-probabbiltà li xi impjegati jistgħu ma jissodisfaw l-ebda rekwiżit għall-vestiment. B'mod simili, avolja ċerti benefiċċji ta' wara l-impjieg, pereżempju l-benefiċċji mediċi ta' wara l-impjieg, isiru pagabbli biss jekk iseħħ avveniment speċifikat meta impjegat ma jkunx għadu impjegat, jinħoloq obbligu meta l-impjegat jagħti servizz li jipprovdi intitolament għall-benefiċċju jekk iseħħ l-avveniment speċifikat. Il-probabbiltà li jseħħ l-avveniment speċifikat taffettwa l-kejl tal-obbligu iżda ma tiddeterminax jekk l-obbligu jeżistix.
                     
                        Eżempji li jispjegaw il-paragrafu 72
                     
                     
                              
                                 1
                              
                              
                                 Pjan iħallas benefiċċju ta’ CU 100 għal kull sena ta’ servizz. Il-benefiċċji jsiru attivi wara għaxar snin ta’ servizz.
                                 
                                    Jiġi attribwit benefiċċju ta' CU 100 għal kull sena. F’kull waħda mill-ewwel għaxar snin, il-kost tas-servizz kurrenti u l-valur preżenti tal-obbligu jirriflettu l-probabbiltà li l-impjegat jista’ ma jagħmilx għaxar snin ta’ servizz.
                                 
                              
                           
                              
                                 2
                              
                              
                                 Pjan iħallas benefiċċju ta’ CU 100 għal kull sena ta’ servizz, eskluż servizz qabel l-età ta’ 25. Il-benefiċċji jsiru attivi immedjatament.
                                 
                                    Ma jiġi attribwit l-ebda benefiċċju għal servizz qabel l-età ta' 25 peress li servizz qabel dik id-data ma jwassalx għall-benefiċċji (kundizzjonali jew mhux kundizzjonali). Jiġi attribwit benefiċċju ta' CU 100 għal kull sena sussegwenti.
                                 
                              
                           
               
                  
                     73
                  
                  
                     L-obbligu jiżdied sad-data meta servizz ulterjuri mill-impjegat ma jwassal għall-ebda ammont materjali ta’ benefiċċju ulterjuri. Għalhekk, il-benefiċċju kollu huwa attribwit għal perjodi li jispiċċaw f'dik id-data jew qabel. Il-benefiċċju huwa attribwit għall-perjodi individwali ta’ kontabilità skont il-formola tal-benefiċċju tal-pjan. Iżda jekk is-servizz ta’ impjegat fl-aħħar snin iwassal għal-livell materjalment ogħla ta’ benefiċċju milli fis-snin tal-bidu, entità tattribwixxi benefiċċju fuq il-bażi lineari sad-data meta servizz ulterjuri mill-impjegat ma jwassal għall-ebda ammont materjali ta’ benefiċċji ulterjuri. Dan huwa għaliex is-servizz tal-impjegat fil-perjodu kollu fl-aħħar mill-aħħar iwassal għall-benefiċċju f’dak il-livell ogħla.
                     
                        Eżempji li jispjegaw il-paragrafu 73
                     
                     
                              
                                 1
                              
                              
                                 Pjan iħallas benefiċċju ta’ somma f’daqqa ta’ CU 1 000 li ssir attiva wara 10 snin ta’ servizz. Il-pjan ma jipprovdi għall-ebda benefiċċju ulterjuri għal servizz sussegwenti.
                                 
                                    Jiġi attribwit benefiċċju ta’ CU 100 (CU 1 000 diviżi b’għaxra) għal kull waħda mill-ewwel għaxar snin.
                                 
                                    Il-kost tas-servizz kurrenti f’kull waħda mill-ewwel għaxar snin jirrifletti l-probabbiltà li impjegat jista’ ma jlestix għaxar snin ta’ servizz. Ma jiġi attwribwit l-ebda benefiċċju għas-snin sussegwenti.
                                 
                              
                           
                              
                                 2
                              
                              
                                 Pjan iħallas benefiċċju tal-irtirar f'somma f'daqqa ta' CU 2 000 lill-impjegati kollha li fl-età ta' 55 u wara ħamsa u għoxrin sena servizz ikunu għandhom impjegati, jew li jkunu għadhom impjegati fl-età ta' 65 sena irrispettivament mit-tul tas-servizz tagħhom.
                                 
                                    Għall-impjegati li jingħaqdu qabel l-età ta' 35, is-servizz l-ewwel iwassal għall-benefiċċji taħt il-pjan fl-età ta' 35 (impjegat jista' jitlaq fl-età ta' 30 u jirritorna fl-età ta' 33 bla ebda effett fuq l-ammont jew iż-żmien tal-benefiċċji). Dawk il-benefiċċji huma kundizzjonali fuq servizz ulterjuri. Barra minn hekk, is-servizz mogħti wara l-età ta' 55 ma jwassal għall-ebda ammont materjali ta' benefiċċji ulterjuri. Għal dawn l-impjegati, l-entità tattribwixxi benefiċċju ta’ CU 100 (CU 2 000 diviżi b’20) għal kull sena mill-età ta’ 35 sal-età ta’ 55.
                                 
                                    Għall-impjegati li jingħaqdu bejn l-etajiet ta’ 35 u 45, servizz ta’ aktar minn għoxrin sena ma jwassal għall-ebda ammont materjali ta’ benefiċċji ulterjuri. Għal dawn l-impjegati, l-entità tattribwixxi benefiċċju ta’ 100 (2,000 divizi b’20) għal kull waħda mill-ewwel għoxrin sena.
                                 
                                 
                                    Għall-impjegat li jingħaqad fl-età ta’ 55, servizz ta’ aktar minn għaxar snin ma jwassal għall-ebda ammont materjali ta’ benefiċċji ulterjuri. Għal dan l-impjegat, entità tattribwixxi benefiċċju ta’ CU 200 (CU 2 000 diviżi b’10) għal kull waħda mill-ewwel għaxar snin.
                                 
                                    Għall-impjegati kollha, il-kost tas-servizz kurrenti u l-valur preżenti tal-obbligu jirriflettu l-probabbiltà li l-impjegat jista’ ma jagħmilx il-perjodu neċessarju ta’ servizz.
                                 
                              
                           
                              
                                 3
                              
                              
                                 Pjan mediku ta' wara l-impjieg jirrimborża 40 % tal-ispejjeż mediċi wara l-impjieg ta’ impjegat jekk l-impjegat jitlaq wara aktar minn għaxar u anqas minn għoxrin sena ta’ servizz u 50 % ta’ dawk l-ispejjeż jekk l-impjegat jitlaq wara għoxrin sena jew aktar ta’ servizz.
                                 
                                    Taħt il-formola tal-benefiċċju tal-pjan, l-entità tattribwixxi 4 fil-mija tal-valur preżenti tal-ispejjeż mediċi mistennija (40 % diviżi b’għaxra) għal kull waħda mill-ewwel għaxar snin u 1 fil-mija (10 % diviżi b’għaxra) għal kull waħda mit-tieni għaxar snin. Il-kost tas-servizz kurrenti f’kull sena jirrifletti l-probabbiltà li l-impjegat jista’ ma jagħmilx il-perjodu neċessarju ta’ servizz sabiex jikseb parti mill-benefiċċji jew il-benefiċċji kollha. Ma jiġi attribwit l-ebda benefiċċju għall-impjegati li huma mistennija jitilqu fi żmien għaxar snin.
                                 
                              
                           
                              
                                 4
                              
                              
                                 Pjan mediku ta' wara l-impjieg jirrimborża 10 % tal-ispejjeż mediċi wara l-impjieg ta’ impjegat jekk l-impjegat jitlaq wara aktar minn għaxar u anqas minn għoxrin sena ta’ servizz u 50 % ta’ dawk l-ispejjeż jekk l-impjegat jitlaq wara għoxrin sena jew aktar ta’ servizz.
                                 
                                    Is-servizz fl-aħħar snin iwassal għal livell ta' benefiċċju materjalment ogħla milli fis-snin tal-bidu. Għalhekk, għall-impjegati li mistennija jitilqu wara għoxrin sena jew aktar, l-entità tattribwixxi benefiċċju fuq il-bażi lineari skont il-paragrafu 71. Servizz ta’ aktar minn għoxrin sena ma jwassal għall-ebda ammont materjali ta’ benefiċċji ulterjuri. Għalhekk, il-benefiċċju attribwit għal kull waħda mill-ewwel għoxrin sena huwa ta' 2.5 fil-mija tal-valur preżenti tal-ispejjeż mediċi mistennija (50 fil-mija diviżi b’għoxrin).
                                 
                                 
                                    Għall-impjegati li mistennija jitilqu wara bejn għaxar u għoxrin sena, il-benefiċċju attribwit għal kull waħda mill-ewwel għaxar snin huwa ta' 1 fil-mija tal-valur preżenti tal-ispejjeż mediċi mistennija.
                                 
                                 
                                    Għal dawn l-impjegati, ma jiġi attribwit l-ebda benefiċċju għas-servizz bejn l-aħħar tal-għaxar sena u d-data estimata tat-tluq.
                                 
                                 
                                    Ma jiġi attribwit l-ebda benefiċċju għall-impjegati li huma mistennija jitilqu fi żmien għaxar snin.
                                 
                              
                           
               
                  
                     74
                  
                  
                     Meta l-ammont ta’ benefiċċju huwa proporzjon kostanti ta’ salarju finali ta’ kull sena ta’ servizz, iż-żidiet futuri fis-salarju jaffettwaw l-ammont neċessarju sabiex jiġi saldat l-obbligu li jeżisti għas-servizz qabel tmiem il-perjodu ta' rappurtaġġ, iżda ma joħolqux obbligu addizzjonali. Għalhekk:
                     
                                 (a)
                              
                              
                                 għall-fini tal-paragrafu 70(b), iż-żidiet fis-salarju ma jwasslux għall-benefiċċju ulterjuri avolja l-ammont tal-benefiċċji jiddependi fuq is-salarju finali; u
                              
                           
                                 (b)
                              
                              
                                 l-ammont tal-benefiċċju attribwit għal kull perjodu huwa proporzjon kostanti tas-salarju li miegħu huwa marbut il-benefiċċju.
                              
                           
                        Eżempju li jispjega l-paragrafu 74
                     
                     L-impjegati huma intitolati għal benefiċċju ta’ 3 fil-mija tas-salarju finali għal kull sena ta’ servizz qabel l-età ta’ 55.
                     
                        Benefiċċju ta’ 3 fil-mija ta’ salarju finali estimat huwa attribwit għal kull sena sal-età ta’ 55. Din hija d-data meta servizz ulterjuri mill-impjegat ma jwassal għall-ebda ammont materjali ta’ benefiċċju ulterjuri skont il-pjan. Ma jiġi attribwit l-ebda benefiċċju għal servizz wara dik id-data.
                     
                  
               
            Suppożizzjonijiet attwarjali
         
         
                  
                     75
                  
                  
                     Is-suppożizzjonijiet attwarjali għandhom ikunu oġġettivi u kompatibbli b’mod reċiproku.
                  
               
                  
                     76
                  
                  
                     Is-suppożizzjonijiet attwarjali huma l-aħjar estimi ta’ entità tal-varjabbli li sejrin jiddeterminaw il-kostijiet aħħarija tal-għoti ta’ benefiċċji ta' wara l-impjieg. Is-suppożizzjonijiet attwarjali jinkludu:
                     
                                 (a)
                              
                              
                                 suppożizzjonijiet demografiċi dwar il-karatteristiċi futuri ta' impjegati attwali u preċedenti (u d-dipendenti tagħhom) li huma eliġibbli għall-benefiċċji. Is-suppożizzjonijiet demografiċi jitrattaw kwistjonijiet bħal:
                                 
                                             (i)
                                          
                                          
                                             mortalità (ara l-paragrafi 81 u 82);
                                          
                                       
                                             (ii)
                                          
                                          
                                             ir-rati ta' dawran, diżabbiltà u rtirar bikri;
                                          
                                       
                                             (iii)
                                          
                                          
                                             il-proporzjon tal-membri tal-pjan b'dipendenti li huma eliġibbli għall-benefiċċji;
                                          
                                       
                                             (iv)
                                          
                                          
                                             il-proporzjon tal-membri tal-pjan li ser jagħżlu kull waħda forma ta' għażla ta' pagament disponibbli skont it-termini tal-pjan; u
                                          
                                       
                                             (v)
                                          
                                          
                                             ir-rati tal-klejms taħt il-pjani mediċi;
                                          
                                       
                           
                                 (b)
                              
                              
                                 is-suppożizzjonijiet finanzjarji, li jitrattaw kwistjonijiet bħal:
                                 
                                             (i)
                                          
                                          
                                             ir-rata ta’ skont (ara l-paragrafi 83-86);
                                          
                                       
                                             (ii)
                                          
                                          
                                             il-livelli tal-benefiċċji, bl-eskluzzjoni ta' kwalukwe kost tal-benefiċċju li trid tinġarr mill-impjegati u s-salarju futur (ara l-paragrafi 87-95);
                                          
                                       
                                             (iii)
                                          
                                          
                                             fil-każ tal-benefiċċji mediċi, l-ispejjeż mediċi futuri, inklużi l-ispejjeż għall-maniġġ tal-klejms (jiġifieri l-ispejjeż li ser jiġġarbu fl-ipproċessar u r-risoluzzjoni tal-klejms, inklużi t-tariffi legali u tal-aġġustatur) (ara l-paragrafi 96-98); u
                                          
                                       
                                             (iv)
                                          
                                          
                                             taxxi pagabbli mill-pjan fuq kontribuzzjonijiet marbuta mas-servizz qabel id-data tar-rappurtar jew fuq il-benefiċċji li jirriżultaw minn dak is-servizz.
                                          
                                       
                           
               
                  
                     77
                  
                  
                     Is-suppożizzjonijiet attwarjali jkunu oġġettivi jekk ma jkunux imprudenti jew konservattivi b’mod eċċessiv.
                  
               
                  
                     78
                  
                  
                     Is-suppożizzjonijiet attwarjali huma kompatibbli b’mod reċiproku jekk jirriflettu r-relazzjonijiet ekonomiċi bejn fatturi bħall-inflazzjoni, ir-rati ta’ żieda fis-salarji u r-rati ta’ skont. Pereżempju, is-suppożizzjonijiet kollha li jiddependu fuq livell ta’ inflazzjoni partikolari (bħal suppożizzjoni dwar ir-rati ta’ interess u ż-żidiet fis-salarju u l-benfiċċji) f’kwalunkwe perjodu futur jassumi l-istess livell ta’ inflazzjoni f’dak il-perjodu.
                  
               
                  
                     79
                  
                  
                     Entità tiddetermina r-rata ta’ skont u suppożizzjonijiet finanzjarji oħra f’termini nominali (rapportati) sakemm stimi f’termini reali (aġġustati għall-inflazzjoni) ikunu aktar affidabbli, pereżempju f’ekonomija iperinflazzjonarja (ara l-IAS 29 Rapportar Finanzjarju f’Ekonomiji Iperinflazzjonarji), jew meta l-benefiċċju jkun relatat ma’ indiċi u hemm suq kbir fil-bonds relatati ma’ indiċi tal-istess munita u termini.
                  
               
                  
                     80
                  
                  
                     Is-suppożizzjonijiet finanzjarji għandhom ikunu bbażati fuq l-aspettattivi tas-suq, fi tmiem il-perjodu tar-rappurtar, għall-perjodu li matul għandhom jiġu ssaldati l-obbligi.
                  
               
            Suppożizzjonijiet attwarjali: il-mortalità
         
         
                  
                     81
                  
                  
                     Entità għandha tiddetermina s-suppożizzjonijiet tal-mortalità tagħha b'referenza għall-aħjar stimi tagħha tal-mortalità tal-membri tal-pjan kemm matul kif ukoll wara l-impjieg.
                  
               
                  
                     82
                  
                  
                     Sabiex tistma l-kost finali tal-benefiċċju entità għandha tieħu inkonsiderazzjoni t-tibdiliet mistennija fil-mortalità, pereżempju billi timmodifika t-tabelli standard tal-mortalità bl-estimi tat-titjib fil-mortalità.
                  
               
            Suppożizzjonijiet attwarjali: rata ta' skont
         
         
                  
                     83
                  
                  
                     Ir-rata ta’ skont użata għall-obbligi tal-għoti ta’ benefiċċji wara l-impjieg (kemm iffinanzjati kif ukoll mhux iffinanzjati) għandha tkun determinata b’referenza għar-redditi tas-suq fi tmiem il-perjodu tar-rappurtar fuq il-bonds korporattivi ta’ kwalità għolja. F'pajjiżi fejn ma hemmx suq kbir f'dawn il-bonds, għandhom jintużaw ir-redditi tas-suq (fi tmiem il-perjodu tar-rappurtar) minn bonds tal-gvern. Il-munita u t-termini tal-bonds korporattivi jew tal-bonds tal-gvern għandhom ikunu konsistenti mal-munita u t-terminu stimat tal-obbligi tal-għoti tal-benefiċċji ta' wara l-impjieg.
                  
               
                  
                     84
                  
                  
                     Suppożizzjoni attwarjali li għandha effett materjali hija r-rata ta’ skont. Ir-rata ta' skont tirrifletti l-valur tal-ħin tal-flus iżda mhux ir-riskju attwarjali jew tal-investiment. Minbarra dan, ir-rata ta’ skont ma tirriflettix ir-riskju ta’ kreditu speċifiku għall-entità mġarrab mill-kredituri tal-entità u lanqas ma jirrifletti r-riskju li l-esperjenza futura tista’ tvarja mis-suppożizzjonijiet attwarjali.
                  
               
                  
                     85
                  
                  
                     Ir-rata ta’ skont tirrifletti l-istima ta' meta ser isiru l-pagamenti tal-benefiċċju. Fil-prattika, entità spiss tikseb dan billi tapplika rata ta’ skont waħda b’medja ppiżata li tirrifletti l-istima ta' meta ser isiru l-pagamenti tal-benefiċċju u l-ammont tagħhom u l-munita li biha se jitħallsu l-benefiċċji.
                  
               
                  
                     86
                  
                  
                     F’xi każijiet jista’ ma jkunx hemm suq kbir fil-bonds b’maturità twila biżżejjed li taqbel mal-maturità stmata tal-ħlasijiet kollha tal-benefiċċji. F'każijiet bħal dawn, entità tuża r-rati kurrenti tas-suq tat-terminu adattat sabiex tagħti skont lil pagamenti ta' terminu qasir, u tistma r-rata ta' skont għall-maturitajiet aktar fit-tul billi testrapola r-rati kurrenti tas-suq tul il-kurva tar-redditi. X'aktarx il-valur preżenti totali ta' obbligu ta' benefiċċju definit ma jkunx partikolarment sensittiv għar-rata ta' skont applikata għall-porzjon tal-benefiċċji li huwa pagabbli 'l hinn mill-maturità finali tal-bonds korporattivi jew tal-gvern disponibbli.
                  
               
            Suppożizzjonijiet attwarjali: salarji, benefiċċji u spejjeż mediċi
         
         
                  
                     87
                  
                  
                     Entità għandha tkejjel l-obbligi ta’ benefiċċju definiti tagħha fuq bażi li tirrifletti:
                     
                                 (a)
                              
                              
                                 il-benefiċċji stabbiliti fit-termini tal-pjan (jew li jirriżultaw minn kwalunkwe obbligu kostruttiv li jmur ‘l hinn dawk it-termini) fi tmiem il-perjodu tar-rappurtaġġ;
                              
                           
                                 (b)
                              
                              
                                 kwalunkwe żidiet futuri fis-salarji estimati li jaffettaw il-benefiċċji pagabbli;
                              
                           
                                 (c)
                              
                              
                                 l-effett ta' kwalunkwe limitu fuq sehem l-impjegatur mill-kostijiet tal-benefiċċji futuri;
                              
                           
                                 (d)
                              
                              
                                 kontribuzzjonijiet mill-impjegati jew partijiet terzi li jnaqqsu l-kost aħħari ta' dawn il-benefiċċji minn fuq l-entità; u
                              
                           
                                 (e)
                              
                              
                                 bidliet futuri estimati fil-livell ta' kwalunkwe benefiċċju tal-istat li jaffettwaw il-benefiċċji pagabbli skont il-pjan ta' benefiċċju definit, jekk u biss jekk:
                                 
                                             (i)
                                          
                                          
                                             dawk il-bidliet saru qabel tmiem il-perjodu tar-rappurtaġġ; jew
                                          
                                       
                                             (ii)
                                          
                                          
                                             id-dejta storika jew evidenza affidabbli oħra, tindika li dawk il-benefiċċji tal-istat sejrin jinbidlu b’xi mod li jista’ jiġi previst, pereżempju f’konformità ma' bidliet futuri fil-livelli ġenerali tal-prezzijiet jew fil-livelli ġenerali tas-salarji.
                                          
                                       
                           
               
                  
                     88
                  
                  
                     Suppożizzjonijiet atwarjali jirriflettu bidliet futuri li huma stipulati fit-termini formali ta' pjan (jew obbligu kostruttiv li jmur ‘l hinn dawk it-termini) fi tmiem il-perjodu tar-rappurtaġġ; Dan ikun il-każ jekk, pereżempju:
                     
                                 (a)
                              
                              
                                 l-entità jkollha storja ta' benefiċċji li jiżdiedu, pereżempju sabiex jiġu mitigati l-effetti tal-inflazzjoni u ma hemm l-ebda indikazzjoni li din il-prassi sejra tinbidel fil-futur;
                              
                           
                                 (b)
                              
                              
                                 l-entità hija obbligata jew skont it-termini formali ta’ pjan (jew obbligu kostruttiv li jmur ‘l hinn dawk it-termini) jew b’leġiżlazzjoni, sabiex tuża kwalunkwe surplus fil-pjan għall-benefiċċju tal-parteċipanti tal-pjan (ara l-paragrafu 108(c)); jew
                              
                           
                                 (c)
                              
                              
                                 il-benefiċċji jvarjaw b'reazzjoni għal mira ta' prestazzjoni jew kriterji oħra. Pereżempju, it-termini tal-pjan jistgħu jgħidu li jitħallsu benefiċċji mnaqqsa jew ikunu meħtieġa kontribuzzjonijiet addizzjonali mill-impjegati jekk l-assi tal-pjan ma jkunux biżżejjed. Il-kejl tal-obbligu jirrifletti l-aħjar estimu tal-effett tal-mira tal-prestazzjoni jew il-kriterji l-oħra.
                              
                           
               
                  
                     89
                  
                  
                     Is-suppożizzjonijiet attwarji ma jirriflettux il-bidliet futuri fil-benefiċċju li ma humiex stipulati fit-termini formali tal-pjan (jew obbligu kostruttiv) fi tmiem il-perjodu tar-rappurtaġġ. Dawn il-bidliet jirriżultaw fi:
                     
                                 (a)
                              
                              
                                 kost tas-servizz passat, sakemm dawn ibiddlu l-benefiċċji għas-servizz qabel il-bidla; u
                              
                           
                                 (b)
                              
                              
                                 il-kost tas-servizz kurrenti għall-perjodi wara l-bidla, sakemm dawn ibiddlu l-benefiċċji għas-servizz wara l-bidla.
                              
                           
               
                  
                     90
                  
                  
                     L-estimi taż-żidiet futuri fis-salarji jieħdu f’kunsiderazzjoni l-inflazzjoni,is-sinjorità, il-promozzjoni u fatturi relevanti oħra, bħall-provvista u d-domanda fis-suq tax-xogħol.
                  
               
                  
                     91
                  
                  
                     Xi pjanijiet ta' benefiċċju definiti jillimitaw il-kontribuzzjonijiet li entità tkun meħtieġa tħallas. Il-kost aħħari tal-benefiċċji jqis l-effett ta' limitu fuq il-kontribuzzjonijiet. L-effett ta' limitu fuq il-kontribuzzjonijiet tiġi ddeterminata abbżi tal-iqsar bejn:
                     
                                 (a)
                              
                              
                                 il-ħajja stmata tal-entità; u
                              
                           
                                 (b)
                              
                              
                                 il-ħajja stmata tal-pjan.
                              
                           
               
                  
                     92
                  
                  
                     Xi pjanijiet ta' benefiċċju definiti jeħtieġu lill-impjegati jew partijiet terzi jikkontribwixxu fil-kost tal-pjan. Kontirbuzzjonijiet mill-impjegati jnaqqsu l-kost tal-benefiċċji minn fuq l-entità. Entità tikkonsidra jekk kontribuzzjonijiet minn partijiet terzi jnaqqsux il-kost tal-benefiċċji minn fuq l-entità jew jekk hemmx l-obbligu li tirrimburżahom kif deskritt fil-paragrafu 116. Kontribuzzjonijiet mill-impjegati jew partijiet terzi jew jiġi stipulati fit-termini formali tal-pjan (jew li jirriżultaw minn xi obbligu kostruttiv li jmur ‘l hinn dawk it-termini), jew huma deskrizzjonali. Kontribuzzjonijiet deskrizzjonali mill-impjegati jew partijiet terzi jnaqqsu l-kost tas-servizz mal-pagament ta' dawn il-kontribuzzjonijiet lill-pjan.
                  
               
                  
                     93
                  
                  
                     Kontribuzzjonijiet mill-impjegati jew partijiet terzi stipulati fit-termini formali tal-pjan jew inaqqsu l-kost tas-servizz (jekk ikunu marbuta mas-servizz), jew inaqqsu l-kejl mill-ġdid tal-obbligu nett tal-benefiċċju definit (assi) (eż. jekk il-kontribuzzjonijiet ikunu meħtieġa biex jitnaqqas defiċit li jkun qed jinħoloq minn telf fuq l-assi tal-pjan jew telf atwarjali). Kontribuzzjonijiet mill-impjegati jew partijiet terzi fir-rigward ta' servizz huma attribwiti għal perjodi ta' servizz bħala benefiċċju negattiv skont il-paragrafu 70 (jiġifieri l-benefiċċju nett jiġi attribwit skont dak il-paragrafu).
                  
               
                  
                     94
                  
                  
                     Bidliet fil-kontribuzzjonijiet tal-impjegati jew tal-partijiet terzi fir-rigward ta' servizz iwasslu għal:
                     
                                 (a)
                              
                              
                                 kost tas-servizz kurrenti u passat (jekk il-kontribuzzjonijiet tal-impjegati ma jkunux stipulati fit-termini formali ta' pjan jew ma jinħolqux minn obbligu kostruttiv); jew
                              
                           
                                 (b)
                              
                              
                                 qligħ u telf atwarjali (jekk il-kontribuzzjonijiet tal-impjegati ma jkunux stipulati fit-termini formali ta' pjan jew ma jinħolqux minn obbligu kostruttiv);
                              
                           
               
                  
                     95
                  
                  
                     Xi benefiċċji ta’ wara l-impjieg huma relatati ma' varjabbli bħal-livell ta’ benefiċċji tal-iritirar mill-istat jew il-kura medika mill-istat. Il-kejl ta' dawn il-benefiċċji jirrifletti l-aħjar estimi ta' dawn il-varjabbli, abbażi tad-dejta storika u evidenza affidabbli oħra.
                  
               
                  
                     96
                  
                  
                     Suppożizzjonijiet dwar l-ispejjeż mediċi għandhom iqisu l-bidliet futuri estimati fl-ispiża tas-servizzi mediċi li jirriżultaw kemm mill-inflazzjoni kif ukoll mill-bidliet speċifiċi fl-ispejjeż mediċi.
                  
               
                  
                     97
                  
                  
                     Il-kejl ta’ benefiċċji mediċi wara l-impjieg jeħtieġ suppożizzjonijiet dwar il-livell u l-frekwenza tal-klejms futuri u l-kostijiet sabiex dawk il-klejms jiġu ssodisfati. Entità testima l-ispejjeż mediċi futuri fuq il-bażi ta’ informazzjoni storika dwar l-esperjenza tal-entità stess, issupplimentata, fejn ikun neċessarju, minn dejta storika minn entitiajiet oħra, kumpaniji tal-assikurazzjoni, fornituri mediċini jew sorsi oħra. Estimi tal-ispejjeż mediċi futuri jqisu l-effett ta' avvanzi teknoloġiċi, il-bidliet fl-użu tal-kura tas-saħħa jew wejriet fil-prestazzjoni u bidliet fl-istatus tas-saħħa tal-parteċipanti fil-pjan.
                  
               
                  
                     98
                  
                  
                     Il-livell u l-frekwenza tal-klejms huma partikolarment sensittivi għall-età, għall-istatus tas-saħħa u s-sess tal-impjegati (u d-dipendenti tagħhom) u jistgħu jkunu sensittivi għal fatturi oħra bħall-post ġeografiku. Għalhekk, id-dejta storika hija aġġustata skont kemm it-taħlita demografika tal-populazzjoni tkun differenti minn dik tal-populazzjoni użata bħala bażi għad-dejta. Tiġi aġġustata ukoll meta hemm evidenza affidabbli li x-xejriet storiċi mhumiex se jkomplu.
                  
               
            Kost tas-servizz passat u qligħ u telf mas-saldu
         
         
                  
                     99
                  
                  
                     Qabel tiddetermina l-kost tas-servizz passat, jew qligħ jew telf mas-saldu, entità għandha tkejjel mill-ġdid l-obbligu tal-benefiċċju definit (assi) billi tuża l-valur ġust kurrenti tal-assi tal-pjan u suppożizzjonijiet atwarjali kurrenti (fosthom ir-rati tal-imgħax kurrenti tas-suq u prezzijiet kurrenti oħra tas-suq) li jirrifletti l-benefiċċji offerti skont il-pjan qabel l-emenda fil-pjan, tnaqqis jew saldu.
                  
               
                  
                     100
                  
                  
                     Entità ma għandhiex għalfejn tiddistingwi bejn kost tas-servizz passat li tirriżulta minn emenda fil-pjan, kost tas-servizz passat li jirriżulta minn tnaqqis jew qligħ jew telf mas-saldu jekk dawn it-trażazzjonijiet iseħħu flimkien. F'xi każijiet, emenda fil-pjan isseħħ qabel is-saldu, bħal meta entità tbiddel il-benefiċċji skont il-pjan u ssalda l-benefiċċji emendati aktar tard. F'dawn il-każijiet entità tirrikonoxxi l-kost tas-servizz passat qabel kwalunkwe qligħ jew telf mas-saldu.
                  
               
                  
                     101
                  
                  
                     Saldu jseħħ flimkien ma’ emenda u tnaqqis fil-pjan jekk pjan jiġi tterminat bir-riżultat li l-obbligu jiġi saldat u l-pjan ma jibqax jeżisti. Madankollu, it-terminazzjoni tal-pjan ma tkunx saldu jekk il-pjan jiġi sostitwit bi pjan ġdid li joffri benefiċċji li huma, fis-sustanza tagħhom, l-istess.
                  
               
            Kost tas-servizz passat
         
         
                  
                     102
                  
                  
                     Kost tas-servizz passat hija l-bidla fil-valur preżenti tal-obbligu ta' benefiċċju definit li tirriżulta minn pjan emendat jew imnaqqas.
                  
               
                  
                     103
                  
                  
                     Entità għandha tirrikonoxxi l-kost tas-servizz passat bħala spiża fl-ewwel minn dawn id-dati:
                     
                                 (a)
                              
                              
                                 meta sseħħ l-emenda fil-pjan jew it-tnaqqis; u
                              
                           
                                 (b)
                              
                              
                                 meta l-entità tirrikonoxxi kostijiet relatati ta' ristrutturazzjoni (ara IAS 37) jew benefiċċji tat-terminazzjoni (ara l-paragrafu 165).
                              
                           
               
                  
                     104
                  
                  
                     Emenda fil-pjan isseħħ meta entità tintroduċi, jew tirtira pjan ta’ benefiċċju ta' benefiċċju definit jew tibdel il-benefiċċji pagabbli skont pjan ta’ benefiċċju definit eżistenti.
                  
               
                  
                     105
                  
                  
                     Tnaqqis iseħħ meta entità tnaqqas b'mod sinifikanti l-għadd ta' impjegati koperti minn pjan. Tnaqqis jista’ jirriżulta minn avveniment iżolat, bħall-għeluq ta’ impjant, operazzjoni li ma titkompliex jew it-terminazzjoni jew sospensjoni ta’ pjan.
                  
               
                  
                     106
                  
                  
                     Il-kost tas-servizz passat jista’ jkun jew pożittiv (meta l-benefiċċji jiġu introdotti jew mibdulin biex il-valur preżenti tal-obbligu ta' benefiċċju definit jiżdied) jew negattiv (meta l-benefiċċji jiġu rtirati jew jinbidlu biex il-valur preżenti tal-obbligu tal-benefiċċju definit jonqos).
                  
               
                  
                     107
                  
                  
                     Meta entità tnaqqas il-benefiċċji pagabbli skont pjan ta’ benefiċċju definit eżistenti u, fl-istess ħin, iżżid benefiċċji oħra pagabbli skont il-pjan għall-istess impjegati, l-entità titratta l-bidla bħala bidla netta waħda.
                  
               
                  
                     108
                  
                  
                     Il-kost tas-servizz passat teskludi:
                     
                                 (a)
                              
                              
                                 l-effett tad-differenzi bejn iż-żidiet reali u ż-żidiet fis-salarji kif kienu preżunti, fuq l-obbligu li jitħallsu benefiċċji għal servizz fis-snin ta' qabel (m'hemmx kost tas-servizz passat għax is-suppożizzjonijiet attwarjali jaħsbu għall-projezzjonijiet tas-salarji);
                              
                           
                                 (b)
                              
                              
                                 sotto- u sovraestimi ta' żidiet fil-pensjoni diskrezzjonarji meta entità għandha obbligu kostruttiva biex tagħti dawn iż-żidiet (m'hemmx kost tas-servizz passat għax is-supposizzjonijiet attwarjali jaħsbu għal dawn iż-żidiet);
                              
                           
                                 (c)
                              
                              
                                 estimi tat-titjib fil-benefiċċji li jirriżultaw minn qligħ attwarjali jew mir-redditu mill-assi tal-pjan li kienu ġew rikonoxxuti fir-rapporti finanzjarji jekk l-entità hija obbligata, jew b’termini formali ta’ pjan (jew obbligu kostruttiv li jmur lil hinn minn dawk it-termini) jew il-leġiżlazzjoni, li tuża kwalunkwe ammont żejjed fil-pjan għall-benefiċċju tal-parteċipanti tal-pjan, anke jekk iż-żieda fil-benefiċċju tkun għadha ma ngħatax formalment (ma jkun hemm l-ebda kost tas-servizz passat għax iż-żieda li tirriżulta mill-obbligu telf attwarjali, ara l-paragrafu); u
                              
                           
                                 (d)
                              
                              
                                 iż-żieda fil-benefiċċji miksuba (jiġifieri benefiċċji li ma jiddipendux fuq impjieg futur, ara l-paragrafu 72) meta, fin-nuqqas ta' benefiċċji ġodda jew imtejba, l-impjegati jiksbu r-rekwiżiti kollha li jintitolawhom għall-benefiċċji (m’hemmx kost tas-servizz passat għax l-entità rrikonoxxiet l-ispiża estimata tal-benefiċċji bħala l-kost tas-servizz kurrenti peress li s-servizz kien ingħata);
                              
                           
               
            Qligħ u telf mas-saldu
         
         
                  
                     109
                  
                  
                     Il-qligħ jew it-telf mas-saldu huwa d-differenza bejn:
                     
                                 (a)
                              
                              
                                 il-valur preżenti tal-obbligu ta’ benefiċċju definit li jkun qed jiġi ssaldat, jiġi ddeterminat fid-data tas-saldu; u
                              
                           
                                 (b)
                              
                              
                                 il-prezz tas-saldu, inkluż kwalunkwe assi tal-pjan ittrasferit u kwalunkwe pagament li jkun sar direttament mill-entità b'rabta mas-saldu.
                              
                           
               
                  
                     110
                  
                  
                     Entità għandha tirrikonoxxi qligħ jew telf mas-saldu ta' pjan ta’ benefiċċju definit meta jseħħ is-saldu.
                  
               
                  
                     111
                  
                  
                     Saldu jseħħ meta entità tidħol għal tranżazzjoni li telimina l-obbligi legali jew kostruttivi ulterjuri kollha għal parti mill-benefiċċji jew għall-benefiċċji kollha pprovduti skont pjan ta’ benefiċċju definit (għajr għal pagament tal-benefiċċji lil, jew f'isem l-impjegati skont it-termini tal-pjan u inkluż fis-suppożizzjonijiet attwarjali. Pereżempju, trasferiment ta' darba ta' obbligi sinifikanti tal-impjegatur skont pjan, lejn kumpanija tal-assigurazzjoni permezz ta' xiri ta' polza tal-assigurazzjoni huwa saldu; pagament ta' somma flus f'daqqa, skont it-termini tal-pjan, lil parteċipanti tal-pjan bi skambju mad-drittijiet tagħhom li jirċievu benefiċċji speċifiċi wara l-impjieg, mhumiex.
                  
               
                  
                     112
                  
                  
                     Fi xi każijiet, entità tikseb polza tal-assigurazzjoni sabiex tiffinanzja wħud mill-benefiċċji għall-impjegati, jew kollha, relatati mas-servizzi tal-impjegati fil-perjodi kurrenti jew preċedenti. L-akkwiżizzjoni ta' din il-polza mhijiex saldu jekk l-entità żżomm obbligu legali jew kostruttiv (ara l-paragrafu 46) sabiex tħallas ammonti ulterjuri jekk l-assiguratur ma jħallasx il-benefiċċji tal-impjegati speċifikati fil-polza tal-assigurazzjoni. Il-paragrafi 116-119 jindirizzaw ir-rikonoxximent u l-kejl tad-drittijiet tar-rimborż skont poloz tal-assigurazzjoni li mhumiex assi tal-pjan.
                  
               
            Rikonoxximent u kejl: l-assi tal-pjan
         
         
            Valur ġust tal-assi tal-pjani
         
         
                  
                     113
                  
                  
                     Il-valur ġust ta’ kwalunkwe assi tal-pjan jitnaqqas mill-valur preżenti tal-obbligu ta' benefiċċju definit fid-determinazzjoni tad-defiċit jew is-surplus. Meta ma jkun disponibbli l-ebda prezz tas-suq, il-valur ġust tal-assi tal-pjan jiġi estimat, pereżempju billi jiġu skontati l-flussi ta' flus futuri mistennija permezz ta’ rata ta’ skont li tirrifletti kemm ir-riskju assoċjat mal-assi tal-pjan kif ukoll il-maturità jew id-data mistennija ta’ disponiment ta’ dawk l-assi (jew jekk ma għandhomx maturità, il-perjodu mistenni sas-saldu tal-obbligu relatat).
                  
               
                  
                     114
                  
                  
                     L-assi tal-pjan jeskludu kontribuzzjonijiet mhux imħallsa dovuti mill-entità ta’ rapportar lill-fond, kif ukoll kwalunkwe strument finanzjarju mhux trasferibbli maħruġ mill-entità u miżmum mill-fond. L-assi tal-pjan jitnaqqsu bi kwalunkwe obbligazzjonijiet tal-fond li ma għandhomx x’jaqsmu mal-benefiċċji għall-impjegati, pereżempju, il-kummerċ u ħlasijiet u obbligazzjonijiet oħra li jirriżultaw minn strumenti finanzjarji derivati.
                  
               
                  
                     115
                  
                  
                     Meta l-assi tal-pjan jinkludu poloz tal-assigurazzjoni kwalifikanti, li taqbel eżatt mal-ammont u ż-żmien ta’ wħud jew tal-benefiċċji kollha pagabbli skont il-pjan, il-valur ġust ta’ dawk il-poloz tal-assigurazzjoni jitqies li jkun il-valur preżenti tal-obbligi relatati (soġġett għal kwalunkwe tnaqqis meħtieġ jekk l-ammonti reċivibbli skont il-polza tal-assigurazzjoni ma jiġux irkuprati bis-sħiħ).
                  
               
            Rimborżi
         
         
                  
                     116
                  
                  
                     Meta, u biss meta, ikun virtwalment ċert li parti oħra sejra tirrimborża xi parti mill-ispiża jew l-ispiża kollha neċessarja sabiex jissalda l-obbligu ta’ benefiċċju definit, entità għandha:
                     
                                 (a)
                              
                              
                                 tirrikonoxxi d-dritt tagħha għar-rimborż bħala assi separat. L-entità għandha tkejjel l-assi f'valur ġust.
                              
                           
                                 (b)
                              
                              
                                 tiddisaggrega u tirrikonoxxi l-bidliet fil-valur ġust tad-dritt tagħha għal rimborż bl-istess mod bħal ma tagħmel għal bidliet fil-valur ġust ta' assi tal-pjan (ara paragrafi 124 u 125). Il-komponenti tal-ispiżu tal-benefiċċju definit rikonoxxuti skont il-paragrafu 120 jistgħu jkunu n-nett rikonoxxut tal-ammonti marbuta mal-bidliet fl-ammont miżmum fil-kotba tad-dritt għal rimborż.
                              
                           
               
                  
                     117
                  
                  
                     Xi drabi, entità tista’ tħares lejn parti oħra, bħal assiguratur, sabiex tħallas parti mill-ispiża jew l-ispiża kollha neċessarja għas-saldu ta' obbligu ta’ benefiċċju definit. Il-poloz tal-assigurazzjoni kwalifikanti, kif definit fil-paragrafu 8, huma l-assi tal-pjan. Entità tikkontabbilizza l-poloz tal-assigurazzjoni kwalifikanti bl-istess mod bħal ma tagħmel għall-assi l-oħra tal-pjan u l-paragrafu 116 ma japplikax (ara l-paragrafi 46-49 u 115).
                  
               
                  
                     118
                  
                  
                     Meta polza tal-assigurazzjoni li jkollha entità ma tkunx polza tal-assigurazzjoni kwalifikanti, dik il-polza tal-assigurazzjoni mhijiex assi tal-pjan. Il-paragrafu 116 huwa relevanti f'dawn il-każijiet: l-entità tirrikonoxxi d-dritt tagħha għar-rimborż skont il-polza tal-assigurazzjoni bħala assi separat, u mhux bħala tnaqqis fid-determinazzjoni tad-defiċit jew surplus tal-benefiċċju definit. Il-paragrafu 140(b) jeħtieġ li l-entità tiddivulga deskrizzjoni qasira tal-konnessjoni bejn id-dritt tar-rimborż u l-obbligu relatat.
                  
               
                  
                     119
                  
                  
                     Jekk ikun hemm id-dritt għal rimborż skont polza tal-assigurazzjoni li jaqbel eżatt mal-ammont u mal-ħin ta’ wħud mill-benefiċċji jew mal-benefiċċji kollha pagabbli skont pjan ta’ benefiċċju definit, il-valur ġust tad-dritt ta’ rimborż jitqies li huwa l-valur preżenti tal-obbligu relatat (soġġett għal kwalunkwe tnaqqis meħtieġ jekk ir-rimborż ma jkunx rekuperabbli bis-sħiħ).
                  
               
            Komponenti tal-kost tal-benefiċċju definit
         
         
                  
                     120
                  
                  
                     Entità għandha tirrikonoxxi l-komponenti ta' kost ta' benefiċċju definit, ħlief sal-punt li IFRS ieħor jitlob jew jippermetti l-inklużjoni tagħhom fl-ispiża ta’ assi, kif ġej:
                     
                                 (a)
                              
                              
                                 kost tas-servizz (ara l-paragrafi 66-112) fi profitt jew telf;
                              
                           
                                 (b)
                              
                              
                                 l-imgħax nett fuq l-obbligazzjoni netta tal-benefiċċju definit (assi) (ara l-paragrafi 123-126) fi profitt jew telf; u
                              
                           
                                 (c)
                              
                              
                                 kejl mill-ġdid tal-obbligazzjoni netta tal-benefiċċju definit (assi) (ara l-paragrafi 127-130) f'introjtu komprensiv ieħor.
                              
                           
               
                  
                     121
                  
                  
                     IFRSs oħrajn jeħtieġu l-inklużjoni ta’ xi kostijiet tal-benefiċċji tal-impjegati, fil-kostijiet tal-assi, bħal inventarji jew proprjetà, impjanti u tagħmir (ara l-IAS 2 u l-IAS 16). Kull spiża ta' benefiċċji ta' wara l-impjieg inklużi fl-ispiża ta' dawk l-assi, jinkludu l-proporzjon xieraq tal-komponenti elenkati fil-paragrafu 120.
                  
               
                  
                     122
                  
                  
                     Kejl mill-ġdid tal-obbligazzjoni tal-benefiċċju definit nett (assi), rikonoxxut f'introjtu komperenżiv ieħor, ma għandux jiġi riklassifikat bħala profitt jew telf f'perjodu sussegwenti. Madankollu, entità tista' tittrasferixxi dawk l-ammonti rikonoxxuti f'introjtu komprensiv ieħor fl-ekwità.
                  
               
            Imgħax nett fuq obbligazzjoni tal-benefiċċju definit nett (assi)
         
         
                  
                     123
                  
                  
                     Imgħax nett fuq l-obbligazzjoni tal-benefiċċju definit nett (assi) għandu jiġu determinat billi l-obbligazzjoni tal-benefiċċju definit nett (assi) jiġi mmultiplikat bir-rata tal-iskont speċifikata fil-paragrafu 83, it-tnejn li huma kif determinati fil-bidu tal-perjodu annwali tar-rappurtaġġ, fejn titqies kwalunkwe bidla fl-obbligazzjonijiet tal-benefiċċju definit nett (assi) matul il-perjodu bħala riżultat tal-pagamenti tal-kontribuzzjonijiet u l-benefiċċji.
                  
               
                  
                     124
                  
                  
                     Imgħax nett fuq l-obbligazzjoni tal-benefiċċju definit nett (assi) jista' jitqies li jinkludi introjtu minn imgħax fuq l-assi tal-pjan, l-ispiża tal-imgħax fuq l-obbligu tal-benefiċċju definit u mgħax fuq l-effett tal-limitu massimu tal-assi msemmi fil-paragrafu 64.
                  
               
                  
                     125
                  
                  
                     Introjtu minn imgħax fuq l-assi tal-pjan huwa komponent tar-redditu mill-assi tal-pjan, u jiġi determinat billi l-valur ġust tal-assi tal-pjan jiġi mmultiplikat bir-rata tal-iskont speċifikata fil-paragrafu 83, it-tnejn li huma kif determinati fil-bidu tal-perjodu annwali tar-rappurtaġġ, fejn titqies kwalunkwe bidla fl-assi tal-pjan miżmuma matul il-perjodu b'riżultat tal-pagamenti tal-kontribuzzjonijiet u l-benefiċċji. Id-differenza bejn l-introjtu mill-imgħax fuq l-assi tal-pjan u r-redditu fuq l-assi tal-pjan tiġi inkluża fil-kejl mill-ġdid tal-obbligazzjoni tal-benefiċċju definit nett (assi).
                  
               
                  
                     126
                  
                  
                     Imgħax fuq l-effett tal-livell massimu tal-assi huwa parti mill-bidla totali fl-effett tal-livell massimu tal-assi, u jiġi determinat billi l-effett tal-livell massimu tal-assi jiġi multipplikat bir-rata tal-iskont speċifikata fil-paragrafu 83, it-tnejn li huma determinati fil-bidu tal-perjod ta' rappurtaġġ annwali. Id-differenza bejn dak l-ammont u l-bidla totali fl-effett tal-limitu massimu tal-assi hija inkluża fil-kejl mill-ġdid tal-obbligazzjoni tal-benefiċċju definit nett (assi).
                  
               
            Kejl mill-ġdid tal-obbligazzjoni tal-benefiċċju definit nett (assi):
         
         
                  
                     127
                  
                  
                     Kejl mill-ġdid tal-obbligazzjoni tal-benefiċċju definit nett (assi) fih:
                     
                                 (a)
                              
                              
                                 qligħ u telf attwarjali (ara l-paragrafi 128 u 129);
                              
                           
                                 (b)
                              
                              
                                 ir-redditu fuq l-assi tal-pjan (ara l-paragrafu 130), bl-esklużjoni tal-ammonti inklużi fl-imgħax nett fuq l-obbligazzjoni tal-benefiċċju definit nett (assi) (ara l-paragrafu 125); u
                              
                           
                                 (c)
                              
                              
                                 kwalunkwe bidla fl-effett tal-limitu massimu tal-assi, bl-esklużjoni tal-ammonti inklużi fl-imgħax nett fuq l-obbligazzjoni tal-benefiċċju definit nett (assi) (ara l-paragrafu 126).
                              
                           
               
                  
                     128
                  
                  
                     Il-qligħ u t-telf attwarjali jirriżultaw minn żidiet jew tnaqqis fil-valur preżenti tal-obbligu ta’ benefiċċju definit minħabba bidliet fis-suppożizzjonijiet attwarjali u l-aġġustamenti mill-esperjenza. Il-kawżi tal-qligħ u t-telf attwarjali jinkludu, pereżempju:
                     
                                 (a)
                              
                              
                                 ir-rati għoljin jew baxxi mhux mistennija ta' dawran tal-impjegati, irtirar kmieni jew il-mortalità jew żidiet fis-salarji, benefiċċji (jekk it-termini formali jew kostruttivi ta’ pjan jipprevedi żidiet għall-inflazzjoni fil-benfiċċju) jew spejjeż mediċi;
                              
                           
                                 (b)
                              
                              
                                 l-effet tal-bidliet fis-suppożizzjonijiet dwar l-għażliet tal-pagament tal-benefiċċju;
                              
                           
                                 (c)
                              
                              
                                 l-effett tal-bidliet fl-estimi tad-dawran futur tal-impjegati, l-irtirar bikri jew il-mortalità u taż-żidiet fis-salarji, il-benefiċċji (jekk it-termini formali jew kostruttivi ta’ pjan jipprevedu żidiet għall-inflazzjoni fil-benefiċċju) jew spejjeż mediċi; u
                              
                           
                                 (d)
                              
                              
                                 l-effett tal-bidliet fir-rata tal-iskont.
                              
                           
               
                  
                     129
                  
                  
                     Qligħ jew telf atwarjali ma jinkludix bidliet fil-valur preżenti tal-obbligu tal-benefiċċju definit minħabba l-introduzzjoni, l-emendi jew is-saldu ta' pjan ta' benefiċċju definit jew bidliet fil-benefiċċji pagabbli skont il-pjan definit. Dawn il-bidliet jirriżultaw fi spejjeż passati tas-servizz jew qligħ jew telf mas-saldu.
                  
               
                  
                     130
                  
                  
                     Meta jiġi determinat ir-redditu fuq l-assi tal-pjan, entità tnaqqas l-ispejjeż tal-immaniġjar tal-assi tal-pjan u kwalunkwe taxxa pagabbli mill-pjan innifsu, apparti t-taxxa inkluża fis-suppożizzjonijiet attwarjali użati għall-kejl tal-obbligu tal-benefiċċju definit (il-paragarfu 76). Spejjeż amministrattivi oħra mhumiex imnaqqsa mir-redditu fuq l-assi tal-pjan.
                  
               
            Preżentazzjoni
         
         
            Tpaċija
         
         
                  
                     131
                  
                  
                     Entità għandha tpaċi assi relatat ma’ pjan wieħed b'obbligazzjoni relatata ma’ pjan ieħor meta, u biss meta, l-entità:
                     
                                 (a)
                              
                              
                                 ikollha dritt inforzabbli legalment li tuża surplus fi pjan wieħed bħala saldu ta' obbligi fil-pjan l-ieħor; u
                              
                           
                                 (b)
                              
                              
                                 għandha l-intenzjoni jew li ssaldat l-obbligi fuq bażi netta, jew li tirrealizza s-surplus fi pjan wieħed u ssaldat l-obbligu tagħha fil-pjan l-ieħor simultanjament.
                              
                           
               
                  
                     132
                  
                  
                     Il-kriterji ta’ tpaċija huma simili għal dawk stabbiliti għall-istrumenti finanzjarji fl-IAS 32 Strumenti Finanzjarji: Preżentazzjoni.
                     
                  
               
            Distinzjoni bejn Attwli u mhux kurrenti
         
         
                  
                     133
                  
                  
                     Xi entitajiet jiddistingwu assi u obbligazzjonijiet kurrenti minn assi u obbligazzjonijiet mhux kurrenti. Dan l-Istandard ma jispeċifikax jekk l-entità għandhiex tiddistingwi porzjonijiet ta’ assi u obbligazzjonijiet kurrenti u mhux kurrenti li jirriżultaw minn benefiċċji ta’ wara l-impjieg.
                  
               
            Komponenti tal-ispiża tal-benefiċċju definit
         
         
                  
                     134
                  
                  
                     Il-paragrafu 120 jeħtieġ li entità tirrikonoxxi kost ta' servizz u l-imgħax nett fuq obbligazzjoni ta' benefiċċju definit nett (assi) fi profitt jew telf. Dan l-istandard ma jispeċifikax kif entità għandha tippreżenta l-kost ta' servizz u l-imgħax nett fuq obbligazzjoni ta' benefiċċju definit nett (assi). Entità tippreżenta dawk il-komponenti skont l-IAS 1.
                  
               
            Divulgazzjoni
         
         
                  
                     135
                  
                  
                     Entità għandha tiddivulga informazzjoni li:
                     
                                 (a)
                              
                              
                                 tispjega l-karatteristiċi tal-pjanijiet ta' benefiċċju definit tagħha u r-riskji assoċjati magħhom (ara l-paragrafu 139);
                              
                           
                                 (b)
                              
                              
                                 tidentifika u tispjega l-ammonti fir-rapporti finanzjarji tagħha li jinħolqu mill-pjanijiet ta' benefiċċju definit tagħha (ara l-paragrafi 140-144); u
                              
                           
                                 (c)
                              
                              
                                 tiddeskrivi kif il-pjanijiet ta' benefiċċju definit tagħha jistgħu jaffettwaw l-ammont, iż-żmien meta u l-inċertezza tal-flussi tal-flus futuri tal-entità (ara l-paragrafu 145-147).
                              
                           
               
                  
                     136
                  
                  
                     Biex tilħaq il-miri tal-paragrafu 135, entità għandha tikkonsidra dan li ġej kollu:
                     
                                 (a)
                              
                              
                                 il-livell tad-dettall neċessarju biex jissodisfa r-rekwiżiti ta' divulgazzjoni;
                              
                           
                                 (b)
                              
                              
                                 Kemm għandha titpoġġa enfażi fuq kull wieħed mid-diversi rekwiżiti;
                              
                           
                                 (c)
                              
                              
                                 kemm għandha tagħmel aggregazzjonijiet jew disaggregazzjonijiet; u
                              
                           
                                 (d)
                              
                              
                                 jekk l-utenti tar-rapporti finanzjarji jeħtiġux informazzjoni addiżżjonali biex jevalwaw l-informazzjoni kwanitattiva ddivulgata.
                              
                           
               
                  
                     137
                  
                  
                     Jekk id-divulgazzjonijiet li jsiru skont ir-rekwiżiti ma' dan l-istandard u IFRSs oħra ma jkunux biżżejjed biex jintlaħqu l-miri fil-paragrafu 135, entità għandha tiddivulga informazzjoni addizzjonali meħtieġa biex tilħaq dawn il-miri. Pereżempju, entità tista' tippreżenta analiżi tal-valur preżenti tal-obbligu ta' benefiċċju definit li jiddistingwi n-natura, il-karatteristiċi u r-riskji tal-obbligu. Din id-divulgazzjoni tista' tiddistingwi:
                     
                                 (a)
                              
                              
                                 bejn ammonti dovuti għal membri attivi, membri diferiti u penzjonanti;
                              
                           
                                 (b)
                              
                              
                                 bejn benefiċċji vestiti u benefiċċji atwarjali iżda mhux vestiti;
                              
                           
                                 (c)
                              
                              
                                 bejn benefiċċji kondizzjonali, ammonti attribwibbli għal żidiet futuri fis-salarji u benefiċċji oħra.
                              
                           
               
                  
                     138
                  
                  
                     Entità għandha tivvaluta jekk id-divulgazzjonijiet kollha jew ftit minnhom għandhomx ikun diżaggregati biex jiġu distinti pjanijiet jew gruppi ta' pjanijiet b'riskji materjali differenti. Pereżempju, entità tista' disaggrega divulgazzjoni dwar pjanijiet li juru wieħed jew aktar minn dawn l-elementi:
                     
                                 (a)
                              
                              
                                 postijiet ġeografiċi differenti.
                              
                           
                                 (b)
                              
                              
                                 karatteristiċi differenti bħal pjanijiet tal-pensjoni bbażati fuq salarju fiss, pjanijiet tal-pensjoni bbażati fuq is-salarju finali u pjanijiet mediċi ta’ wara l-impjieg.
                              
                           
                                 (c)
                              
                              
                                 ambjenti regolatorji differenti.
                              
                           
                                 (d)
                              
                              
                                 segmenti differenti ta' rapportar.
                              
                           
                                 (e)
                              
                              
                                 arranġamenti differenti ta' finanzjament (eż. mhux iffinanzjat, iffinanzjat kollu jew parzjalment).
                              
                           
               
            Karatteristiċi tal-pjanijiet ta' benefiċċju definit u r-riskji assoċjati magħhom
         
         
                  
                     139
                  
                  
                     Entità għandha tiddivulga:
                     
                                 (a)
                              
                              
                                 informazzjoni dwar il-karatteristiċi tal-pjanijiet ta' benefiċċju definit tagħha, fosthom:
                                 
                                             i.
                                          
                                          
                                             in-natura tal-benefiċċji pprovduti mill-pjan (eż pjan ta' benefiċċju bbażat fuq is-salarju finali jew pjan ibbażat fuq il-kontribuzzjonijiet b'garanzija).
                                          
                                       
                                             ii.
                                          
                                          
                                             deskrizzjoni tal-qafas regolatorju li fih jopera l-pjan, pereżempju l-livell ta' kwalunkwe finanzjar minimu u kwalunkwe effett tal-qafas regolatorju fuq il-pjan, bħal livell massimu tal-assi (ara l-paragrafu 64).
                                          
                                       
                                             iii.
                                          
                                          
                                             deskrizzjoni ta' kwalunkwe responsabbiltajiet ta' entità oħra għall-governanza tal-pjan, pereżempju responsabbiltajiet tat-trustees jew il-membri tal-bord tal-pjan.
                                          
                                       
                           
                                 (b)
                              
                              
                                 deskrizzjoni tar-riskji li l-pjan jesponi għalihom lill-entità, b'attenzzjoni speċjali għal kwalunkwe riskji mhux tas-soltu speċifiċi għall-entità jew għall-pjan u ta' kwalunkwe konċentrazzjoni sinifikanti ta' riskji. Pereżempju, jekk l-assi ta' pjan jiġu investiti primarjament fi klassi waħda ta' investimenti, eż. proprjetà, il-pjan jista' jesponi lill-entità għal konċentrazzjoni ta' riskji tas-suq tal-proprejtà.
                              
                           
                                 (c)
                              
                              
                                 deskrizzjoni ta' kwalunkwe emenda fil-pjan, tnaqqis jew saldi.
                              
                           
               
            Sjegazzjoni tal-ammonti fir-rapporti finanzjarji
         
         
                  
                     140
                  
                  
                     Entità għandha tipprovdi rikonċiljazzjoni mill-ftuħ tal-bilanċ sal-għeluq tal-bilanċ għal kull wieħed minn dawn, jekk applikabbli:
                     
                                 (a)
                              
                              
                                 obbligazzjoni ta' benefiċċju definit nett (assi), li juri rikonċiljazzjoni separata għal:
                                 
                                             i.
                                          
                                          
                                             l-assi tal-pjan.
                                          
                                       
                                             ii.
                                          
                                          
                                             il-valur preżenti tal-obbligu ta’ benefiċċju definit.
                                          
                                       
                                             iii.
                                          
                                          
                                             l-effett tal-livell massimu tal-assi.
                                          
                                       
                           
                                 (b)
                              
                              
                                 kwalunkwe dritt ta' rimborż. Entità għandha tiddeskrivi wkoll ir-relazzjoni bejn kwalunkwe dritt ta' rimborż u l-obbligu relatat.
                              
                           
               
                  
                     141
                  
                  
                     Kull rikonċiljazzjoni elenkata fil-paragrafu 140 għandha turi kull wieħed minn dawn, jekk applikabbli:
                     
                                 (a)
                              
                              
                                 kost tas-servizz kurrenti.
                              
                           
                                 (b)
                              
                              
                                 introjtu jew spiża fuq imgħaxijiet.
                              
                           
                                 (c)
                              
                              
                                 kejl mill-ġdid tal-obbligazzjoni tal-benefiċċju definit nett (assi), li juri separatament:
                                 
                                             i.
                                          
                                          
                                             ir-redditu fuq l-assi tal-pjan, bl-esklużjoni tal-ammonti inklużi fl-imgħax f'(b).
                                          
                                       
                                             ii.
                                          
                                          
                                             qligħ u telf attwarjali li jinħolqu minn bidliet fis-suppożizzjonijiet demografiċi (ara l-paragrafu 76(a)).
                                          
                                       
                                             iii.
                                          
                                          
                                             qligħ u telf attwarjali li jinħolqu minn bidliet fis-suppożizzjonijiet finanzjarji (ara l-paragrafu 76(b)).
                                          
                                       
                                             iv.
                                          
                                          
                                             bidliet fl-effett tal-limitar ta' assi ta' benefiċċju definit għal-limitu massimu tal-assi, bl-esklużjoni tal-ammonti inklużi fl-imgħax f'(b). Entità għandha wkoll tiddivulga kif iddeterminat il-benefiċċju ekonomiku massimu disponibbli, jiġifieri jekk dawk il-benefiċċji hux ser ikunu fil-forma ta' rifużjonijiet, tnaqqis fil-kontribuzzjonijiet futuri jew taħlita tat-tnejn.
                                          
                                       
                           
                                 (d)
                              
                              
                                 kost tas-servizz passat u qligħ u telf li jinħolqu mis-saldu. Kif pemess mill-paragrafu 100, kost tas-servizz passat u qligħ u telf li jinħolqu mis-saldi ma għandhomx bżonn ikun distinti jekk iseħħu flimkien.
                              
                           
                                 (e)
                              
                              
                                 l-effetti tal-bidliet fir-rati tal-kambju barrani.
                              
                           
                                 (f)
                              
                              
                                 kontribuzzjonijiet għall-pjan, li juru separatament dawk mill-impjegatur u dawk mill-parteċipanti tal-pjan.
                              
                           
                                 (g)
                              
                              
                                 pagamenti mill-pjan, li juru separatament l-ammont imħallas fir-rigward ta' kwalunkwe saldu.
                              
                           
                                 (h)
                              
                              
                                 l-effetti tal-kombinamenti tan-negozju u ċ-ċessjonijiet.
                              
                           
               
                  
                     142
                  
                  
                     Entità għandha tiddiżaggrega l-valur ġust tal-assi tal-pjan fi klassijiet li jiddistingwu n-natura u r-riskji ta' dawk l-assi, u tissubdividi kull klassi tal-assi tal-pjan f'dak li għandhom prezz tas-suq ikkwotat f'suq attiv (kif definit fl-IFRS 13 Kejl tal-Valur Ġust
                         (***)) u dawk li ma għandhomx. Pereżempju u fid-dawl tal-livell ta' divulgazzjoni diskuss fil-paragrafu 136, entità tista' tiddistingwi bejn:
                     
                                 (a)
                              
                              
                                 flus u ekwivalenti ta' flus;
                              
                           
                                 (b)
                              
                              
                                 strumenti ta' ekwità (segregati skont it-tip ta' industrija, id-daqs ta' kumpanija, il-ġeografija eċċ);
                              
                           
                                 (c)
                              
                              
                                 strumenti ta' dejn (segregati skont it-tip ta' emittent, il-kwalità tal-kreditu, il-ġeografija eċċ);
                              
                           
                                 (d)
                              
                              
                                 proprjetà immobbli (segregata skont il-ġeografija);
                              
                           
                                 (e)
                              
                              
                                 derivati (segregati skont it-tip ta' riskju sottostanti fil-kuntratt, pereżempju kuntratti tar-rata tal-imgħax, kuntratti ta' kambju barrani, kuntrattu tal-ekwità, kuntratti tal-kreditu, swaps tal-għomor eċċ);
                              
                           
                                 (f)
                              
                              
                                 fondi ta' investiment (segregati skont it-tip ta' fond);
                              
                           
                                 (g)
                              
                              
                                 asset-backed securities; u
                              
                           
                                 (h)
                              
                              
                                 dejn strutturat.
                              
                           
               
                  
                     143
                  
                  
                     Entità għandha tiddivulga l-valur ġust tal-istrumenti finanzjari trasferibbli tal-entità stess miżmuma bħala assi tal-pjan, u l-valur ġust tal-assi tal-pjan li huma proprjetà okkupata mill-entità, jew assi oħra użati minnha,
                  
               
                  
                     144
                  
                  
                     Entità għandha tiddivulga s-suppożizzjonijiet atwarjali sinifikanti użati biex tiddetermina l-valur preżenti tal-obbligu ta' benefiċċju defenit (ara l-paragarfu 76). din id-divulgazzjoni għandha tkun f'termini assoluti (pereżempju, bħala perċentwali assolut u mhux biss marġni bejn perċentwali differenti jew varjabbli oħrajn). Meta entità tipprevedi divulgazzjonijiet fit-total għal raggruppament ta’ pjanijiet, għandha tipprovdi wkoll dawk id-divulgazzjonijiet fil-forma ta’ medji ppiżati jew ta’ meded relattivament dojoq.
                  
               
            Ammont, għażla ta' żmien u inċertezza tal-flussi futuri tal-flus
         
         
                  
                     145
                  
                  
                     Entità għandha tiddivulga:
                     
                                 (a)
                              
                              
                                 analiżi tas-sensitività għal kull suppożizzjoni attwarjali sinifikanti (kif iddivulgat skont il-paragrafu 144) fi tmiem il-perjodu tar-rapportar, fejn turi kif l-obbligu tal-benefiċċju definit kien ikun affettwat mill-bidliet fis-suppożizzjonijiet attwarjali rilevanti li kienu raġonevolment possibbli f'dik id-data.
                              
                           
                                 (b)
                              
                              
                                 il-metodu u s-suppożizzjonijiet użati fit-tħejjija tal-analiżijiet tas-sensittività meħtieġa minn (a) u l-limitazzjonijiet ta' dawk il-metodi.
                              
                           
                                 (c)
                              
                              
                                 bidliet mill-perjodu preċedenti fil-metodi u s-suppożizzjonijiet użati fit-tħejjija tal-analiżijiet tas-sensitività, u r-raġunijiet għal dawn il-bidliet.
                              
                           
               
                  
                     146
                  
                  
                     Entità għandha tiddivulga deskrizzjoni ta' kwalunkwe strateġiji ta' tqabbil ta' assi ma' obbligi użati mill-pjan jew l-entità, fosthom l-użu tal-annwalitajiet u tekniki simili oħra, bħal swaps tal-għomor, biex timmaniġja r-riskji.
                  
               
                  
                     147
                  
                  
                     Biex tipprovdi indikazzjoni tal-effett tal-pjan ta' benefiċċju definit fuq il-flussi futuri tal-flus, entità għandha tiddivulga:
                     
                                 (a)
                              
                              
                                 deskrizzjoni ta' kwalunkwe arranġamenti ta' finanzjar u politika ta' finanzjar li taffettwa l-kontribuzzjonijiet futuri.
                              
                           
                                 (b)
                              
                              
                                 il-kontribuzzjonijet mistennija għall-pjan matul il-perjodu ta' rapportar annwali li jmiss.
                              
                           
                                 (c)
                              
                              
                                 informazzjoni dwar il-profil tal-maturità tal-obbligu ta’ benefiċċju definit. Dan ser jinkludi l-medj ppiżati tat-tul ta' żmien tal-obbligu tal-benefiċċju defenit u jista' jinkludi informazzjoni oħra dwar id-distribuzzjoni tal-għażla ta' żmien ta' meta jsiru l-pagamenti tal-benefiċċji, bħal analiżi tal-maturità tal-pagamenti tal-benefiċċju.
                              
                           
               
            Pjani bejn għadd ta’ impjegauti
         
         
                  
                     148
                  
                  
                     Jekk entità tipparteċipa fi pjan ta' bennefiċċju definit bejn għadd ta' impjegaturi, din għandha tiddivulga:
                     
                                 (a)
                              
                              
                                 deskrizzjoni tal-arranġamenti tal-finanzjament, fosthom il-metodu użat biex tiġi ddeterminata r-rata ta' kontribuzzjonijiet tal-entità u kwalunkwe rekwiżit ta' finanzjament minimu.
                              
                           
                                 (b)
                              
                              
                                 deskrizzjoni ta' safejn l-entità tista' tkun responsabbli fil-pjan għal obbligazzjonijiet ta' entitajiet skont it-termini u l-kondizzjonijiet tal-pjan bejn għadd ta' impjegaturi.
                              
                           
                                 (c)
                              
                              
                                 deskrizzjoni ta' kwalunkwe allokazzjoni miftiehma ta' defiċit jew surplus lil:
                                 
                                             (i)
                                          
                                          
                                             l-istralċ tal-pjan; or
                                          
                                       
                                             (ii)
                                          
                                          
                                             l-irtirar tal-entità mill-pjan.
                                          
                                       
                           
                                 (d)
                              
                              
                                 jekk l-entità tikkontabbilizza dak il-pjan bħalli kieku kien pjan ta' kontribuzzjoni defenit skont il-paragrafu 34, għandha tiddivulga dan li ġej, flimkien mal-informazzjoni meħtieġa minn (a)-(c) u minflok l-informazzjoni meħtieġa mill-paragrafi 139-147:
                                 
                                             (i)
                                          
                                          
                                             il-fatt li l-pjan huwa pjan ta' benefiċċju definit.
                                          
                                       
                                             (ii)
                                          
                                          
                                             ir-raġuni l-għala mihijiex disponibbli biżżejjed informazzjoni li tippermetti lill-entità tikkontabbilizza l-pjan bħala pjan ta’ benefiċċju definit.
                                          
                                       
                                             (iii)
                                          
                                          
                                             il-kontribuzzjonijet mistennija għall-pjan matul il-perjodu ta' rapportar annwali li jmiss.
                                          
                                       
                                             (iv)
                                          
                                          
                                             informazzjoni dwar kwalunkwe defiċit fil-pjan li jista' jaffettwa l-ammont tal-kontribuzzjonijiet futuri, fosthom il-bażi użata biex tiddetermina dak id-defiċit u s-surplus u l-implikazzjonijiet, jekk ikun hemm, għall-entità.
                                          
                                       
                                             (v)
                                          
                                          
                                             indikazzjoni tal-livell tal-parteċipazzjoni tal-entità fil-pjan mqabbel ma' entitajiet parteċipanti oħra. Eżempji ta' kejl li jista' jipprovdi indikazzjoni bħal din jinkludu l-proporzjon tal-entità mill-kontribuzzjonijiet totali lill-pjan jew il-proporzjon tal-entità mill-għadd totali ta' membri attivi, membri rtirati, u membri preċedenti intitolati għal benefiċċji, jekk dik l-informazzjoni tkun disponibbli.
                                          
                                       
                           
               
            Pjanijiet ta’ benefiċċju definit li jaqsmu r-riskji bejn l-entitajiet taħt kontroll komuni
         
         
                  
                     149
                  
                  
                     Jekk entità tipparteċipa fi pjan ta' benefiċċju definit li jaqsam ir-riskji bejn entitajiet taħt kontroll komuni, għandha tiddivulga:
                     
                                 (a)
                              
                              
                                 il-ftehim kuntrattwali jew il-politika ddikjarata biex tiħallas tal-ispiża tal-benefiċċju definit nett jew il-fatt li din il-politika ma teżistix bħal din.
                              
                           
                                 (b)
                              
                              
                                 il-politika li tiddetermina l-kontribuzzjoni li titħallas mill-entità.
                              
                           
                                 (c)
                              
                              
                                 jekk l-entità tikkontabbilizza allokazzjoni tal-ispiża ta' benefiċċju definit nett f'konformità mal-paragrafu 41, l-informazzjoni kollha dwar il-pjan sħiħ meħtieġa mill-paragrafi 135-147.
                              
                           
                                 (d)
                              
                              
                                 jekk l-entità tikkontabbilizza kontribuzzjoni pagabbli għal perjodu f'konformità mal-paragrafu 41, l-informazzjoni dwar il-pjan sħiħ meħtieġa mill-paragrafi 135–137, 139, 142–144 u 147(a) u (b).
                              
                           
               
                  
                     150
                  
                  
                     Din l-informazzjoni meħtieġa mill-paragrafu 149(c) u (d) tista' tiġi ddivulgata permezz ta' kontroreferenza għal divulgazzjonijiet f'rapporti finanzjarji ta' entità oħra tal-grupp jekk:
                     
                                 (a)
                              
                              
                                 ir-rapporti finanzjarji ta' dik l-entità tal-grupp jidentifikaw u jiddivulgaw separatament l-informazzjoni meħtieġa dwar il-pjan. u
                              
                           
                                 (b)
                              
                              
                                 ir-rapporti finanzjarji ta' dik l-entità tal-grupp ikunu disponibbli għall-utenti kollha tar-rapporti finanzjarji fuq l-istess termini bħar-rapporti finanzjarji tal-entità u fl-istess ħin bħar-rapporti finanzjarji tal-entità jew qabel.
                              
                           
               
            Rekwiżiti ta' divulgazzjoni f'IFRSs oħra
         
         
                  
                     151
                  
                  
                     Meta meħtieġ mill-IAS 24 entità tiddivulga informazzjoni dwar:
                     
                                 (a)
                              
                              
                                 tranżazzjonijiet bejn partijiet relatati bi pjani ta' benefiċċju ta' wara l-impjieg; u
                              
                           
                                 (b)
                              
                              
                                 benefiċċji ta' wara l-impjieg għal persunal ewlieni fil-maniġment.
                              
                           
               
                  
                     152
                  
                  
                     Fejn meħtieġ mill-IAS 37 entità tiddivulga informazzjoni dwar obbligazzjonijiet kontinġenti li jirriżultaw minn obbligi ta’ benefiċċju ta’ wara l-impjieg.
                  
               BENEFIĊĊJI OĦRAJN FUQ PERJODU TWIL TA' ŻMIEN TAL-IMPJEGATI
         
                  
                     153
                  
                  
                     Benefiċċji oħra fuq perjodu twil ta' żmien tal-impjegati jinkludu affarijiet bħal dawn li ġejjin, jekk ma jkunx mistenni li jiġu saldati bis-sħiħ qabel tnax-il xahar wara tmiem il-perjodu tar-rappurtaġġ annwali li fih l-impjegati jagħtu s-servizzi relatati:
                     
                                 (a)
                              
                              
                                 assenzi mħallsa fit-tul bħal frank għal servizz twil jew frank sabatiku;
                              
                           
                                 (b)
                              
                              
                                 benefiċċji ta' ġubilew jew oħrajn għal servizz twil;
                              
                           
                                 (c)
                              
                              
                                 benefiċċji ta’ diżabbiltà għal perjodu twil ta' żmien;
                              
                           
                                 (d)
                              
                              
                                 qsim tal-profitti u bonusijiet; u
                              
                           
                                 (e)
                              
                              
                                 remunerazzjoni deferita.
                              
                           
               
                  
                     154
                  
                  
                     Il-kejl ta’ benefiċċji fuq perjodu twil ta' żmien tal-impjegati ġeneralment mhuwiex soġġett għall-istess grad ta’ inċertezza bħall-kejl ta’ benefiċċji ta’ wara l-impjieg. Għal dawn ir-raġunijiet, dan l-Istandard jirrikjedi metodu simplifikat ta’ kontabbiltà għall-benefiċċji fuq perjodu twil ta' żmien tal-impjegati. Għall-kutrarju tal-kontabbiltà meħtieġa għall-benefiċċju ta' wara l-impjieg, dan il-metodu ma jirrikonoxxix kejl mill-ġdid f'introjtu komperenżiv ieħor.
                  
               
            Rikonoxximent u kejl
         
         
                  
                     155
                  
                  
                     Meta tirrikonoxxi u tkejjel is-surplus jew id-defiċit fi pjan ieħor ta' benefiċċju fuq perjodu twil taż-żmien tal-impjegati, entità għandha tapplika l-paragrafi 56–98 u 113–115. Entità għandha tapplika l-paragrafi 116-119 meta tirrikonoxxi u tkejjel kwalunkwe dritt ta’ rimborż.
                  
               
                  
                     156
                  
                  
                     Fir-rigward ta' benefiċċji fuq perjodu twil taż-żmien tal-impjegati, entità għandha tirrikonoxxi t-total nett tal-ammonti li ġejjin fi profitt jew telf, ħlief sal-punt li IFRS ieħor jitlob jew jippermetti l-inklużjoni tagħhom fil-kost ta’ assi:
                     
                                 (a)
                              
                              
                                 spiża tas-servizz (ara l-paragrafi 66-112);
                              
                           
                                 (b)
                              
                              
                                 l-imgħax nett fuq l-obbligazzjoni tal-benefiċċju definit nett (assi) (ara l-paragrafi 123-126); u
                              
                           
                                 (c)
                              
                              
                                 kejl mill-ġdid tal-obbligazzjoni ta' benefiċċju definit nett (assi) (ara l-paragrafi 127-130).
                              
                           
               
                  
                     157
                  
                  
                     Forma oħra ta’ benefiċċju fuq perjodu twil ta' żmien tal-impjegati huwa benefiċċju fuq perjodu twil ta' żmien għal diżabbiltà. Jekk il-livell ta' benefiċċju jiddependi fuq it-tul tas-servizz, jirriżulta obbligu meta jingħata s-servizz. Il-kejl ta' dak l-obbligu jirrifletti l-probabbiltà li l-pagament ikun meħtieġ u t-tul ta' żmien li matulu jkun mistenni li jsir il-pagament. Jekk il-livell ta’ benefiċċju huwa l-istess għal kwalunkwe impjegat b’diżabbiltà irrispettivament mis-snin ta’ servizz, l-ispiża mistennija ta’ dawk il-benefiċċji tiġi rikonoxxuta meta jseħħ avveniment li jikkawża diżabbiltà għal perjodu twil ta' żmien.
                  
               
            Divulgazzjoni
         
         
                  
                     158
                  
                  
                     Għalkemm dan l-Istandard ma jeħtieġx divulgazzjonijiet speċifiċi dwar benefiċċji fuq perjodu twil ta' żmien tal-impjegati, id-divulgazzjoni tista' tkun meħtieġa minn IFRSs oħra. Pereżempju, l-IAS 24 jeħtieġ divulgazzjonijiet dwar il-benefiċċji tal-impjegati għall-persunal ewlieni fil-maniġment. L-IAS 1 jeħtieġ divulgazzjoni tal-ispiża fuq il-benefiċċji tal-impjegati.
                  
               BENEFIĊĊJI TAT-TERMINAZZJONI
         
                  
                     159
                  
                  
                     Dan l-Istandard jittratta l-benefiċċji tat-terminazzjoni separatament minn benefiċċji oħrajn tal-impjegati għaliex l-avveniment li jwassal għal obbligu huwa t-terminazzjoni tal-impjieg u mhux s-servizz tal-impjegat. Il-benefiċċji tat-terminazzjoni jirriżultaw jew minn deċiżjoni ta' entità li tittermina l-impjieg jew minn deċiżjoni tal-impjegat li jaċċetta offerta ta' benefiċċji mingħand l-entità bi skambju mat-terminazzjoni tal-impjieg.
                  
               
                  
                     160
                  
                  
                     Benefiċċji tat-terminazzjoni ma jinkludux benefiċċji tal-impjegati li jirriżultaw min terminazzjoni ta' impjieg fuq talba tal-impjegat mingħajr offerta mingħand l-entità, jew b'riżultat ta' rekwiżiti mandatorji ta' rtirar, minħabbab li dawn il-benefiċċji huma benefiċċji ta' wara l-impjieg. Xi entitajiet jipprovdu livell aktar baxx ta’ benefiċċju tat-terminazzjoni tal-impjieg fuq talba tal-impjegat (fis-sustanza, benefiċċju ta’ wara l-impjieg) milli għat-terminazzjoni tal-impjieg fuq talba tal-entità. Id-differenza bejn il-benefiċċju provdut għat-terminazzjoni tal-impjieg fuq talba tal-impjegat u benefiċċju ogħla pprovdut fuq talba tal-entità hija l-benefiċċju tat-terminazzjoni.
                  
               
                  
                     161
                  
                  
                     Il-forma tal-benefiċċju tal-impjegat ma tiddeterminax jekk jingħatax bi skambju ma' servizz jew bi skambju mat-terminazzjoni tal-impjieg tal-impjegat. Il-benefiċċji tat-terminazzjoni huma tipikament pagamenti ta’ somma f’daqqa, iżda xi kultant jinkludu:
                     
                                 (a)
                              
                              
                                 titjib tal-benefiċċji ta’ wara l-impjieg, jew indirettament permezz ta’ pjan ta’ benefiċċju għall-impjegati jew direttament;
                              
                           
                                 (b)
                              
                              
                                 salarju sat-tmiem ta' perjodu speċifikat ta’ avviż jekk l-impjegat ma jagħtix aktar servizz li jipprovdi benefiċċji ekonomiċi lill-entità.
                              
                           
               
                  
                     162
                  
                  
                     Indikaturi li benefiċċju tal-impjegati jingħata bi skambju ma' servizzi jinkludu dan li ġej:
                     
                                 (a)
                              
                              
                                 il-benefiċċju jkun bil-kundizzjoni li jingħata servizz futur (inklużi benefiċċji li jiżdiedu jekk jingħata aktar servizz).
                              
                           
                                 (b)
                              
                              
                                 il-benefiċċju jingħata skont it-termini ta' pjan ta' benefiċċju tal-impjegati.
                              
                           
               
                  
                     163
                  
                  
                     Xi benefiċċji tat-terminazzjoni jingħataw skont it-termini ta' pjan ta' benefiċċju tal-impjegati eżistenti. Pereżempju, jistgħu jkunu speċifikati fi statut, kuntratt tal-impjieg jew ftehim ma' unjin, jew jistgħu jkunu impliċiti b'riżultat ta' prassi passata tal-impjegatur li jipprovdi benefiċċji simili. Bħala eżempju ieħor, jekk entità tagħmel offerta ta' benefiċċji disponibbli għal aktar minn perjodu qasir, jew ikun hemm aktar minn perjodu qasir bejn l-offerta u d-data mistennija tat-terminazzjoni reali, l-entità tqis jekk tkunx stabbilixxiet pjan ta' benefiċċju tal-impjegati ġdid u jekk il-benefiċċji offruti skont il-pjan huma benefiċċji tat-terminazzjoni jew benefiċċji ta' wara l-impjiegi. Benefiċċji tal-impjegati pprovduti skont il-patti ta' pjan ta' benefiċċju tal-impjegati huma benefiċċji tat-terminazzjoni jekk jirriżultaw kemm minn deċiżjoni tal-entità li tittermina l-impjieg ta' impjegat kif ukoll ma jkunux bil-kundizzjoni li jiġi pprovdut servizz fil-futur.
                  
               
                  
                     164
                  
                  
                     Xi benefiċċji tal-impjegati jingħataw irrispettivament mir-raġuni għat-tluq tal-impjegat. Il-pagament ta' dawn il-benefiċċji huwa ċert (soġġett għal kwalunkwe rekwiżiti ta' vestiment jew servizz minimu) iżda meta ser jitħallsu huwa inċert. Għalkemm dawn il-benefiċċji huma deskritti f'xi ġuriżduzzjonijiet bħala indennizzi tat-terminazzjoni jew gratwitjatiet tat-terminazzjoni, dawn huma benefiċċji ta' wara l-impjieg u mhux benefiċċji tat-terminazzjoni u entità tikkontabbilizzahom bħala benefiċċji ta' wara l-impjieg.
                  
               
            Rikonoxximent
         
         
                  
                     165
                  
                  
                     Entità għandha tirrikonoxxi obbligazzjoni u l-ispiża għal benefiċċji tat-terminazzjoni fl-ewwel minn dawn id-dati:
                     
                                 (a)
                              
                              
                                 meta entità ma tkunx tista' tirtira aktar l-offerta ta' dawk il-benefiċċji; u
                              
                           
                                 (b)
                              
                              
                                 meta entità tirrikonoxxi l-kostijiet ta' ristrutturazzjoni li tkun skont l-IAS 37 u tinvolvi l-pagament ta' benefiċċji tat-terminazzjoni.
                              
                           
               
                  
                     166
                  
                  
                     Għal benefiċċji tat-terminazzjoni pagabbli bħala riżultat ta' deċiżjoni ta' impjegat li jaċċetta offerta ta' benefiċċji bi skambju mat-terminazzjoni tal-impjieg, id-data meta entità ma tkunx tista' aktar tirtira l-offerta tal-benefiċċji tat-terminazzjoni tkun l-ewwel minn:
                     
                                 (a)
                              
                              
                                 meta l-impjegat jaċċetta l-offerta; u
                              
                           
                                 (b)
                              
                              
                                 meta tidħol fis-seħħ restrizzjoni (eż. rekwiżit legali, regolatorju jew kuntrattwali jew restrizzjoni oħra) fuq l-abbiltà tal-entità li tirtira l-offerta. Dan jiġri meta ssir offerta, jekk ir-restrizzjoni kienet teżisti fi żmien l-offerta.
                              
                           
               
                  
                     167
                  
                  
                     Għal benefiċċji tat-terminazzjoni pagabbli b'riżultat ta' deċiżjoni ta' entità li tittermina l-impjieg ta' impjegat, l-entità ma tkunx tista' aktar tirtira l-offerta meta l-entità tkun ikkomunikat lill-impjegat konċernat pjan ta' terminazzjoni li jilħaq dawn il-kriterji kollha:
                     
                                 (a)
                              
                              
                                 Azzjonijiet meħtieġa biex jitwettaq il-pjan jindikaw li mhuwiex probabbli li jsiru bidliet sinifikanti fil-pjan.
                              
                           
                                 (b)
                              
                              
                                 Il-pjan jidentifika l-għadd ta' impjegati li l-impjieg tagħhom ser jiġi tterminat, il-klassifikazzjonijiet tal-impjieg tagħhom jew il-funzjonijiet u l-lokalitajiet tagħhom (iżda l-pjan ma jeħtiġlux jidentifika kull impjegat individwali) u d-data li jkun mistenni jitlesta fiha.
                              
                           
                                 (c)
                              
                              
                                 Il-pjan jistabbilixxi l-benefiċċji tat-terminazzjoni li ser jirċievu l-impjegati f'biżżejjed dettall li l-impjegati jkunu jistgħu jiddeterminaw it-tip u l-ammont ta' benefiċċji li jkunu ser jirċievu meta l-impjieg tagħhom jiġi tterminat.
                              
                           
               
                  
                     168
                  
                  
                     Meta entità tirrikonoxxi benefiċċji tat-terminazzjoni, l-entità jista’ jkollha wkoll tikkontabbilizza għal emenda fil-pjan jew tnaqqis f'benefiċċji oħra tal-impjegati (ara l-paragrafu 103).
                  
               
            Kejl
         
         
                  
                     169
                  
                  
                     Entità għandha tkejjel il-benefiċċji tat-terminazzjoni mar-rikonoxximent inizjali u għandha tkejjel u tirrikonoxxi bidliet sussegwenti, skont in-natura tal-benefiċċju tal-impjegati, bil-kundizzjoni, li f'każ li l-benefiċċji tat-terminazzjoni jkunu b'żieda mal-benefiċċji ta' wara l-impjieg, l-entità għandha tapplika r-rekwiżiti għal benefiċċji ta' wara l-impjieg. Altrimenti:
                     
                                 (a)
                              
                              
                                 jekk il-benefiċċji tat-terminazzjoni jkunu mistennija jiġu saldati għal kollox qabel tnax-il xahar wara tmiem il-perjodu tar-rappurtaġġ annwali li fih jiġi rikonoxxut benefiċċju tat-terminazzjoni, l-entità għandha tapplika r-rekwiżiti tal-benefiċċji fuq perjodu qasir ta' żmien tal-impjegati.
                              
                           
                                 (b)
                              
                              
                                 jekk il-benefiċċji tat-terminazzjoni ma jkunux mistennija jiġu saldati għal kollox qabel tnax-il xahar wara tmiem il-perjodu tar-rappurtaġġ annwali, l-entità għandha tapplika r-rekwiżiti tal-benefiċċji fuq perjodu twil ta' żmien tal-impjegati oħra.
                              
                           
               
                  
                     170
                  
                  
                     Minħabba li l-benefiċċji tat-terminazzjoni ma jingħatawx għal servizz, il-paragarfi 70-74 marbuta mal-attribuzzjoni tal-benefiċċju għal perjodi ta' servizz mhumiex relevanti.
                     
                        Eżempju li jispjega l-paragrafi 159 -170
                     
                     Sfond
                     B'riżultat ta' akkwiżizzjoni riċenti, entità tippjana li fi żmien għaxar xhur tagħlaq fabbrika u f'dak iż-żmien tittermina l-impjieg tal-impjegati kollha li jkun fadal fil-fabbrika. Minħabba li l-entità teħtieġ l-għarfien espert tal-impjegati fil-fabbrika biex ilestu xi kuntratti, tħabbar pjan ta' terminazzjoni kif ġej.
                     Kull impjegat li jibqa' u jrendi servizz sal-għeluq tal-fabbrika ser jirċievi fid-data tat-terminazzjoni pagament fi flus ta' CU30 000. Impjegati li jitilqu qabel l-għeluq tal-fabbrika ser jirċievu CU10 000.
                     Hemm 120 impjegat fil-fabbrika. Meta tħabbar il-pjan, l-entità tkun qed tistenna li 20 minnhom jitilqu qabel l-għeluq. Għalhekk il-flussi 'l barra ta' flus totali mistennija skont il-pjan huma CU3 200 000 (jiġifier 20 × CU10 000 + 100 × CU30 000). Kif meħtieġ mill-paragrafu 160, l-entità tikkontabbilizza l-benefiċċji mogħtija bi skambju mat-terminazzjoni tal-impjieg bħala benefiċċji tat-terminazzjoni u tikkontabbilizza l-benefiċċji bi skambju mas-servizzi bħala benefiċċji fuq perjodu qasir taż-żmien tal-impjegati.
                     Benefiċċji tat-terminazzjoni
                     Il-benefiċċju mogħti bi skambju mat-terminazzjoni tal-impjieg huwa ta' CU10 000. Dan huwa l-ammont li entità tkun trid tħallas għat-terminazzjoni tal-impjieg irrispettivament minn jekk l-impjegati jibqgħux u jagħtu servizz sal-għeluq tal-fabbrika jew jitilqux qabel l-għeluq. Anki minkejja li l-impjegati jistgħu jitilqu qabel l-għeluq, it-terminazzjoni tal-impjiegi tal-impjegati kollha hija riżultat tad-deċiżjoni tal-entità li tagħlaq il-fabbrika u tittermina l-impjieg tagħhom (jiġifieri l-impjegati kollha ser jitilqu l-impjieg meta tagħlaq il-fabbrika). Għalhekk entità tirrikonoxxi obbligazzjoni ta' CU1 200 000 (jiġifieri 120 × CU10 000) għat-terminazzjoni tal-benefiċċji mogħtija skont il-pjan ta' benefiċċju tal-impjegati fl-ewwel minn meta jitħabbar il-pjan tat-terminazzjoni u meta l-entità tirrikonoxxi l-kostijiet tar-ristruturazzjoni asoċjati mal-għeluq tal-fabbrika.
                     Benefiċċji provduti bi skambju ma' servizz
                     Il-benefiċċji inkrimentali li l-impjegati ser jirċievu jekk jipprovdu servizzi tul il-perjod kollu ta' għaxar xhur huma bi skambju għal servizzi mogħtija matul dak il-perjodu. L-entità tikkontabbilizzahom bħala benefiċċji fuq perjodu qasir ta' żmien għall-impjegati minħabba li l-entità tistenna li ssaldahom qabel tnax-il xahar wara tmiem il-perjodu ta' rappurtaġġ annwali. F'dan l-eżempju, mhuwiex meħtieġ skontar, għalhekk spiża ta' CU200 000 (jiġifieri CU2 000 000 ÷ 10) mihijiex rikonoxxuta f'kull xahar matul il-perjodu tas-servizz ta' għaxar xhur, b'żieda korrispondenti fl-ammont miżmum fil-kotba tal-obbligazzjoni.
                  
               
            Divulgazzjoni
         
         
                  
                     171
                  
                  
                     Għalkemm dan l-Istandard ma jeħtieġx divulgazzjonijiet dwar il-benefiċċji tat-terminazzjoni, divulgazzjoni tista' tkun meħtieġa minn IFRSs oħra. Pereżempju, l-IAS 24 jeħtieġ divulgazzjonijiet dwar il-benefiċċji tal-impjegati għall-personal ewlieni fil-maniġment. L-IAS 1 jeħtieġ id-divulgazzjoni tal-ispiża fuq il-benefiċċji tal-impjegati.
                  
               TRANŻIZZJONI U DATA EFFETTIVA
         
                  
                     172
                  
                  
                     Entità għandha tapplika dan l-Istandard għal perjodi annwali li jibdew fl-1 ta' Jannar 2013 jew wara. Hija permessa applikazzjoni aktar kmieni. Jekk entità tapplika dan l-Istandard għal perjodu aktar kmieni, hija għandha tiddivulga dak il-fatt.
                  
               
                  
                     173
                  
                  
                     Entità għandha tapplika dan l-Istandard retrospettivament skont l-IAS 8 Politiki ta’ Kontabilità, Bidliet fl-Istimi ta’ Kontabilità u Żbalji, ħlief:
                     
                                 (a)
                              
                              
                                 entità ma jeħtiġilhiex taġġusta l-ammont miżmum fil-kotba tal-assi lil hinn mill-ambitu ta' dan l-Istandard għal bidliet fl-kostijiet tal-benefiċċji tal-impjegati li kienu inklużi fl-ammont miżmum fil-kotba qabel id-data tal-applikazzjoni inizjali. id-data tal-applikazzjoni inizjali hija l-bidu tal-ewwel perjodu preċedenti ppreżentat fl-ewwel rapporti finanzjarji li fihom l-entità tadotta dan l-Istandard.
                              
                           
                                 (b)
                              
                              
                                 f'rapporti finanzjarji għal perjodi li jibdew qabel 1 ta' Jannar 2014, entità ma jeħtiġilhiex tippreżenta informazzjoni komparattiva għad-divulgazzjonijiet meħtieġa mill-paragrafu 145 dwar is-sensittività tal-obbligu tal-benefiċċju defenit.
                              
                           
               
            (*)  Polza kwalifikattiva tal-assigurazzjoni mhijiex neċessarjament kuntratt tal-assigurazzjoni, kif iddefinit fl-IFRS 4 Kuntratti tal-Assigurazzjoni.
         
            (**)  F'dan l-Istandard, l-ammonti monetarji huma denominati f' ‘unitajiet tal-munita (CU)’.
         
            (***)  Jekk entità tkun għadha ma applikatx l-IFRS 13, tista' tirreferi għall-paragrafu AG71 tal-IAS 39 Strumenti Finanzjarji: Rikonoxximent u Kejl, jew il-paragrafu B.5.4.3 tal-IFRS 9 Strumenti Finanzjarji (Ottubru 2010), jekk applikabbli.
         
            APPENDIĊI
            
               Emendi f’IFRSs oħra
            
            
               Din l-appendiċi tistipula emendi għal IFRSs oħra li huma konsegwenza tal-emenda tal-Bord ta' IAS 19 f'Ġunju 2011. Entità għandha tapplika dawn l-emendi meta tapplika l-IAS 19 kif emendat.
            
               L-IFRS 1   
                  Adozzjoni għall-Ewwel Darba tal-Istandards Internazzjonali tar-Rappurtaġġ Finanzjarju
               
            
            
                     
                        A1
                     
                     
                        Il-paragrafu 39L jiġi miżjud kif ġej:
                        
                                    (h)
                                 
                                 
                                    L-IAS 19 Benefiċċji tal-Impjegati (kif emendat f'Ġunju 2011) emenda fil-paragrafi D1, jitħassru l-paragrafi D10 u D11 u jiżdied il-paragrafu E5. Entità għandha tapplika dawn l-amendi meta tapplika IAS 19 (kif emendat f'Ġunju 2011).
                                 
                              
                  
                     
                        A2
                     
                     
                        Fl-Appendiċi D (Eżenzjonijiet minn IFRSs oħra), l-intestatura fuq il-paragrafu D10 u l-paragrafi D10 u D11 jitħassru u l-paragrafu D1 jiġi emendat kif ġej:
                        
                                    39L
                                 
                                 
                                    Entità tista' tagħżel li tuża waħda jew aktar minn dawn l-eżenzjonijiet:
                                    
                                                (a)
                                             
                                             
                                                …
                                             
                                          
                                                (e)
                                             
                                             
                                                [imħassar] …
                                             
                                          
                              
                  
                     
                        A3
                     
                     
                        Fl-Appendiċi E (eżenzjonijiet fuq perjodu qasir ta' żmien), intestatura u paragrafu E5 jiżdiedu kif ġej:
                        
                           Benefiċċji tal-Impjegati
                        
                        
                                    E5
                                 
                                 
                                    Min jadotta għall-ewwel darba jista' japplika d-dispożizzjonijiet tranżizzjonali fil-paragrafu 173(b) tal-IAS 19.
                                 
                              
                  
               IFRS 8   
                  Segmenti Operatorji
               
            
            
                     
                        A4
                     
                     
                        Il-paragrafu 24 għandu jiġi emendat kif ġej:
                        
                                    24
                                 
                                 
                                    Entità għandha tiddivulga dan li ġej dwar kull segment suġġett għar-rappurtaġġ jekk l-ammonti speċifikati jkunu inklużi fil-kejl tal-assi tas-segment analizzat mill-kap li jiddeċiedi fl-operat, jew xorta oħra jkunu regolarment ipprovduti lill-kap li jiddeċiedi fl-operat, ukoll jekk mhux inklużi fil-kejl tal-assi tas-segment:
                                    
                                                (a)
                                             
                                             
                                                …
                                             
                                          
                                                (b)
                                             
                                             
                                                l-ammonti ta’ żidiet għall-assi mhux kurrenti* apparti mill-istrumenti finanzjarji, assi ta’ taxxa differita, assi ta’ benefiċċji definiti netti (ara l-IAS 19 Benefiċċji tal-Impjegati) u drittijiet li joriġinaw minn kuntratti tal-assigurazzjoni.
                                             
                                          
                              [nota f'qigħ il-paġna nieqsa]
                     
                  
               IFRS 13   
                  Kejl tal-Valur Ġust
               
            
            
                     
                        A5
                     
                     
                        L-intestatura ta' qabel il-paragrafu D61 hija emendat kif ġej:
                     
                  
               IAS 19   
                  Benefiċċji tal-Impjegati (kif emendat f'Ġunju 2011)
            
            
                     
                        A6
                     
                     
                        Il-Paragrafi D62 u D63 huma emendat kig ġej:
                        
                                    D62
                                 
                                 
                                    Il-paragrafu 113 huwa emendat kif ġej:
                                    
                                                50
                                             
                                             
                                                [imħassar]
                                             
                                          
                                                
                                                            (C)
                                                         
                                                         
                                                            [imħassar]
                                                         
                                                      
                                          
                                                
                                                   102
                                                
                                             
                                             
                                                
                                                   113
                                                
                                             
                                             
                                                Il-valur ġust ta’ kwalunkwe assi ta’ pjan għandu jitnaqqas meta jiġi determinat id-defiċit jew is-surplus.
                                             
                                          
                              
                                    D63
                                 
                                 
                                    Il-paragrafu 174 huwa miżjud kif ġej:
                                    
                                                
                                                   162
                                                
                                             
                                             
                                                
                                                   174
                                                
                                             
                                             
                                                L-IFRS 13, maħruġ f'Mejju 2011, emenda d-definizzjoni ta' valur ġust fil-paragrafu 8 u emenda l-paragrafu 113. Entità għandha tapplika dawk l-emendi meta tapplika l-IFRS 13.
                                             
                                          
                              
                  
               IAS 1   
                  Preżentazzjoni tar-Rapporti Finanzjarji
               
            
            
                     
                        A7
                     
                     
                        Fil-paragrafu 7, id-definizzjoni ta' “introjtu komprensiv ieħor” hija emendata kif ġej.
                        
                                    7
                                 
                                 
                                    …
                                    
                                       Introjtu komprensiv ieħor huwa magħmul minn elementi ta' introjtu jew spiża (fosthom l-aġġustamenti tar-riklassifikazzjoni) li mhumiex rikonoxxuti fi profitt jew telf kif meħtieġ jew permess minn IFRSs oħra.
                                    Il-komponenti ta' introjtu komprensiv ieħor jinkludu:
                                    
                                                (a)
                                             
                                             
                                                bidliet fis-surplus tar-rivalwazzjoni (ara IAS 16 Proprjetà, Impjant u Tagħmir u IAS 38 Assi Intanġibbli)
                                                
                                             
                                          
                                                (b)
                                             
                                             
                                                kejl mill-ġdid tal-pjanijiet ta' benefiċċju definit (ara IAS 19 Benefiċċji tal-Impjegati);
                                             
                                          
                                                (c)
                                             
                                             
                                                …
                                             
                                          
                              
                  
                     
                        A8
                     
                     
                        Il-paragrafu 96 huwa emendat u l-paragrafu 139K huwa miżjud kif ġej.
                        
                                    96
                                 
                                 
                                    Aġġustamenti ta' riklassifikazzjoni ma jinħolqux bil-bidliet fis-surplus tar-rivalwazzjoni rikonoxxuti skont l-IAS 16 jew l-IAS 38 jew bil-kejl mill-ġdid ta' pjanijiet ta' benefiċċju definit rikonoxxut skont l-IAS 19. Dawn il-komponenti huma rikonoxxuti f'introjtu komperenżiv ieħor u mhumiex riklassifikat bħala profitt jew telf f'perjodu sussegwenti. Bidliet fis-surplus ta' revalwazzjoni jistgħu jiġu trasferiti fi qligħ imfaddal f'perjodi sussegwenti meta jintuża l-assi jew meta jiġi dirikonnoxxut (ara IAS 16 u IAS 38).
                                 
                              
                                    139K
                                 
                                 
                                    L-IAS 19 Benefiċċji tal-Impjegati (kif emendat f'Ġunju 2011) emenda d-definizzjoni ta' “introjtu komprensiv ieħor” fil-paragraf 7 u l-paragrafu 96. Entità għandha tapplika dawn l-amendi meta tapplika IAS 19 (kif emendat f'Ġunju 2011).
                                 
                              
                  
               IAS 24   
                  Żvelar fuq Partijiet Relatati
               
            
            
                     
                        A9
                     
                     
                        Il-paragrafu 22 huwa emendat kif ġej:
                        
                                    22
                                 
                                 
                                    Parteċipazzjoni minn kumpanija prinċipali jew sussidjarja fi pjan ta' benefiċċju definit li jaqsam ir-riskji bejn entitajiet tal-grupp hija tranżazzjoni bejn partijiet relatati (ara l-paragrafu 42 ta' l-IAS 19 (kik emendat fl-2011)).
                                 
                              
                  
               IFRIC 14   
                  IAS 19 — Il-limitu fuq Assi ta' Benefiċċju Definit, Rekwiżiti ta' Finanzjament Minimu u l-Interazzjoni tagħhom
               
            
            
                     
                        A10
                     
                     
                        Taħt l-intestatura “Referenzi”, wara r-referenza IAS 19 Benefiċċji tal-Impjegati tiżdied ‧(kif emendat fl-2011)‧.
                        Il-paragrafi 25 u 26 huma mħassra, il-paragrafi 1, 6, 17 u 24 huma emendati u l-paragraphu 27C huwa miżjid kif ġej:
                        
                                    1
                                 
                                 
                                    Il-paragrafu 64 tal-IAS 19 jillimita l-kejl ta' assi defit nett għall-aktar surplus il-baxx bejn dak fil-pjan ta' benefiċċju definit u dak tal-limitu massimu tal-assi. Il-paragrafu 8 tal-IAS 19 jiddefinixxi l-livell massimu bħala “il-valur preżenti ta' kwalunkwe benefiċċju ekonomiku disponibbli fil-forma ta’ rifużjonijiet mill-pjan jew tnaqqis f’kontribuzzjonijiet futuri lill-pjan”. Saru mistoqsijiet dwar meta r-rifużjonijiet jew it-tnaqqis f'kontribuzzjonijiet futuri għandhom jitqiesu li huma disponibbli, partikolarment fejn ikun hemm rekwiżit ta' finanzjament minimu.
                                 
                              
                                    6
                                 
                                 
                                    Il-kwistjonijiet indirizzati f'din l-Interpretazzjoni huma:
                                    
                                                (a)
                                             
                                             
                                                meta rifużjonijiet jew tnaqqis f'kontribuzzjonijiet futuri għandhom jitqiesu bħala disponibbli b'konformità mad-definizzjoni tal-livell massimu tal-assi fil-paragrafu 8 tal-IAS 19.
                                                …
                                             
                                          
                              
                                    17
                                 
                                 
                                    Entità għandha tiddetermina l-kostijiet ta’ servizz futur billi tuża suppożizzjonijiet konsistenti ma' dawk użati biex tiddetermina l-obbligazzjoni tal-benefiċċju definita u mas-sitwazzjoni li tkun teżisti fi tmiem il-perjodu ta' rappurtaġġ kif stabblit fl-IAS 19. Għalhekk, entità m'għandha tassumi l-ebda bidla fil-benefiċċji li għandhom jiġu pprovduti minn pjan fil-futur sakemm il-pjan ma jkunx emendat, u għandha tassumi element stabbli ta' ħaddiema fil-futur, sakemm l-entità ma tnaqqasx l-għadd ta' impjegati koperti mill-pjan. Fil-każ tal-aħħar, is-suppożizzjoni dwar il-ħaddiema fil-futur għandha tinkludi t-tnaqqis.
                                 
                              
                                    24
                                 
                                 
                                    Sal-limitu fejn il-kontribuzzjonijiet pagabbli ma jkunux disponibbli wara li jitħallsu fil-pjan, l-entità għandha tirrikonoxxi obbligazzjoni meta jinħoloq l-obbligu. L-obbligazzjoni għandha tnaqqas l-assi ta' benefiċċju definit jew iżżid l-obbligazzjoni ta' benefiċċju definit nett biex b'hekk l-ebda qligħ jew telf ma jkun mistenni li jirriżulta mill-applikazzjoni tal-paragrafu 64 tal-IAS 19 meta l-kontribuzzjonijiet jitħallsu.
                                 
                              
                                    27C
                                 
                                 
                                    L-IAS 19 (kif emendat fl-2011) emenda l-paragrafi 1, 6, 17 u 24 u ħassar il-paragrafi 25 u 26. Entità għandha tapplika dawn l-emendi meta tapplika l-IAS 19 (kif emendat fl-2011).